Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ನಟಿ ಶ್ರೀರೆಡ್ಡಿಗೆ ಲೀಗಲ್ ನೋಟೀಸ್ ಕಳುಹಿಸಿದ ’ಈಗ’ ಸ್ಟಾರ್ ನಾನಿ
ಸಹನೆಗೂ ಒಂದು ಮಿತಿ ಇರುತ್ತದೆ ಎಂದಿದ್ದಾರೆ ಟಾಲಿವುಡ್ ’ಈಗ’ ಹೀರೋ, ನ್ಯಾಚುರಲ್ ಸ್ಟಾರ್ ನಾನಿ. ಕೂಲ್ ಆಗಿ ಕಾಣಿಸುವ ನಾನಿ ಇತ್ತೀಚೆಗೆ ಶ್ರೀರೆಡ್ಡಿ ತನ್ನ ಮೇಲೆ ಹೊರಿಸಿರುವ ಆರೋಪಗಳು ಹಾಗೂ ಅಸಭ್ಯಕರ ಹೇಳಿಕೆಗಳ ವಿರುದ್ಧ ಲೀಗಲ್ ನೋಟೀಸ್ ಕಳುಹಿಸಿದ್ದಾರೆ.
ವಿಜಯ ಕರ್ನಾಟಕ | Updated:
Jun 12, 2018, 06:00PM IST
ಸಹನೆಗೂ ಒಂದು ಮಿತಿ ಇರುತ್ತದೆ ಎಂದಿದ್ದಾರೆ ಟಾಲಿವುಡ್ ’ಈಗ’ ಹೀರೋ, ನ್ಯಾಚುರಲ್ ಸ್ಟಾರ್ ನಾನಿ. ಕೂಲ್ ಆಗಿ ಕಾಣಿಸುವ ನಾನಿ ಇತ್ತೀಚೆಗೆ ಶ್ರೀರೆಡ್ಡಿ ತನ್ನ ಮೇಲೆ ಹೊರಿಸಿರುವ ಆರೋಪಗಳು ಹಾಗೂ ಅಸಭ್ಯಕರ ಹೇಳಿಕೆಗಳ ವಿರುದ್ಧ ಲೀಗಲ್ ನೋಟೀಸ್ ಕಳುಹಿಸಿದ್ದಾರೆ.
ತನಗೆ ತೆಲುಗು ಬಿಗ್ ಬಾಸ್ ಶೋನಲ್ಲಿ ಸ್ಪರ್ಧಿಸಲು ಅವಕಾಶ ನೀಡಲಿಲ್ಲ ಎಂಬ ಕಾರಣಕ್ಕೆ ನಟಿ ಶ್ರೀರೆಡ್ಡಿ ಈ ರೀತಿಯ ಆರೋಪಗಳನ್ನು ಮಾಡಿದ್ದಾರೆ ಎನ್ನಲಾಗಿದೆ. ಸಾಮಾಜಿಕ ಮಾಧ್ಯಮಗಳಲ್ಲಿ ನಾನಿ ಬಗ್ಗೆ ಕೀಳಾಗಿ, ಅಸಭ್ಯವಾಗಿ ಕಾಮೆಂಟ್ ಮಾಡಿರುವ ಸ್ಕ್ರೀನ್‍ಶಾಟ್‌ಗಳನ್ನು ತೆಗೆದುಕೊಂಡು ಈಗ ಶ್ರೀರೆಡ್ಡಿ ವಿರುದ್ಧ ಲೀಗಲ್ ನೋಟೀಸ್ ಕಳುಹಿಸಿದ್ದಾರೆ ನಾನಿ.
ಸಾಮಾಜಿಕ ಮಾಧ್ಯಮಗಳಲ್ಲಿ ತನ್ನ ವಿರುದ್ಧ ನಿರಾಧಾರ ಆರೋಪಗಳನ್ನು ಮಾಡುತ್ತಾ ತನ್ನ ಗೌರವಕ್ಕೆ ಧಕ್ಕೆ ತರುತ್ತಿದ್ದಾರೆಂದು ಶ್ರೀರೆಡ್ಡಿ ವಿರುದ್ಧ ನೋಟೀಸ್ ಕಳುಹಿಸಿದ್ದಾರೆ. ಮಾನನಷ್ಟ ಪ್ರಕರಣ ದಾಖಲಿಸಿದ್ದು, ಏಳು ದಿನಗಳಲ್ಲಿ ಸಿಟಿ ಸಿವಿಲ್ ನ್ಯಾಯಾಲಯಕ್ಕೆ ಹಾಜರಾಗಿ ತನ್ನ ವಿರುದ್ಧ ಮಾಡಿರುವ ಆರೋಪಗಳಿಗೆ ಉತ್ತರ ನೀಡಬೇಕೆಂದು ನಾನಿ ಪರ ವಕೀಲರು ನೋಟೀಸ್‌ನಲ್ಲಿ ಸೂಚಿಸಿದ್ದಾರೆ.
Patience has a limit. https://t.co/9lJdr9kq2V
— Nani (@NameisNani) 1528718992000
ಈ ಬಗ್ಗೆ ಟ್ವಿಟರ್‌ನಲ್ಲಿ ನಾನಿ ಪತ್ರವನ್ನೂ ಪೋಸ್ಟ್ ಮಾಡಿದ್ದಾರೆ. "ಪ್ರತಿ ಸಣ್ಣ ವಿಷಯಕ್ಕೂ ಪ್ರತಿಕ್ರಿಯಿಸಬೇಕಾಗಿಲ್ಲ. ಆರೋಪಗಳನ್ನು ಮಾಡಿದವರು ಕೇಳುವ ಪ್ರತಿ ಅಂಶದ ಬಗ್ಗೆ ಉತ್ತರಿಸುವುದು ನನಗಿಷ್ಟವಿಲ್ಲ. ಕಾನೂನು ಪ್ರಕ್ರಿಯೆ ಆರಂಭಿಸಿದ್ದೇವೆ. ಮಾನನಷ್ಟ ಪ್ರಕರಣದ ಅಡಿ ನೋಟೀಸ್ ಜಾರಿ ಮಾಡಿದ್ದೇವೆ. ನಿರಾಧಾರ ಆರೋಪಗಳನ್ನು ಮಾಡುತ್ತಾ ನನ್ನ ಸಮಯವನ್ನು ವ್ಯರ್ಥ ಮಾಡಬೇಡ. ನನ್ನ ವಿಚಾರದಲ್ಲಿ ನಾನು ಆತಂಕಪಡುತ್ತಿಲ್ಲ. ಎಲ್ಲರಿಗೂ ಕುಟುಂಬಗಳಿರುತ್ತವೆ. ಈ ರೀತಿಯ ತಪ್ಪು ಆರೋಪಗಳು, ಸುದ್ದಿಗಳನ್ನು ನಿಲ್ಲಿಸುವುದು ಉತ್ತಮ. ನಾನು ಈ ಬಗ್ಗೆ ಮತ್ತೊಮ್ಮೆ ಕಾಮೆಂಟ್ ಮಾಡಲು ಹೋಗಲ್ಲ" ಎಂದು ಮಾಡಿರುವ ಪೋಸ್ಟ್ ವೈರಲ್ ಆಗಿದೆ. ನಾನಿ ಅವರ ಟ್ವೀಟ್‌ಗೆ ನೇಟಿಜನ್ಸ್ ಸಹ ಬೆಂಬಲ ಸೂಚಿಸಿದ್ದಾರೆ.
"ನಾನಿ ಜತೆಗೆ ನಾನು ಸೇರಿದರೆ ಇನ್ನು ಡರ್ಟಿ ಪಿಕ್ಚರ್! ಆದರೆ ಯಾವಾಗ? ಅತಿ ಶೀಘ್ರದಲ್ಲೇ..ನಿಮ್ಮ ಮುಂದೆ ಬರುತ್ತಿದೆ. ನಾನಿ ರಾಸಲೀಲೆಗಳನ್ನು ಬಯಲು ಮಾಡುತ್ತೇನೆ. ನಾನಿ ಸಂಸಾರದಲ್ಲಿ ಇನ್ನು ಮುಂದೆ ಬೆಂಕಿ.." ಎಂದು ಶ್ರೀರೆಡ್ಡಿ ಇತ್ತೀಚೆಗೆ ಪೋಸ್ಟ್ ಮಾಡಿದ್ದು ಟಾಲಿವುಡ್ ವಲಯದಲ್ಲಿ ತೀವ್ರ ಚರ್ಚೆಗೆ ಗ್ರಾಸವಾಗಿತ್ತು.


ಮತ್ತೆ ಬೆಳ್ಳಿತೆರೆಗೆ ಬಂದಿದ್ದಾಳೆ ಪುಟ್ಗೌರಿ
Highlights
ಕಿರುತೆರೆಯ ಸ್ಟಾರ್ ನಟಿ ಪುಟ್ಟ ಗೌರಿ ಅಲಿಯಾಸ್ ರಂಜನಿ ರಾಘವನ್ ಚಂದನವನದಲ್ಲೂ ಬ್ಯುಸಿ ಆಗುತ್ತಿದ್ದಾರೆ. ‘ರಾಜ ಹಂಸ’ಚಿತ್ರದ ನಂತರ ಅವರಿಗೆ ಮತ್ತೊಂದು ಸಿನಿಮಾದ ಅವಕಾಶ ಸಿಕ್ಕಿದೆ.
ಬೆಂಗಳೂರು (ಜ.04): ಕಿರುತೆರೆಯ ಸ್ಟಾರ್ ನಟಿ ಪುಟ್ಟ ಗೌರಿ ಅಲಿಯಾಸ್ ರಂಜನಿ ರಾಘವನ್ ಚಂದನವನದಲ್ಲೂ ಬ್ಯುಸಿ ಆಗುತ್ತಿದ್ದಾರೆ. ‘ರಾಜ ಹಂಸ’ಚಿತ್ರದ ನಂತರ ಅವರಿಗೆ ಮತ್ತೊಂದು ಸಿನಿಮಾದ ಅವಕಾಶ ಸಿಕ್ಕಿದೆ.
ಶಿವು ಜಮಖಂಡಿ ನಿರ್ದೇಶನದ ಮಹಿಳಾ ಪ್ರಧಾನ ಚಿತ್ರದಲ್ಲಿ ರಂಜನಿ ನಾಯಕಿ. ‘ಸೂಫಿ ’ಅನ್ನೋದು ಈ ಚಿತ್ರದ ಟೈಟಲ್. ಚಿತ್ರದ ಶೀರ್ಷಿಕೆಯೇ ಹೇಳುವ ಹಾಗೆ ಇದು ಸೂಫಿ ಸಂತರ ಕುರಿತ ಚಿತ್ರವಂತೆ. ಕರ್ನಾಟಕದ ಮಟ್ಟಿಗೆ ಉತ್ತರ ಕರ್ನಾಟಕ ಸೂಫಿ ಸಂತರ ಬೀಡು. ಅಲ್ಲಿನ ಸೂಫಿ ಸಂತರ ಬದುಕು, ಬರಹ ಮತ್ತವರ ಸಂದೇಶದ ಸಾರ ಹೇಳುವ ನಿಟ್ಟಿನಲ್ಲಿ ಉತ್ತರ ಕರ್ನಾಟಕದಿಂದ ಬಂದ ನಿರ್ದೇಶಕ ಶಿವು ಜಮಖಂಡಿ ಕತೆ ಬರೆದು, ಅದನ್ನು ತೆರೆಗೆ ತರಲು ರೆಡಿ ಆಗಿದ್ದಾರೆ. ಉತ್ತರ ಕರ್ನಾಟಕದ ತಾಹಿರ್ ಚಿತ್ರದ ನಿರ್ಮಾಣಕ್ಕೆ ಬಂಡವಾಳ ಹಾಕುತ್ತಿದ್ದಾರೆ. ‘ಜಸ್ಟ್ ಆಕಸ್ಮಿಕ’ ಚಿತ್ರದ ಮೂಲಕ ಬೆಳ್ಳಿತೆರೆಗೆ ಬಂದ ವಿನೋದ್ ಪಾಟೀಲ್ ಈ ಚಿತ್ರದ ಹೀರೋ. ಚಿತ್ರದಲ್ಲಿ ರಮೇಶ್ ಅರವಿಂದ್, ದೇವರಾಜ್ ಕೂಡ ನಟಿಸುತ್ತಿದ್ದಾರೆ.
ಅಂದಹಾಗೆ ಶಿವು ಜಮಖಂಡಿ ಮೊದಲ ಚಿತ್ರ ‘ನನ್ನ ನಿನ್ನ ಪ್ರೇಮ ಕತೆ’. ಅನಂತರ ಅವರ ಸುಳಿವೇ ಇರಲಿಲ್ಲ. ಈಗ ಅವರು ಮತ್ತೆ ಬಂದಿದ್ದಾರೆ. ‘ಸೂಫಿ’ಗೆ ಮುಂದಿನ ತಿಂಗಳಿಂದ ಚಿತ್ರೀಕರಣ ಶುರುವಾಗುತ್ತಿದೆ. ಈ ಚಿತ್ರದ ಬಗ್ಗೆ ರಂಜನಿ ರಾಘವನ್ ಹೇಳುವುದಿಷ್ಟು: ‘ಮೊದಲ ಚಿತ್ರ ಬಂದು ಹೋದ ನಂತರ ಸಾಕಷ್ಟು ಅವಕಾಶಗಳು ಬಂದಿವೆ. ಆದರೆ ನಾನೀಗ ಎಚ್ಚರಿಕೆಯಿಂದ ಹೆಜ್ಜೆ ಇಡಬೇಕಿದೆ. ಅಭಿನಯಕ್ಕೆ ಹೆಚ್ಚು ಅವಕಾಶ ಇರುವ ಪಾತ್ರ ಮತ್ತು ಕತೆಗಳನ್ನು ಆಯ್ಕೆ ಮಾಡಿಕೊಳ್ಳಬೇಕಿದೆ. ಆ ನಿಟ್ಟಿನಲ್ಲಿ ನಾನೀಗ ಚ್ಯೂಸಿ ಆಗಿದ್ದೇನೆ. ಇದೇ ಕಾರಣಕ್ಕೆ ಬಂದ ಸಾಕಷ್ಟು ಅವಕಾಶಗಳನ್ನು ಬೇಡ ಅಂತ ಕೈಬಿಟ್ಟಿದ್ದೇನೆ. ಮತ್ತೊಂದೆಡೆ ಸೀರಿಯಲ್ ಒತ್ತಡವೂ ಕಾರಣ. ಒಮ್ಮೆ, ನಿರ್ದೇಶಕರಾದ ಶಿವು ಜಮಖಂಡಿ ಅವರು ಬಂದು ಕತೆ ಹೇಳಿದಾಗ ಕುತೂಹಲ ಎನಿಸಿತು. ಚಿತ್ರದಲ್ಲಿ ಅಭಿನಯಿಸುವುದಾಗಿ ಹೇಳಿದ್ದಾರೆ.
Last Updated 11, Apr 2018, 1:01 PM IST


|
Updated: Thursday, March  1, 2018, 17:28 [IST]
ಕ್ಯಾನ್ಸರ್ ಅನ್ನುವುದು ತುಂಬಾ ಮಾರಕ ಕಾಯಿಲೆ. ಅದಕ್ಕೆ ಆರಂಭಿಕ ಹಂತದಲ್ಲೇ ಚಿಕಿತ್ಸೆ ಸಿಗದೆ ಇದ್ದರೆ ಆಗ ಪ್ರಾಣಹಾನಿಯಾಗುವುದು ಖಚಿತ. ಕ್ಯಾನ್ಸರ್ ನಲ್ಲಿ ಹಲವಾರು ವಿಧಗಳಿವೆ. ಇದರಲ್ಲಿ ಒಂದು ಕರುಳಿನ ಕ್ಯಾನ್ಸರ್. ಈ ಕ್ಯಾನ್ಸರ್ ಬಗ್ಗೆ ಮಾರ್ಚ್ ತಿಂಗಳಲ್ಲಿ ಜಾಗೃತಿ ಮೂಡಿಸಲಾಗುತ್ತದೆ. ಈ ಬಗ್ಗೆ ರಾಷ್ಟ್ರೀಯ ಮಟ್ಟದಲ್ಲಿ ಕಾರ್ಯಾಗಾರಗಳು ಕೂಡ ನಡೆಯುವುದು. ಇದರಲ್ಲಿ ಕರುಳಿನ ಕ್ಯಾನ್ಸರ್ ಅನ್ನು ಮೀರಿ ಬಂದವರು ಇದರ ಬಗ್ಗೆ ಜಾಗೃತಿ ಮೂಡಿಸುವರು.
ಹಳ್ಳಿಗಾಡಿನ ತೆಂಗಿನ ಎಣ‍್ಣೆ ದೊಡ್ಡ ಕರುಳಿನ ಕ್ಯಾನ್ಸರ್‌ನ್ನು ನಿಯಂತ್ರಿಸುತ್ತದೆ!
ಕ್ಯಾನ್ಸರ್ನಲ್ಲಿ ಅತೀ ಹೆಚ್ಚು ಮಂದಿ ಬಲಿಯಾಗಿರುವುದು ಕರುಳಿನ ಕ್ಯಾನ್ಸರ್ ಗೆ ಅಮೆರಿಕಾ ಒಂದರಲ್ಲೇ 2015ರಲ್ಲಿ 93,090 ಮಂದಿ ಕ್ಯಾನ್ಸರ್ ಗೆ ಗುರಿಯಾಗಿದ್ದಾರೆ. ಪುರುಷರಲ್ಲಿ ಕಾಣಿಸಿಕೊಳ್ಳುವ ಮೂರನೇ ಹಾಗೂ ಮಹಿಳೆಯರಲ್ಲಿ ಕಾಣಿಸುವ ಎರಡನೇ ವಿಧದ ಕ್ಯಾನ್ಸರ್ ಕರುಳಿನ ಕ್ಯಾನ್ಸರ್. ಕರುಳಿನ ಕ್ಯಾನ್ಸರ್ ಎಂದರೇನು? ಇದು ಮೊದಲು ತುಂಬಾ ಒಳಪದರದಲ್ಲಿ ಆರಂಭದಲ್ಲಿ ಬಳಿಕ ಕರುಳು ಮತ್ತು ಗುದನಾಳದ ಎಲ್ಲಾ ಕೋಶಗಳಿಗೆ ಹರಡುವುದು.
ಜನರಿಗೆ ಇದರ ಲಕ್ಷಣ ತಿಳಿದುಬರಲ್ಲ
ಆರಂಭಿಕ ಹಂತದಲ್ಲೇ ಕರುಳಿನ ಕ್ಯಾನ್ಸರ್ ಪತ್ತೆ ಹಚ್ಚಿದರೆ ಚಿಕಿತ್ಸೆ ನೀಡಬಹುದು. ಆದರೆ ಅಚ್ಚರಿಯೆಂದರೆ ಕರುಳಿನ ಕ್ಯಾನ್ಸರ್ ನಲ್ಲಿ ಹೊಸ ಪಾಲಿಪ್ಸ್ ಗಳು ಮತ್ತು ಅಸಾಮಾನ್ಯ ಕೋಶಗಳು ಬೆಳೆಯಲು 10-15 ವರ್ಷ ಬೇಕಾಗುವುದು. ಅಮೆರಿಕಾದ ಕ್ಯಾನ್ಸರ್ ಸೊಸೈಟಿ ಸಲಹೆ ನೀಡುವಂತೆ ಕರುಳಿನ ಕ್ಯಾನ್ಸರ್‌ನ ಸ್ಕ್ರೀನಿಂಗ್ 50ರ ಹರೆಯದಲ್ಲಿ ಆರಂಭವಾಗುವುದು ಮತ್ತು ಕ್ಯಾನ್ಸರ್ ನ ಕುಟುಂಬ ಇತಿಹಾಸ ಇರುವವರು ವೈದ್ಯರನ್ನು ಮೊದಲು ಸಂಪರ್ಕಿಸಬೇಕು.
ಕರುಳಿನ ಕ್ಯಾನ್ಸರ್ ಬರುವುದು ಅಧಿಕ
ಕರುಳಿನ ಕ್ಯಾನ್ಸರ್ ನ ಅರ್ಧದಷ್ಟು ಸಾವುಗಳು ಓಟ, ಭೌಗೋಳಿಕತೆ ಮತ್ತು ಶಿಕ್ಷಣದ ಅಸಾಮಾನ್ಯತೆಯಿಂದ ಕೂಡಿದೆ ಎಂದು ಅಮೆರಿಕಾದ ಕ್ಯಾನ್ಸರ್ ಸೊಸೈಟಿ ಹೇಳಿದೆ. ಜನಾಂಗೀಯ ಅಲ್ಪಸಂಖ್ಯಾತರಾಗಿರುವವರು ಕರುಳಿನ ಕ್ಯಾನ್ಸರ್‌ಗೆ ಒಳಗಾಗುವ ಸಾಧ್ಯತೆಯು ಹೆಚ್ಚಿರುವುದು. ಕೆಲವೊಂದು ಜನಸಂಖ್ಯೆಯಲ್ಲಿ ಫಲಿತಾಂಶವು ತುಂಬಾ ಕೆಟ್ಟದಾಗಿರುವುದು.
ವೈದ್ಯರಿಗೆ ಲಕ್ಷಣ ತಿಳಿಯದೇ ಇರಬಹುದು
ಕರುಳಿನ ಕ್ಯಾನ್ಸರ್‌ನ ಲಕ್ಷಣಗಳು ಕಂಡುಬಂದರೂ ಅದು ವೈದ್ಯರಿಗೆ ತಿಳಿಯದೆ ಇರುವ ಅಪಾಯವು ಇದೆ ಎಂದು 2014ರ ಅಧ್ಯಯನವು ಹೇಳಿದೆ. 1-20 ಮಂದಿ ಅಮೆರಿಕಾದ ಜನರು ಇಂತಹ ತಪ್ಪುಗಳಿಗೆ ಗುರಿಯಾಗಿದ್ದಾರೆ. ವಿವಿಧ ರೀತಿಯ ಪರೀಕ್ಷೆಗಳು ಒಂದೊಂದು ರೀತಿಯ ವರದಿ ನೀಡಬಹುದು. ಇದರಿಂದ ವೈದ್ಯರು ಗೊಂದಲಕ್ಕೀಡಾಗಬಹುದು. ಇದರಿಂದ ನೀವು ಎರಡನೇ ಸಲ ಪರೀಕ್ಷೆಗೊಳಗಾಗಿ.
ಟೈಪ್ 2 ಮಧುಮೇಹವು ಅಪಾಯ ಹೆಚ್ಚಿಸುವುದು
ಉರಿಯೂತದ ಕರುಳಿನ ಚಲನೆ ಮತ್ತು ಟೈಪ್ 2 ಮಧುಮೇಹ ಹೊಂದಿರುವ ವ್ಯಕ್ತಿಗಳು ಕರುಳಿನ ಕ್ಯಾನ್ಸರ್ ಗೆ ಗುರಿಯಾಗುವ ಸಾಧ್ಯತೆ ಹೆಚ್ಚಿದೆ. ಕ್ರೋಹನ್ಸ್ ಮತ್ತು ಅಲ್ಸರೇಟಿವ್ ಕೊಲಿಟಿಸ್ ನಂತಹ ಕಾಯಿಲೆಗಳು ಕರುಳಿನಲ್ಲಿ ದೀರ್ಘಕಾಲ ಉರಿಯೂತ ಉಂಟು ಮಾಡುವುದರಿಂದ ಇಂತವರಿಗೆ ಕರುಳಿನ ಕ್ಯಾನ್ಸರ್ ಬರುವ ಸಾಧ್ಯತೆ ಇದೆ.
ವಯಸ್ಸು ದೊಡ್ಡ ಅಪಾಯ ತಂದೊಡ್ಡಬಹುದು
ಕರುಳಿನ ಕ್ಯಾನ್ಸರ್ ಪುರುಷರು ಹಾಗೂ ಮಹಿಳೆಯರಲ್ಲಿ ಕಾಣಿಸಿಕೊಳ್ಳುವುದು 50ರ ಹರೆಯದ ಬಳಿಕ. ವಯಸ್ಸಾಗುತ್ತಿರುವಂತೆ ಕರುಳಿನ ಕ್ಯಾನ್ಸರ್ ಬರುವ ಸಾಧ್ಯತೆಯು ಹೆಚ್ಚಾಗಿರುವುದು. ಆದರೆ ಹದಿಹರೆಯದಲ್ಲೂ ಕೆಲವರಿಗೆ ಕರುಳಿನ ಕ್ಯಾನ್ಸರ್ ಬಂದಿರುವಂತಹ ಉದಾಹರಣೆಗಳು ಇವೆ.
ಜೀವನಶೈಲಿ ಕರುಳಿನ ಕ್ಯಾನ್ಸರ್ ನ ಅಪಾಯ ಹೆಚ್ಚಿಸಿದೆ
ದೈನಂದಿನ ಜೀವನಶೈಲಿಯಲ್ಲಿ ಮಾಡಿಕೊಳ್ಳುವಂತಹ ಕೆಲವು ಬದಲಾವಣೆಗಳು ಕರುಳಿನ ಕ್ಯಾನ್ಸರ್ ನ ಅಪಾಯ ಹೆಚ್ಚಿಸುವುದು. ಧೂಮಪಾನದಿಂದ ಕರುಳಿನ ಕ್ಯಾನ್ಸರ್ ಬರುವ ಮತ್ತು ಅದಕ್ಕೆ ಬಲಿಯಾಗುವ ಸಾಧ್ಯತೆ ಶೇ.14ರಷ್ಟಿದೆ ಮತ್ತು ಬೊಜ್ಜಿನಿಂದಾಗಿ ಇದು ಶೇ.30ರಷ್ಟಿದೆ.ಅತಿಯಾಗಿ ಆಲ್ಕೋಹಾಲ್ ಸೇವನೆ, ವ್ಯಾಯಾಮದ ಕೊರತೆ ಮತ್ತು ಅತಿಯಾಗಿ ಕೆಂಪು ಹಾಗೂ ಸಂಸ್ಕರಿ ಮಾಂಸ ಸೇವನೆ ಕರುಳಿನ ಕ್ಯಾನ್ಸರ್ ಅಪಾಯ ಹೆಚ್ಚು ಮಾಡುವುದು.
ಕೌಟುಂಬಿಕ ಹಿನ್ನೆಲೆಯ ಪರಿಣಾಮ
ಹತ್ತಿರದ ಸಂಬಂಧಿಗಳು(ಹೆತ್ತವರು, ಸೋದರಿಯರು ಇತ್ಯಾದಿ) ಕರುಳಿನ ಕ್ಯಾನ್ಸರ್ ಗೆ ಒಳಗಾಗಿದ್ದರೆ ಆ ಕುಟುಂಬದಲ್ಲಿ ಕರುಳಿನ ಕ್ಯಾನ್ಸರ್ ಬರುವ ಸಾಧ್ಯತೆಯು ಮೂರು ಪಟ್ಟು ಹೆಚ್ಚಾಗಿರುವುದು. ಪಾಲಿಪ್ಸ್ ಗಳ ಕೌಟುಂಬಿಕ ಇತಿಹಾಸವು ಅಪಾಯದ ಮಟ್ಟ ಹೆಚ್ಚಿಸುವುದು. ಪಾಲಿಪ್ಸ್ ತುಂಬಾ ದೊಡ್ಡದಾಗಿದ್ದರೆ ಅಥವಾ ಇದರಲ್ಲಿ ಹಲವಾರು ಇದ್ದರೆ ಇಂತಹ ಸಾಧ್ಯತೆಯು ಹೆಚ್ಚಾಗಿರುವುದು.
ಆರಂಭಿಕ ಲಕ್ಷಣಗಳು ಗೋಚರಿಸದು
ಗರ್ಭಕಂಠದ ಕ್ಯಾನ್ಸರ್ ಅಥವಾ ಶ್ವಾಸಕೋಶದ ಕ್ಯಾನ್ಸರ್ ನಂತೆ ಇದನ್ನು ಆರಂಭಿಕ ಹಂತದಲ್ಲೇ ಪತ್ತೆ ಮಾಡುವುದು ತುಂಬಾ ಕಷ್ಟ. ಹೊಟ್ಟೆಯ ಹವ್ಯಾಸಗಳು, ಭೇದಿ, ಮಲದಲ್ಲಿ ರಕ್ತ, ಮಲಬದ್ಧತೆ, ಗ್ಯಾಸ್‌ನಿಂದ ಸದಾ ನೋವು, ಸೆಳೆತ, ತೂಕ ಕಳೆದುಕೊಳ್ಳುವುದು, ಹೊಟ್ಟೆಯುಬ್ಬರ ಇತ್ಯಾದಿಗಳು ಕಡೆಗಣಿಸಲಾರದ ಕೆಲವು ಲಕ್ಷಣಗಳು.
ವಿವಿಧ ಪರೀಕ್ಷಾ ವಿಧಾನಗಳಿವೆ
ಕೊಲೊನೋಸ್ಕೋಪಿ, ಸಿಗ್ಮೋಯಿಡೋಸ್ಕೊಪಿ, ಬೇರಿಯಂ ಎನಿಮಾ, ವರ್ಚುವಲ್ ಕೊಲೊನೋಸ್ಕೋಪಿಯಂತಹ ಪರೀಕ್ಷಾ ವಿಧಾನಗಳು ಇವೆ. ಎಕಲ್ ಪ್ರತಿರೋಧಕ ಪರೀಕ್ಷೆ ಮತ್ತು ಸ್ಟೂಲ್ ಜಿನ್ ಪರೀಕ್ಷೆಯು ಕರುಳಿನ ಕ್ಯಾನ್ಸರ್ ಅನ್ನು ಕಂಡುಹಿಡಿಯಬಲ್ಲದು. ನಿಮ್ಮ ವೈದ್ಯರೊಂದಿಗೆ ಮಾತನಾಡಿ, ಯಾವ ರೀತಿಯ ಪರೀಕ್ಷೆ ಮಾಡಿಕೊಳ್ಳಬೇಕೆಂದು ತಿಳಿಯಿರಿ. ನಿಮ್ಮ ಜೀವನಶೈಲಿ ಮತ್ತು ಕೌಟುಂಬಿಕ ಇತಿಹಾಸ ತಿಳಿದು ಇದನ್ನು ಮಾಡಬೇಕಾಗುವುದು.
ನಿಯಮಿತ ಪರೀಕ್ಷೆಯಿಂದ ಕರುಳಿನ ಕ್ಯಾನ್ಸರ್ ತಡೆಯಬಹುದು
ನಿಯಮಿತವಾಗಿ ಪರೀಕ್ಷೆ ಮಾಡಿಕೊಳ್ಳುವುದರಿಂದ ಹಲವಾರು ಜೀವ ಕಾಪಾಡಬಹುದು ಮತ್ತು ಪಾಲಿಪ್ಸ್ ಗಳು ಕ್ಯಾನ್ಸರ್ ಆಗಿ ಪರಿವರ್ತನೆ ಯಾಗದಂತೆ ತಡೆಯಬಹುದು. ಪರೀಕ್ಷೆಯಿಂದ ಕರುಳಿನ ಕ್ಯಾನ್ಸರ್ ಅನ್ನು ಆರಂಭಿಕ ಹಂತದಲ್ಲಿ ಪತ್ತೆ ಮಾಡಬಹುದು. ಆರೋಗ್ಯಕರ ಆಹಾರ ಸೇವನೆ ಮಾಡಿದರೆ ಕರುಳಿನ ಕ್ಯಾನ್ಸರ್ ಸಾಧ್ಯತೆ ತಡೆಯಬಹುದು.


ಕಾರಣವಿಲ್ಲದೇ ಸುಸ್ತಾಗುತ್ತಿದೆಯೇ? ಹಾಗಾದರೆ ಇದೆಲ್ಲಾ ಕಾರಣವಿರಬಹುದು!
Diet Fitness
|
Published: Thursday, September 14, 2017, 23:45 [IST]
ಒಂದು ವೇಳೆ ನಿಮಗೆ ಇಡಿಯ ದಿನ ಸಕಾರಣವಿಲ್ಲದೇ ಸುಸ್ತು ಆವರಿಸಿದ್ದರೆ ಈ ಲೇಖನವನ್ನು ಓದುವುದು ನಿಮಗೆ ಆಗತ್ಯವಾಗಿದೆ. ಅದರಲ್ಲೂ ದಿನವಿಡೀ ತೂಕಡಿಕೆ ಅನವರತವಾಗಿ ಆವರಿಸುತ್ತಲೇ ಇದ್ದರೆ ಇದು ನಿಮ್ಮ ಆರೋಗ್ಯದ ಯಾವುದೋ ಏರುಪೇರನ್ನು ಸೂಚಿಸುತ್ತಿದೆ.
ಪ್ರತಿದಿನವೂ ಸಾಕಷ್ಟು ಗಾಢನಿದ್ದೆಯನ್ನು ಪಡೆಯುವುದು ಒಟ್ಟಾರೆ ಆರೋಗ್ಯಕ್ಕೆ ಎಷ್ಟು ಉತ್ತಮವೆಂಬುದು ನಿಮಗೆ ಗೊತ್ತೇ ಇದೆ. ಒಂದು ದಿನಕ್ಕೆ ಎಂಟು ಘಂಟೆಗಳ ಕಾಲ ಗಾಢನಿದ್ದೆ ಪಡೆಯುವ ಮೂಲಕ ದೇಹ ಮರುದಿನ ಪೂರ್ಣ ಚಟುವಟಿಕೆಯಿಂದಿರಲು ಸಾಧ್ಯವಾಗುತ್ತದೆ. ಅಲ್ಲದೇ ತೂಕ ಇಳಿಸಬೇಕಾದರೂ ಇಷ್ಟು ನಿದ್ದೆ ಅಗತ್ಯ. ಆದರೆ ಒಂದು ವೇಳೆ ಚೆನ್ನಾಗಿ ನಿದ್ದೆ ಮಾಡಿದ ಬಳಿಕವೂ ದಿನವಿಡೀ ಸುಸ್ತು ಆವರಿಸಿದಂತಿದ್ದರೆ ಈ ಬಗ್ಗೆ ಗಂಭೀರವಾಗಿ ಚಿಂತಿಸುವ ಅಗತ್ಯವಿದೆ. ಏಕೆಂದರೆ ಆರೋಗ್ಯದಲ್ಲಿ ಯಾವುದೇ ಏರುಪೇರಾಗದ ಹೊರತು ಈ ಪರಿಯ ಸುಸ್ತು ಖಂಡಿತಾ ಆವರಿಸುವುದಿಲ್ಲ.
ದಿನವಿಡೀ ಸುಸ್ತು ಇರುವುದನ್ನು ಒಂದು ಮಾಹಿತಿಯಾಗಿ ಪಡೆಯುವ ವೈದ್ಯರು ಇದಕ್ಕೆ ಕಾರಣಗಳಲ್ಲಿ ಹುಡುಕಲು ಸಾಮಾನ್ಯವಾಗಿ ಎಡವುತ್ತಾರೆ. ಏಕೆಂದರೆ ಸುಸ್ತು ಆವರಿಸಲು ಕೆಲವಾರು ಕಾರಣಗಳಿವೆ. ಇದರೊಂದಿಗೆ ಆವರಿಸುವ ಸ್ನಾಯುಗಳ ನೋವು, ನಿಃಶಕ್ತಿ ಹಾಗೂ ಸಂಧುಗಳಲ್ಲಿ ನೋವು ಸಹಾ ವೈದ್ಯರಿಗೆ ಸೂಕ್ತ ಕಾರಣಗಳನ್ನು ಹುಡುಕಲು ಜಟಿಲವಾಗಿಸುತ್ತವೆ. ಇದದೊಂದಿಗೆ ಕೆಲಸದ ಗತಿಯಲ್ಲಿ ಹಿಂದೆ ಬೀಳುವುದು, ಇಡಿಯ ದಿನದಲ್ಲಿ ಯಾವುದೇ ಕೆಲಸ ಮಾಡಲು ಆಸಕ್ತಿಯೇ ಇರುವುದು ಸಹಾ ಈ ಸಮಸ್ಯೆಯನ್ನು ಇನ್ನಷ್ಟು ಜಟಿಲವಾಗಿಸುತ್ತವೆ. ಇದಕ್ಕೆ ಕಾರಣವಾಗಿರಬಹುದಾದ ಕೆಲವು ಸಾಧ್ಯತೆಗಳನ್ನು ಇಂದಿನ ಲೇಖನದಲ್ಲಿ ವಿವರಿಸಲಾಗಿದ್ದು ಇವುಗಳು ನಿಮ್ಮ ನಿಃಶಕ್ತಿಗೆ ಸೂಕ್ತ ಕಾರಣ ಕಂಡುಕೊಳ್ಳಲು ನೆರವಾಗಬಹುದು.
ನಿಮಗೆ ರಕ್ತಹೀನತೆ ಆವರಿಸಿದೆ: ಒಂದು ವೇಳೆ ದಿನವಿಡೀ ಸುಸ್ತು ಆವರಿಸಿದ್ದರೆ ಇದಕ್ಕೆ ರಕ್ತಹೀನತೆ ಪ್ರಮುಖ ಕಾರಣವಾಗಿರಬಹುದು. ರಕ್ತದಲ್ಲಿ ಕಬ್ಬಿಣದ ಅಂಶದ ಕೊರತೆ ಇದ್ದರೆ ಇದರಿಂದ ಕೆಂಪುರಕ್ತಕಣಗಳೂ ಕಡಿಮೆಯಾಗುತ್ತವೆ. ಪರಿಣಾಮವಾಗಿ ಆಮ್ಲಜನಕವನ್ನು ಜೀವಕೋಶಗಳವರೆಗೆ ಕೊಂಡೊಯ್ಯಲು ಕೆಂಪುರಕ್ತಗಣಗಳ ಸಂಖ್ಯೆ ಕಡಿಮೆ ಇರುವ ಕಾರಣ ತಲುಪುವ ಆಮ್ಲಜನಕವೂ ಕಡಿಮೆಯಾಗಿ ಪೂರ್ಣ ಕ್ಷಮತೆಯಲ್ಲಿ ಕಾರ್ಯ ನಿರ್ವಹಿಸಲು ಸಾಧ್ಯವಾಗದೇ ಸುಸ್ತು ಆವರಿಸುತ್ತದೆ...
ನಿಮಗೆ ಖಿನ್ನತೆ ಆವರಿಸಿದೆ
ಖಿನ್ನತೆಯ ಪರಿಣಾಮವಾಗಿ ಮಾನಸಿಕವಾಗಿ ಕುಗ್ಗುವುದು ಮಾತ್ರವಲ್ಲ, ವ್ಯಕ್ತಿಯನ್ನು ದೈಹಿಕವಾಗಿಯೂ ನಿತ್ರಾಣಗೊಳಿಸುತ್ತದೆ. ಜೊತೆಗೇ ಸ್ನಾಯುಗಳ ನೋವು, ನಿದ್ದೆ ಆವರಿಸಲು ತೊಂದರೆಯಾಗುವುದು ಮೊದಲಾದವುಗಳೂ ಎದುರಾದರೆ ನಿಮಗೆ ತಕ್ಷಣ ವೈದ್ಯರನ್ನು ಭೇಟಿಯಾಗುವ ಅಗತ್ಯವಿದೆ.
ನೀವು ಅಗತ್ಯವಿದ್ದಷ್ಟು ವ್ಯಾಯಾಮ ಮಾಡುತ್ತಿಲ್ಲ
ದೇಹವನ್ನು ನಿತ್ಯವೂ ಕನಿಷ್ಠ ಪ್ರಮಾಣದಲ್ಲಿಯಾದರೂ ದಂಡಿಸುವುದು ಆರೋಗ್ಯಕ್ಕೆ ಅಗತ್ಯವಾಗಿದೆ. ಸಾಕಷ್ಟು ವ್ಯಾಯಾಮದ ಮೂಲಕ ದೇಹ ಚಟುವಟಿಕೆಯಿಂದ ಹಾಗೂ ಲವಲವಿಕೆಯಿಂದ ಇರಲು ಸಾಧ್ಯವಾಗುತ್ತದೆ. ವ್ಯಾಯಾಮದಿಂದ ಜೀವಕೋಶಗಳ ಒಳಗೆ ಹೊಸದಾದ ಮೈಟೋಕಾಂಡ್ರಿಯಾ ಎಂಬ ಭಾಗ ಹೊಸದಾಗಿ ಉತ್ಪತ್ತಿಯಾಗಲು ನೆರವಾಗುತ್ತದೆ. ಇದು ಜೀವಕೋಶಗಳ ಮಟ್ಟದಿಂದ ದೇಹಕ್ಕೆ ಹೆಚ್ಚಿನ ಚೇತನವನ್ನು ನೀಡುತ್ತದೆ.
ನೀವು ಮಧುಮೇಹಿಗಳಾಗಿರಬಹುದು
ವಿಶೇಷವಾಗಿ ಟೈಪ್ 2 ಮಧುಮೇಹವಿರುವ ವ್ಯಕ್ತಿಗಳ ದೇಹದಲ್ಲಿ ಸಾಕಷ್ಟು ಸಕ್ಕರೆ ಲಭ್ಯವಿದ್ದರೂ ಇದನ್ನು ಬಳಸಿಕೊಳ್ಳುವಲ್ಲಿ ವಿಫಲವಾಗುತ್ತವೆ. ತನ್ಮೂಲಕ ಈ ಸಕ್ಕರೆ ಶಕ್ತಿಯಾಗಿ ಪರಿವರ್ತಿತವಾಗದೇ ದೇಹಕ್ಕೆ ಹೆಚ್ಚಿನ ಶ್ರಮದ ಕೆಲಸ ಮಾಡಲು ಸಾಧ್ಯವಾಗದೇ ಸುಸ್ತು ಆವರಿಸಿ ಇಡಿಯ ದಿನ ಹಾಗೇ ಇರುತ್ತದೆ.
ನಿಮ್ಮ ಥೈರಾಯ್ಡ್ ಗ್ರಂಥಿಗಳ ಕ್ಷಮತೆ ಕುಂದಿದೆ
ನಿತ್ಯದ ಹತ್ತು ಹಲವು ಕೆಲಸಗಳು ಸೂಕ್ತವಾಗಿ ಕಾರ್ಯನಿರ್ವಹಿಸಬೇಕಾದರೆ ಥೈರಾಯ್ಡ್ ಗ್ರಂಥಿಯೂ ರಸದೂತಗಳನ್ನು ಸ್ರವಿಸಬೇಕಾಗುತ್ತದೆ. ಒಂದು ವೇಳೆ ನಿಮ್ಮ ಥೈರಾಯ್ಡ್ ಗ್ರಂಥಿಯ ಕ್ಷಮತೆ ಕುಂದಿದ್ದರೆ ಇದು ಸಾಕಷ್ಟು ಪ್ರಮಾಣದ ರಸದೂತವನ್ನು ಉತ್ಪಾದಿಸಲು ಸಾಧ್ಯವಾಗದೇ ಅಥವಾ ನಿಯಂತ್ರಣಕ್ಕೆ ಸಿಗದ ಪ್ರಮಾಣದಲ್ಲಿ ಉತ್ಪತ್ತಿಗೊಳಿಸಿ ಶಕ್ತಿಹೀನತೆಯನ್ನು ಎದುರಿಸಬೇಕಾಗುತ್ತದೆ.
ನೀವು ಅಗತ್ಯವಿದ್ದಷ್ಟು ಕ್ಯಾಲೋರಿಗಳನ್ನು ಸೇವಿಸುತ್ತಿಲ್ಲ
ನಿಮ್ಮ ನಿತ್ಯದ ಚಟುವಟಿಕೆಗಳಿಗೆ ಸಾಕಷ್ಟು ಪ್ರಮಾಣದ ಕ್ಯಾಲೋರಿಗಳೂ ಅಗತ್ಯ. ಒಂದು ವೇಳೆ ನಿಮ್ಮ ಆಹಾರದ ಮೂಲಕ ಸಾಕಷ್ಟು ಕ್ಯಾಲೋರಿಗಳು ಲಭ್ಯವಾಗದೇ ಇದ್ದರೆ ನಿಮಗೆ ಇಡಿಯ ದಿನ ಸುಸ್ತು ಆವರಿಸುತ್ತದೆ.
ನೀವು ಹೆಚ್ಚು ಸಕ್ಕರೆ ಸೇವಿಸುತ್ತಿದ್ದೀರಿ
ಒಂದು ದಿನಕ್ಕೆ ಅಗತ್ಯವಿರುವ ಸಕ್ಕರೆಯ ಪ್ರಮಾಣಕ್ಕೂ ಹೆಚ್ಚು (37.5ಗ್ರಾಂ ಪುರುಷರಿಗೆ, 25 ಗ್ರಾಂ ಮಹಿಳೆಯರಿಗೆ) ಸಕ್ಕರೆಯನ್ನು ಸೇವಿಸಿದರೆ ಇದು ರಕ್ತದಲ್ಲಿ ಥಟ್ಟನೇ ಸಕ್ಕರೆಯ ಪ್ರಮಾಣವನ್ನು ಹೆಚ್ಚಿಸುತ್ತದೆ. ಅಗತ್ಯಕ್ಕೂ ಹೆಚ್ಚು ಸಕ್ಕರೆ ಇದ್ದರೆ ಇದನ್ನು ಹೀರಿಕೊಳ್ಳಲು ಸಾಧ್ಯವಾಗದೇ ಅಂಗಗಳು ಕುಸಿಯುತ್ತವೆ. ಇದು ಸುಸ್ತು ಹಾಗೂ ತಲೆಸುತ್ತುವಿಕೆಗೆ ಕಾರಣಾವಾಗಿದೆ.
ನೀವು ಸಾಕಷ್ಟು ನೀರು ಕುಡಿಯುತ್ತಿಲ್ಲ
ಒಂದು ವೇಳೆ ಇಡಿಯ ದಿನ ಸುಸ್ತು ಆವರಿಸಿದ್ದರೆ ನೀವು ಟೀ ಅಥವಾ ಕಾಫಿ ಕುಡಿಯುವ ಬಗ್ಗೆ ಯೋಚಿಸುತ್ತಿದ್ದರೆ ಇದು ಖಂಡಿತಾ ತಪ್ಪು ಆಲೋಚನೆಯಾಗಿದೆ. ದಿನದ ಅಗತ್ಯದ ನೀರನ್ನು ಸ್ವಚ್ಛ ನೀರೇ ಪೂರೈಸಬಲ್ಲುದೇ ಹೊರತು ಬೇರಾವ ಪೇಯವೂ ಈ ಕೊರತೆಯನ್ನು ನೀಗಿಸಲಾಗದು. ಪ್ರತಿಯೊಬ್ಬರೂ ದಿನಕ್ಕೆ ಕನಿಷ್ಟ 64 ಔನ್ಸ್‌ಗಳಷ್ಟು ನೀರು ಕುಡಿಯಲೇಬೇಕು. ಸಾಕಷ್ಟು ನೀರು ಕುಡಿಯದೇ ಇದ್ದರೆ, ಇಷ್ಟೇ ಪ್ರಮಾಣದ ಇತರ ಪಾನೀಯ ಕುಡಿದರೂ ನೀರು ದೇಹಕ್ಕೆ ಲಭ್ಯವಾಗದೇ ಇಡಿಯ ದಿನ ನಿತ್ರಾಣ ಆವರಿಸುತ್ತದೆ.


PKL 6: ಮೊದಲ ದಿನದ ಹರಾಜಿನ ಬಳಿಕ ಬೆಂಗಾಲ್ ವಾರಿಯರ್ಸ್ ತಂಡ ಹೀಗಿದೆ
Highlights
ಕಳೆದ ಆವೃತ್ತಿಯಲ್ಲಿ ಕ್ವಾಲಿಫೈಯರ್ ಹಂತಕ್ಕೇರಿ ಕೊನೆಗಳಿಗೆಯಲ್ಲಿ ಪ್ರಶಸ್ತಿ ಸುತ್ತು ತಲುಪಲು ವಿಫಲವಾಗಿದ್ದ ಬೆಂಗಾಲ್ ವಾರಿಯರ್ಸ್ ಈ ಬಾರಿ ಬಲಿಷ್ಠ ಆಟಗಾರರನ್ನು ಖರೀದಿಸಿದೆ. ಸ್ಟಾರ್ ಆಟಗಾರ ಜಾಂಗ್ ಕುನ್ ಲೀ ಅವರನ್ನು 33 ಲಕ್ಷ ನೀಡಿ ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ.
ಮುಂಬೈ[ಮೇ.30]: ಕಳೆದ ಆವೃತ್ತಿಯಲ್ಲಿ ಕ್ವಾಲಿಫೈಯರ್ ಹಂತಕ್ಕೇರಿ ಕೊನೆಗಳಿಗೆಯಲ್ಲಿ ಪ್ರಶಸ್ತಿ ಸುತ್ತು ತಲುಪಲು ವಿಫಲವಾಗಿದ್ದ ಬೆಂಗಾಲ್ ವಾರಿಯರ್ಸ್ ಈ ಬಾರಿ ಬಲಿಷ್ಠ ಆಟಗಾರರನ್ನು ಖರೀದಿಸಿದೆ. ಸ್ಟಾರ್ ಆಟಗಾರ ಜಾಂಗ್ ಕುನ್ ಲೀ ಅವರನ್ನು 33 ಲಕ್ಷ ನೀಡಿ ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ.
ಹೀಗಿದೆ ಮೊದಲ ದಿನದ ಹರಾಜಿನ ಬಳಿಕ ಬೆಂಗಾಲ್ ವಾರಿಯರ್ಸ್ ತಂಡ
That's how the #WarriorSquad looks at the end of Day 1. Join us tomorrow 10.00 am onwards, as we look to add more might. #ProkabaddiAuction pic.twitter.com/z21Ke8R5A3
— Bengal Warriors (@BengalWarriors) May 30, 2018
ರೀಟೈನ್ ಮಾಡಿಕೊಂಡ ಆಟಗಾರರು:
ಮಣೀಂದರ್ ಸಿಂಗ್
ಅಮರೇಶ್ ಮೊಂಡಾಲ್
ರವೀಂದ್ರ ರಮೇಶ್ ಕುಮ್ವಂತ್
ರೈಡರ್ಸ್:
ಜಾಂಗ್ ಕುನ್ ಲೀ
ಮಿಥಿನ್ ಕುಮಾರ್
ಜೖವೂರ್ ರೆಹಮಾನ್
ಆಲ್ರೌಂಡರ್ಸ್:
ಶ್ರೀಕಾಂತ್ ತೆವಾಟಿಯಾ
ರಣ್ ಸಿಂಗ್


ಸವಾಲು ಸ್ವೀಕರಿಸಿದ ಸಮಂತಾ
27, May 2018, 9:49 PM IST
ಪತಿ ನಾಗಚೈತನ್ಯ ಸವಾಲನ್ನು ಸ್ವೀಕರಿಸಿದ ನಟಿ ಸಮಂತ ಜಿಮ್’ನಲ್ಲಿ ಕಸರತ್ತು ಮಾಡಿರುವ ವಿಡಿಯೋ ವೈರಲ್ ಆಗಿದೆ
'ಯಾರು ಪಾಕಿಸ್ತಾನದ ಪರವಾಗಿ ಇರುತ್ತಾರೋ ಅವರು ಬಿಜೆಪಿಗೆ ಓಟು ಹಾಕಲ್ಲ'
15, Sep 2019, 7:58 PM IST
ಹಿಂದಿಯಲ್ಲಿ ಹೇಳಿದ ಅಮಿತ್ ಶಾಗೆ ಪರೋಕ್ಷವಾಗಿ ಕನ್ನಡದಲ್ಲಿ ಗೋವಿಂದ ಕಾರಜೋಳ ಟಾಂಗ್
15, Sep 2019, 7:24 PM IST


ಆರೋಗ್ಯಕರ ಶುಂಠಿ ಚಹಾದ ಲಾಭಗಳು
  09-07-2019 5:42AM IST    /     No Comments    /     Posted In: Latest News , Health
ಪ್ರತಿದಿನ ಚಹಾ ಕುಡಿಯುವ ಅಭ್ಯಾಸ ನಿಮಗಿದೆಯಯಾ? ಹಾಗಾದರೆ ಚಹಾದಲ್ಲಿ ಸಣ್ಣ ಶುಂಠಿ ತುಂಡನ್ನು ಹಾಕಿ ಕುಡಿಯಿರಿ. ಇದು ನಿಮ್ಮ ಆರೋಗ್ಯವನ್ನು ಹೆಚ್ಚಿಸುತ್ತದೆ. ಅಷ್ಟೇ ಅಲ್ಲದೇ,
* ಹಾನಿಕಾರಕ ಪದಾರ್ಥಗಳಿಂದ ದೇಹವನ್ನು ಶುದ್ಧೀಕರಿಸುತ್ತದೆ.
* ಶುಂಠಿ ಚಹಾ ಒತ್ತಡ ನಿವಾರಿಸಿ, ಮೂಡ್ ಚೆನ್ನಾಗಿರಿಸುತ್ತದಲ್ಲದೆ, ಫ್ರೆಶ್ ಆಗಿರುವಂತೆ ನೋಡಿಕೊಳ್ಳುತ್ತದೆ.
* ಯಕೃತ್ತು ಮತ್ತು ಮೂತ್ರದ ವ್ಯವಸ್ಥೆಯನ್ನು ಶುದ್ಧೀಕರಿಸುತ್ತದೆ.
* ಅಸ್ತಮಾ ರೋಗಿಗಳಿಗೂ ಇದು ಉತ್ತಮ. ಶ್ವಾಸಕೋಶ ಸಡಿಲಗೊಳಿಸಿ, ಉಸಿರಾಟ ಕ್ರಿಯೆಯನ್ನು ಸುಗಮಗೊಳಿಸುತ್ತದೆ.
* ಇದು ಕೆಮ್ಮು, ಶೀತ ಮತ್ತು ಗಂಟಲು ಬೇನೆಗೆ ಉತ್ತಮ ಪರಿಹಾರ ನೀಡುತ್ತದೆ.
* ಜೀರ್ಣಾಂಗವ್ಯೂಹಕ್ಕೆ ಸಂಬಂಧಿಸಿದ ಹಲವಾರು ಸಮಸ್ಯೆಗಳಿಗೆ ಉತ್ತಮ ಪರಿಹಾರ ನೀಡುತ್ತದೆ.
* ಪ್ರಯಾಣ ಮಾಡುವ ಮೊದಲು 1 ಲೋಟ ಶುಂಠಿ ಚಹಾ ಕುಡಿದರೆ ವಾಕರಿಕೆ ಮತ್ತು ವಾಂತಿ ತಡೆಗಟ್ಟಬಹುದು.
* ಅಸ್ತಮಾ ರೋಗದಿಂದ ಬಳಲುತ್ತಿರುವವರು ಶುಂಠಿ ಚಹಾ ಕುಡಿಯುವುದರಿಂದ ಶ್ವಾಸಕೋಶ ಸಡಿಲಗೊಳಿಸಿ, ಉಸಿರಾಟ ಕ್ರಿಯೆಯನ್ನು ಸುಗಮಗೊಳಿಸುತ್ತದೆ.
* ಮಹಿಳೆಯರು ಮುಟ್ಟಾದ ಸಂದರ್ಭದಲ್ಲಿ ಶುಂಠಿ ಚಹಾವನ್ನು ಕುಡಿಯುವುದರಿಂದ ನೋವನ್ನು ಕಡಿಮೆ ಮಾಡಬಹುದು.
* ಶುಂಠಿ ಚಹಾ ಸೇವಿಸುವುದರಿಂದ ಮಲ ವಿಸರ್ಜನೆ ಸರಿಯಾಗಿ ಆಗುತ್ತದೆ.


ಜೋಳ ತಿಂದ ತಕ್ಷಣ ನೀರು ಕುಡಿಯಬೇಡಿ
  24-07-2019 4:42PM IST    /     No Comments    /     Posted In: Latest News , Health
ಮಳೆಗಾಲದಲ್ಲಿ ಜೋಳಕ್ಕೆ ಎಲ್ಲಿಲ್ಲದ ಬೆಲೆ. ಬೇಯಿಸಿದ ಜೋಳ, ಸುಟ್ಟ ಜೋಳ ಹೀಗೆ ಬೇರೆ ಬೇರೆ ಬಗೆಯ ರುಚಿ ರುಚಿ ಜೋಳದ ಸವಿ ಸವಿಯಲು ಎಲ್ಲರೂ ಇಷ್ಟಪಡ್ತಾರೆ.
ಜೋಳ ಆರೋಗ್ಯಕ್ಕೆ ಬಹಳ ಒಳ್ಳೆಯದು. ಜೋಳದ ಜೊತೆ ಉಪ್ಪು, ಲಿಂಬೆ ರಸ ಬೆರೆತರೆ ರುಚಿ ಹೆಚ್ಚಾಗುವ ಜೊತೆಗೆ ಆರೋಗ್ಯ ವೃದ್ಧಿಯಾಗುತ್ತದೆ. ಆದ್ರೆ ನಿಯಮ ಮೀರಿದ್ರೆ ಆರೋಗ್ಯ ಹದಗೆಡುತ್ತದೆ.
ಜೋಳ ತಿಂದ ತಕ್ಷಣ ನೀರು ಕುಡಿಯಬಾರದು. ನೀರು ಹಾಗೂ ಜೋಳದ ಮಧ್ಯೆ ಸಮಯದ ಅಂತರವಿರಬೇಕು. ಜೋಳವನ್ನು ತಿಂದ ತಕ್ಷಣ ನೀರು ಕುಡಿದ್ರೆ ಅದು ಜೀರ್ಣಕ್ರಿಯೆ ಮೇಲೆ ಪರಿಣಾಮ ಬೀರುತ್ತದೆ.
ಜೋಳದಲ್ಲಿ ಫೈಬರ್ ಅಂಶ ಹೆಚ್ಚಿರುತ್ತದೆ. ನೀವು ಜೋಳ ತಿಂದ ತಕ್ಷಣ ನೀರು ಕುಡಿದ್ರೆ ಫೈಬರ್ ಜೀರ್ಣವಾಗುವುದಿಲ್ಲ. ಅದು ಜೀರ್ಣವಾಗಲು ತುಂಬಾ ಸಮಯ ಹಿಡಿಯುತ್ತದೆ. ಇದ್ರಿಂದ ಹೊಟ್ಟೆಯಲ್ಲಿ ಸಮಸ್ಯೆ ಕಾಣಿಸಿಕೊಳ್ಳುತ್ತದೆ.
ಜೋಳ ತಿಂದ ತಕ್ಷಣ ನೀರು ಕುಡಿದ್ರೆ ಗ್ಯಾಸ್ ಸಮಸ್ಯೆ ಕಾಡುತ್ತದೆ. ಹೊಟ್ಟೆಯಲ್ಲಿ ಗ್ಯಾಸ್ ಉತ್ಪತ್ತಿಯಾಗುತ್ತದೆ. ಗ್ಯಾಸ್ ವಾಂತಿ, ತಲೆ ನೋವಿಗೂ ಕಾರಣವಾಗಬಹುದು. ಹಾಗಾಗಿ ಜೋಳ ತಿಂದ ತಕ್ಷಣ ನೀರು ಕುಡಿಯಬೇಡಿ. ಜೋಳ ತಿನ್ನುವ ಅರ್ಧ ಗಂಟೆ ಮೊದಲು ಹಾಗೂ ಜೋಳ ತಿಂದ ಮೇಲೆ 45 ನಿಮಿಷದ ನಂತ್ರ ನೀರು ಕುಡಿಯಿರಿ.


ರಕುಲ್ ಪ್ರೀತ್ ವಿರುದ್ಧ ಅಭಿಮಾನಿಗಳು ತಿರುಗಿ ಬಿದ್ದಿದ್ಯಾಕೆ ಗೊತ್ತಾ?
Highlights
ಸಮಂತಾ ಅಕ್ಕಿನೇಲಿ ರಕುಲ್ ಪ್ರೀತ್‌ಗೆ ಓಪನ್ ಫಿಟ್‌ನೆಸ್ ಚಾಲೆಂಜ್ ಹಾಕಿದ್ದು, ಅದನ್ನು ಸ್ವೀಕರಿಸಿದ ರಕುಲ್ ಭರ್ಜರಿ ಫಿಟ್ನೆಸ್ ತಯಾರಿ ನಡೆಸಿದ್ದು ಈಗಷ್ಟೇ ಸುದ್ದಿಯಾಗಿತ್ತು. ಅದರ ಬೆನ್ನಲ್ಲೇ ಈಗ ರಕುಲ್ ಪ್ರೀತ್’ಗೆ ದುಲ್ಕರ್ ಸಲ್ಮಾನ್ ಅಭಿಮಾನಿಗಳು ತಿರುಗಿ ಬಿದ್ದಿದ್ದಾರೆ. ಕಾರಣ ಯಾಕೆ ಎಂದು ತಿಳಿಯಬೇಕಿದ್ದರೆ ‘ಮಹಾನಟಿ’ ಚಿತ್ರದತ್ತ ವಾಲಬೇಕಾಗುತ್ತದೆ.
ಸಮಂತಾ ಅಕ್ಕಿನೇಲಿ ರಕುಲ್ ಪ್ರೀತ್‌ಗೆ ಓಪನ್ ಫಿಟ್‌ನೆಸ್ ಚಾಲೆಂಜ್ ಹಾಕಿದ್ದು, ಅದನ್ನು ಸ್ವೀಕರಿಸಿದ ರಕುಲ್ ಭರ್ಜರಿ ಫಿಟ್ನೆಸ್ ತಯಾರಿ ನಡೆಸಿದ್ದು ಈಗಷ್ಟೇ ಸುದ್ದಿಯಾಗಿತ್ತು. ಅದರ ಬೆನ್ನಲ್ಲೇ ಈಗ ರಕುಲ್ ಪ್ರೀತ್’ಗೆ ದುಲ್ಕರ್ ಸಲ್ಮಾನ್ ಅಭಿಮಾನಿಗಳು ತಿರುಗಿ ಬಿದ್ದಿದ್ದಾರೆ. ಕಾರಣ ಯಾಕೆ ಎಂದು ತಿಳಿಯಬೇಕಿದ್ದರೆ ‘ಮಹಾನಟಿ’ ಚಿತ್ರದತ್ತ ವಾಲಬೇಕಾಗುತ್ತದೆ.
ತೆಲುಗಿನ ಲೆಜೆಂಡ್ ನಟಿ ಸಾವಿತ್ರಿ ಜೀವನ ಚರಿತ್ರೆ ಆಧರಿಸಿ ‘ಮಹಾನಟಿ’ ಹೆಸರಿನ ಚಿತ್ರ ಈಗಾಗಲೇ ತೆರೆಕಂಡಿದೆ. ಅದನ್ನು ಮೊನ್ನೆ ನೋಡಿ ಬಂದ ರಕುಲ್ ತುಂಬಾ ಮೆಚ್ಚಿಕೊಂಡಿದ್ದಾರೆ. ಮೆಚ್ಚಿದ್ದೇ ತಡ ಟ್ವಿಟ್ಟರ್‌ನಲ್ಲಿ ಸೂಪರ್ ಆಕ್ಟಿಂಗ್ ಕೀರ್ತಿ, ಸಮಂತಾ, ವಿಜಯ್ ದೇವರಕೊಂಡ ಎಂದು ಮೂವರಿಗೂ ಅಭಿಂದನೆ ತಿಳಿಸಿದ್ದಾರೆ.
ಹಾಗೆ ನೋಡಿದರೆ ದುಲ್ಕರ್ ಸಲ್ಮಾನ್ ಚಿತ್ರದಲ್ಲಿ ಪ್ರಮುಖ ಜಮಿನಿ ಗಣೇಶನ್ ಪಾತ್ರ ಮಾಡಿ ಸೈ ಎನ್ನಿಸಿಕೊಂಡಿದ್ದಾರೆ. ಆದರೆ ಅವರ ಬಗ್ಗೆ ಒಂದೂ ಮಾತನಾಡದೇ ಇದ್ದದ್ದು ದುಲ್ಕರ್ ಅಭಿಮಾನಿಗಳನ್ನು ಸಹಜವಾಗಿಯೇ  ಕೆರಳಿಸಿದೆ.
ಟ್ವಿಟ್ಟರ್‌ನಲ್ಲಿ ಸಾಕಷ್ಟು ಟಾಂಗ್‌ಗಳನ್ನೂ ಕೊಟ್ಟಿದ್ದಾರೆ. ಕೆಲವರು ನೀವು ಸರಿಯಾಗಿ ಸಿನಿಮಾ ನೋಡದೇ ನಿದ್ದೆ ಮಾಡಿ ಬಂದ ಹಾಗಿದೆ. ಹಾಗಾಗಿ ಇನ್ನೊಮ್ಮೆ ಸಿನಿಮಾ ನೋಡುವುದು ಒಳ್ಳೆಯದು  ಎನ್ನುವ ಸಲಹೆಯನ್ನೂ ಕೊಟ್ಟಿದ್ದಾರೆ.
Last Updated 31, May 2018, 5:06 PM IST


Producers who acted in films
ಬಣ್ಣ ಹಚ್ಚಿದ ನಿರ್ಮಾಪಕರು
ಚಿತ್ರರಂಗದಲ್ಲಿರುವ ಯಾರಿಗಾದರೂ ಕ್ಯಾಮೆರಾ ಮುಂದೆ ನಟಿಸಬೇಕು ಅಂತ ಒಮ್ಮೆಯಾದರೂ ಅನ್ನಿಸಿರುತ್ತದೆ. ಇನ್ನು ಕೋಟ್ಯಂತರ ಹಣ ಹೂಡಿ ಸಿನಿಮಾ ಮಾಡೋ ನಿರ್ಮಾಪಕರಿಗೆ ತೆರೆಯ ಮೇಲೆ ಕಾಣಿಸಿಕೊಳ್ಳಬೇಕೆಂಬ ಆಸೆ ಆಗದೇ ಇರುತ್ತಾ?
| Updated:
Sep 29, 2015, 03:42AM IST
* ಪದ್ಮಾ ಶಿವಮೊಗ್ಗ
ಚಿತ್ರರಂಗದಲ್ಲಿರುವ ಯಾರಿಗಾದರೂ ಕ್ಯಾಮೆರಾ ಮುಂದೆ ನಟಿಸಬೇಕು ಅಂತ ಒಮ್ಮೆಯಾದರೂ ಅನ್ನಿಸಿರುತ್ತದೆ. ಇನ್ನು ಕೋಟ್ಯಂತರ ಹಣ ಹೂಡಿ ಸಿನಿಮಾ ಮಾಡೋ ನಿರ್ಮಾಪಕರಿಗೆ ತೆರೆಯ ಮೇಲೆ ಕಾಣಿಸಿಕೊಳ್ಳಬೇಕೆಂಬ ಆಸೆ ಆಗದೇ ಇರುತ್ತಾ? ಹಾಗೆ ನಟಿಸಿ ಸೈ ಅನ್ನಿಸಿಕೊಂಡ ನಿರ್ಮಾಪಕರ ಕೆಲವು ಉದಾಹರಣೆಗಳು ಇಲ್ಲಿವೆ.
ವಿಜಯ್ ಕುಮಾರ್:
ಬೆಳಗಾವಿಯವರಾದ ವಿಜಯ್ ಕುಮಾರ್ ಮಂಗ್ಸೂಳಿ, ಪ್ರೀತಿ ಗೀತಿ ಇತ್ಯಾದಿ, ಪರಪಂಚ ಮತ್ತಿತರ ಚಿತ್ರಗಳನ್ನು ನಿರ್ಮಾಣ ಮಾಡಿದವರು. ಯೋಗ್‌ರಾಜ್ ಭಟ್ ನಿರ್ದೇಶನದ ಚಿತ್ರದಲ್ಲೂ ನಟಿಸಿದ್ದಾರೆ. ಈಗ ಅರ್ಜುನ ಚಿತ್ರದಲ್ಲಿ ಕೌನ್ಸಿಲರ್ ಆಗಿ ನಟಿಸಿದ್ದಾರೆ. ವಿಲನ್ ಪಾತ್ರದಲ್ಲಿ ಜನ ಮೆಚ್ಚುವಂತೆ ನಟಿಸಿ ಯಾವ ವೃತ್ತಿಪರ ನಟನಿಗೂ ಕಡಿಮೆ ಇಲ್ಲ ಎನ್ನೋದನ್ನು ತೋರಿಸಿದ್ದಾರೆ.
ಅಶ್ವಿನ್:
ಇತ್ತೀಚೆಗೆ ವಾಸ್ಕೋಡಿಗಾಮ ಚಿತ್ರದಲ್ಲಿ ನಿರ್ಮಾಪಕ ಅಶ್ವಿನ್ ಮುಖ್ಯ ಪಾತ್ರದಲ್ಲಿ ನಟಿಸಿದ್ದಾರೆ. ಕಿಶೋರ್ ಅಭಿನಯದ ಈ ಚಿತ್ರಕ್ಕೆ ಇವರೇ ಬಂಡವಾಳ ಹಾಕಿದ್ದಾರೆ. ಚಿಕ್ಕ ವಯಸ್ಸಿನಲ್ಲೇ ಚಿತ್ರ ನಿರ್ಮಾಣಕ್ಕಿಳಿದಿರುವ ಅಶ್ವಿನ್ ಈಗ ಸೆಕೆಂಡ್ ಲೀಡ್ ರೋಲ್‌ನಲ್ಲಿ ಕಾಣಿಸಿಕೊಂಡಿದ್ದಾರೆ. ಸ್ಯೂಡೆಂಟ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
ಕೆ. ಮಂಜು:
ಕೆ. ಮಂಜು ಹಲವು ವರ್ಷಗಳಿಂದ ಸಿನಿಮಾ ನಿರ್ಮಾಣ ಮಾಡುತ್ತಾ ಬಂದಿದ್ದಾರೆ. ರಾಗಿಣಿ ಐಪಿಎಸ್, ಸೂಪರ‌್ರೋ ರಂಗ ಸೇರಿದಂತೆ ಜನಪ್ರಿಯ ಚಿತ್ರಗಳನ್ನು ಕೊಟ್ಟಿದ್ದಾರೆ. ಇವರಿಗೆ ಕಿಚ್ಚ ಹುಚ್ಚದಲ್ಲಿ ಒಂದು ಪಾತ್ರ ಸಿಕ್ಕಿತ್ತು. ಆದರೆ ಅದು ವಿಲನ್ ಪಾತ್ರ. ಅವರ ಪತ್ನಿಗೆ ಇಷ್ಟವಾಗದ ಕಾರಣ ಕೈಬಿಟ್ಟಿದ್ದರು. ರಾಜ್‌ಕುಮಾರ್ ಅಭಿನಯದ ಚಿತ್ರದಲ್ಲೂ ನಟಿಸುವ ಅವಕಾಶ ಇದ್ದರೂ ಸಾಧ್ಯವಾಗಿರಲಿಲ್ಲವಂತೆ. ಕೊನೆಗೆ ಐತಲಕಡಿ ಚಿತ್ರದಲ್ಲಿ ನಿರ್ಮಾಪಕರಾಗಿಯೇ ನಟಿಸಿ ತಮ್ಮಾಸೆ ಈಡೇರಿಸಿಕೊಂಡರು. ಇದಲ್ಲದೆ, ಪ್ರಜ್ವಲ್ ದೇವರಾಜ್ ಅಭಿನಯದ ನೀನಾದೆ ನಾ ಚಿತ್ರದಲ್ಲೂ ನಟಿಸಿದರು.
ಕರಿ ಸುಬ್ಬು:
ನಿರ್ಮಾಪಕ ಕರಿ ಸುಬ್ಬು ಕೂಡಾ ನೀನಾದೆ ನಾ ಚಿತ್ರದಲ್ಲಿ ಮುಖಕ್ಕೆ ಬಣ್ಣ ಹಚ್ಚಿದ್ದಾರೆ. ನಿರ್ದೇಶಕ ಕಂದಾಸ್ ಮತ್ತು ನಟ ದೇವರಾಜ್ ಒತ್ತಾಯಕ್ಕೆ ಮಣಿದು ನೀನಾದೆ ನಾ ಚಿತ್ರದಲ್ಲಿ ನಟಿಸಿದ್ದರು. ಅದಕ್ಕೂ ಮೊದಲು ಮೆಜೆಸ್ಟಿಕ್ ಎಕ್ಸ್‌ಪ್ರೆಸ್ ಚಿತ್ರದಲ್ಲಿ ವಿಲನ್ ಆಗಿ ಕಾಣಿಸಿಕೊಂಡಿದ್ದರು. ಲೊಡ್ಡೆ, ಜಾಸ್ಮಿನ್ 5 ಮತ್ತಿತರ ಚಿತ್ರಗಳಲ್ಲಿ ನಟಿಸಿದ್ದಾರೆ. ಈಗ ಭುಜಂಗ ಚಿತ್ರದಲ್ಲೂ ನಟಿಸುತ್ತಿದ್ದಾರೆ.
ರಾಜಶೇಖರ ನಾಯ್ಡು:
ಚಿತ್ರರಂಗದಲ್ಲಿ ಚಿರಪರಿಚಿತ ಹೆಸರು ನಿರ್ಮಾಪಕ ರಾಜಶೇಖರ ನಾಯ್ಡು. ಸಣ್ಣಪುಟ್ಟ ಪಾತ್ರಗಳಲ್ಲಿ ಮುಖ ತೋರಿಸಿದ್ದ ಇವರನ್ನು ಒಪ್ಪಿಸಿ ಮುಖ್ಯ ಪಾತ್ರವೊಂದರಲ್ಲಿ ನಟಿಸುವಂತೆ ಮಾಡಿದವರು ಪಿ.ಸಿ. ಶೇಖರ್. ಅರ್ಜುನ ಚಿತ್ರದಲ್ಲಿ ಎಸಿಪಿ ಆಗಿ ಉತ್ತಮವಾಗಿ ನಟಿಸಿ ಎಲ್ಲರೂ ಹುಬ್ಬೇರಿಸುವಂತೆ ಮಾಡಿದ್ದಾರೆ. ಚಿತ್ರದ ಪ್ರಾರಂಭದಿಂದ ಕೊನೆಯವರೆಗೆ ಇವರ ಪಾತ್ರಕ್ಕೆ ಪ್ರಾಮುಖ್ಯತೆ ಇದೆ.
ಉಮೇಶ್ ಬಣಕಾರ್:
ನಿರ್ಮಾಪಕ ಉಮೇಶ್ ಬಣಕಾರ್ ಮೆಜೆಸ್ಟಿಕ್ ಎಕ್ಸ್‌ಪ್ರೆಸ್ ಅನ್ನೋ ಕಾಮಿಡಿ ಸಿನಿಮಾದಲ್ಲಿ ಹೀರೊ ಆಗಿ ನಟಿಸಿದ್ದರು. ನಂತರವೂ ಆಗಾಗ್ಗೆ ತೆರೆಯ ಮೇಲೆ ಕಾಣಿಸಿಕೊಂಡಿದ್ದಾರೆ. ಈಗ ಭಗತ್ ರಾಜ್ ನಿರ್ದೇಶನದ ಸೂಟ್ ಚಿತ್ರದಲ್ಲಿ ವೈದ್ಯನ ಪಾತ್ರದಲ್ಲಿ ನಟಿಸಿದ್ದಾರೆ.
ಚಿತ್ರಗಳನ್ನು ನಿರ್ಮಾಣ ಮಾಡಿಕೊಂಡು ಬಂದವನು ನಾನು. ನಟನೆಯನ್ನು ಗಂಭೀರವಾಗಿ ತೆಗೆದುಕೊಂಡಿರಲಿಲ್ಲ. ಆದರೆ, ಅರ್ಜುನ ಚಿತ್ರದಲ್ಲಿ ಬಹಳ ಮುಖ್ಯ ಪಾತ್ರ ಸಿಕ್ಕಿತು. ನನ್ನ ನಟನೆಗೆ ತುಂಬಾ ಪ್ರಶಂಸೆ ಬಂದಿದೆ. ನಟಸೋಕೆ ಸ್ಫೂರ್ತಿ ನೀಡಿದೆ. -ವಿಜಯ ಕುಮಾರ್ ಮಂಗ್ಸೂಳಿ
ಇಷ್ಟು ದೊಡ್ಡ ಪಾತ್ರದಲ್ಲಿ ನಟಿಸಿದ್ದು ಮೊದಲು. ಮೊದಲು ಶೇಖರ್ ಹೇಳಿದಾಗ ನಕ್ಕುಬಿಟ್ಟೆ. ಬಿಡಲಿಲ್ಲ. ಅರ್ಜುನ ಚಿತ್ರದ ಎಸಿಪಿ ಪಾತ್ರ ಚೆನ್ನಾಗಿದೆ. ಶೇಖರ್ ಬಹಳ ಹಾಡ್ ವರ್ಕರ್. ಹಾಗಾಗಿ ಒಪ್ಪಿಕೊಂಡೆ. -ರಾಜ ಶೇಖರ್ ನಾಯ್ಡು.


|
Updated: Wednesday, May  8, 2019, 11:45 [IST]
ಅರಿಶಿನ ಎಷ್ಟು ಪ್ರಯೋಜನಕಾರಿ ಎಂದು ನಾವೆಲ್ಲಾ ಅರಿತಿದ್ದೇವೆ. ಇದರ ಆರೋಗ್ಯವೃದ್ದಿ ಗುಣದ ಕಾರಣ ಈ ಪುಡಿಯನ್ನು ಹಲವಾರು ತೊಂದರೆಗಳಿಗೆ ಔಷಧಿಯ ರೂಪದಲ್ಲಿ ಬಳಸಲಾಗುತ್ತದೆ. ಆದರೆ ಅರಿಶಿನ ಪುಡಿಯನ್ನು ಹಾಕಿ ಕುದಿಸಿದ ನೀರನ್ನು ಕುಡಿಯುವುದರಿಂದಲೂ ಹಲವರು ಆರೋಗ್ಯಕರ ಪ್ರಯೋಜನಗಳಿವೆ ಎಂದು ಗೊತ್ತಿತ್ತೇ? ವಿಶೇಷವಾಗಿ ದೇಹದ ಯಕೃತ್ (ಲಿವರ್) ಮತ್ತು ಮೆದುಳಿಗೆ ಈ ನೀರು ಉತ್ತಮವಾಗಿದೆ. ಹಾಲಿಗೆ ಅರಿಶಿನ ಹಾಕಿ ಕುಡಿದರೆ ಹತ್ತಾರು ಲಾಭ
ಈ ನೀರಿನ ಸೇವನೆಯಿಂದ ಯಾವ ಪ್ರಯೋಜನಗಳಿವೆ ಎಂಬುದನ್ನು ಇಂದಿನ ಲೇಖನದಲ್ಲಿ ಸಂಗ್ರಹಿಸಲಾಗಿದೆ. ಪ್ರತಿದಿನವೂ ಕೊಂಚ ಅರಿಶಿನದೊಂದಿಗೆ ಕುದಿಸಿದ ನೀರನ್ನು ಕುಡಿಯುತ್ತಾ ಬಂದರೆ ಹಲವು ರೀತಿಯ ಪ್ರಯೋಜನಗಳನ್ನು ಪಡೆಯಬಹುದು. ಈ ನೀರಿನ ಸೇವನೆಯಿಂದ ದಿನವನ್ನು ಪ್ರಾರಂಭಿಸಿದರೆ ಇಡಿಯ ದಿನ ಉಲ್ಲಾಸದಿಂದಿರಲು ಸಾಧ್ಯವಾಗುತ್ತದೆ.
ಅಲ್ಲದೇ ಇದರ ಸೇವನೆಯಿಂದ ಹಲವಾರು ಬಗೆಯ ಬ್ಯಾಕ್ಟೀರಿಯಾ, ವೈರಸ್ಸುಗಳ ವಿರುದ್ಧ ರಕ್ಷಣೆ ಮತ್ತು ಉರಿಯೂತ ಹಾಗೂ ವಿಕಿರಣದ ದುಷ್ಪರಿಣಾಮಗಳ ವಿರುದ್ಧವೂ ರಕ್ಷಣೆ ಒದಗಿಸುತ್ತದೆ. ವಿಶೇಷವಾಗಿ ಮೆದುಳು ಮತ್ತು ಯಕೃತ್‌ನ ಕ್ಷಮತೆಯನ್ನು ಹೆಚ್ಚಿಸುತ್ತದೆ...ಹಾಗಾದರೆ ಬನ್ನಿ ಇದರ ಇನ್ನಷ್ಟು ಪ್ರಯೋಜನಗಳ ಬಗ್ಗೆ ನೋಡೋಣ...
ಮೆದುಳಿನ ಕ್ಷಮತೆ ಹೆಚ್ಚಿಸಲು ಅರಿಶಿನದ ನೀರು
ಅರಿಶಿನದಲಿರುವ ಕುರ್ಕುಮಿನ್ ಎಂಬ ಪೋಷಕಾಂಶ ಅಲ್ಜೀಮರ್ಸ್ ಕಾಯಿಲೆಗೆ ಶಮನ ನೀಡುವ ಗುಣ ಹೊಂದಿದೆ. ಅಲ್ಲದೇ ಈ ಕಾಯಿಲೆ ಬರಲು ಕಾರಣವಾಗುವ beta-amyloid plaque ಎಂಬ ಕಣಗಳು ಮೂಡದಂತೆ ತಡೆಯುವ ಮೂಲಕ ಈ ಕಾಯಿಲೆಯನ್ನು ದೂರವಿರಿಸುತ್ತದೆ. ಅಲ್ಲದೇ ಮೆದುಳಿನ ಕ್ಷಮತೆಯನ್ನೂ ಹೆಚ್ಚಿಸುತ್ತದೆ.
ಯಕೃತ್‌ನ ಕಾರ್ಯಕ್ಷಮತೆಯನ್ನು ಹೆಚ್ಚಿಸುತ್ತದೆ
ಒಂದು ಸಂಶೋಧನೆಯ ಪ್ರಕಾರ ಅರಿಶಿನದಲ್ಲಿರುವ ಪ್ರಬಲ ಉರಿಯೂತ ನಿವಾರಕ ಮತ್ತು ಆಂಟಿ ಆಕ್ಸಿಡೆಂಟ್ ಗುಣ ಯಕೃತ್‌ನ ಕಾರ್ಯಕ್ಷಮತೆಗೆ ಅತಿ ಹೆಚ್ಚು ಸಹಕಾರ ನೀಡುವ ಮೂಲಕ ಯಕೃತ್‌ನ ಕ್ಷಮತೆಯನ್ನು ಹೆಚ್ಚಿಸುತ್ತದೆ.
ಕ್ಯಾನ್ಸರ್‌ನಿಂದ ರಕ್ಷಣೆ ನೀಡುತ್ತದೆ
ಇದರಲ್ಲಿರುವ ಕುರ್ಕುಮಿನ್ ಪೋಷಕಾಂಶದ ನೆರವಿನಿಂದ ಯಕೃತ್ ಕ್ಯಾನ್ಸರ್ ಬರುವ ಸಾಧ್ಯತೆ ಅಪಾರವಾಗಿ ಕಡಿಮೆಯಾಗುತ್ತದೆ. ಯಕೃತ್ ನಲ್ಲಿರುವ ಕೆಡಕುಕಾರಿ ಕಣಗಳ ಪರಿಣಾಮವನ್ನು ಕಡಿಮೆಗೊಳಿಸುವ ಮೂಲಕ ಕ್ಯಾನ್ಸರ್ ನಿಂದ ರಕ್ಷಣೆ ನೀಡುತ್ತದೆ. ಈ ನೀರನ್ನು ತಯಾರಿಸುವ ಬಗೆಯನ್ನು ಈಗ ನೋಡೋಣ:
ಅಗತ್ಯವಿರುವ ಸಾಮಾಗ್ರಿಗಳು
*¼ ಚಿಕ್ಕ ಚಮಚ ಅರಿಶಿನ ಪುಡಿ
ಅಗತ್ಯವಿರುವ ಸಾಮಾಗ್ರಿಗಳು
*1-2 ಕಪ್ ನೀರು
ತಯಾರಿಸುವ ವಿಧಾನ
ಮೊದಲು ನೀರನ್ನು ಬಿಸಿಮಾಡಿ, ಕುದಿಯಲು ಆರಂಭವಾದೊಡನೆ ಅರಿಶಿನ ಪುಡಿಯನ್ನು ಬೆರೆಸಿ ಮಧ್ಯಮ ಉರಿಯಲ್ಲಿ ಇನ್ನೂ ಹತ್ತು ನಿಮಿಷ ಕುದಿಯಲು ಬಿಡಿ.


ಉಪಾಯ ಮಾಡಿ ಕಿಡ್ನಾಪರ್ ನಿಂದ ಪಾರಾದ ಆಟಗಾರ್ತಿ
  28-07-2019 10:23AM IST    /     No Comments    /     Posted In: Latest News , Sports
ಆಸ್ಟ್ರಿಯಾದ ವಿಯೆನ್ನಾದಲ್ಲಿ ನಡೆದ ಘಟನೆ ಇದು. ಆಗ್ನೇಯ ಆಸ್ಟ್ರಿಯಾದ ಗ್ರಾಜ್ ಬಳಿ ನಡೆದ ಅಪಘಾತದಲ್ಲಿ ವೃತ್ತಿಪರ ಆಟಗಾರ್ತಿ ಟ್ರೈಯಾಥ್ಲೆಟ್ ನಥಾಲಿ ಬಿರ್ಲಿ (27) ಕಾರಿನಲ್ಲಿ ಸಿಕ್ಕಿ ಹಾಕಿಕೊಂಡು ಕೈ ಮುರಿದುಕೊಂಡಿದ್ದರು. ಆ ಬಳಿಕ ವ್ಯಕ್ತಿಯೊಬ್ಬ ಆಕೆಯನ್ನು ರಕ್ಷಿಸಿ ಅಜ್ಞಾತ ಸ್ಥಳಕ್ಕೆ ಕೊಂಡೊಯ್ದಿದ್ದಾನೆ.
ನನಗೆ ಮತ್ತೆ ಪ್ರಜ್ಞೆ ಬಂದಾಗ, ನನ್ನನ್ನು ಬೆತ್ತಲೆ ಮಾಡಿ, ಹಳೆಯ ಮನೆಯೊಂದರಲ್ಲಿ ಕುರ್ಚಿಯಲ್ಲಿ ಕಟ್ಟಿಹಾಕಲಾಗಿತ್ತು ಎಂದಿದ್ದಾರೆ ಬಿರ್ಲಿ. ಬಳಿಕ ಬಲವಂತವಾಗಿ ಆಲ್ಕೊಹಾಲ್ ಕುಡಿಸಲು ಆತ ಪ್ರಯತ್ನಿಸಿದ ಎಂದು ಬಿರ್ಲಿ ತಿಳಿಸಿದ್ದಾಳೆ.
ನಂತರ ಅಲ್ಲಿ ಬೆಳೆಸಲಾಗಿದ್ದ ಅನೇಕ ಆರ್ಕಿಡ್ ಗಳ ಬಗ್ಗೆ ಅವನನ್ನು ಅಭಿನಂದಿಸಿ ಮಾತನಾಡಿ ಸಮಾಧಾನಪಡಿಸಿದ್ದಾರೆ. ಆರಂಭದಲ್ಲಿ ದ್ವೇಷದಿಂದ ತುಂಬಿದ್ದರೂ, ಆ ವ್ಯಕ್ತಿ ಇದ್ದಕ್ಕಿದ್ದಂತೆ ನನಗೆ ಒಳ್ಳೆಯವನಾದ ಅಲ್ಲದೇ, ತೋಟಗಾರಿಕೆ ನನಗೆ ಬಹಳ ಇಷ್ಟ ಎಂದು ಹೇಳುವ ಜೊತೆ ಅವನ ತೊಂದರೆಗೀಡಾದ ಬಾಲ್ಯದ ಬಗ್ಗೆ ತಿಳಿಸಿದ ಎಂದಿದ್ದಾರೆ.
ಅಂತಿಮವಾಗಿ, ಅವನು ಬಿರ್ಲಿಯನ್ನು ಬಿಡಲು ಒಪ್ಪಿದ್ದಾನೆ. ಅಲ್ಲದೇ, ಜಿಪಿಎಸ್ ಅಳವಡಿಸಿದ್ದ ಬೈಕ್ ನಲ್ಲೇ ಆಕೆಯನ್ನು ಮನೆಗೆ ಬಿಟ್ಟು ಬಂದಿದ್ದಾನೆ. ಬಳಿಕ ಪೊಲೀಸರು, ಜಿಪಿಎಸ್ ಮೂಲಕ ಟ್ರಾಕ್ ಮಾಡಿ ಆ ವ್ಯಕ್ತಿಯನ್ನು ಪತ್ತೆ ಹಚ್ಚಿ ಬಂಧಿಸಿದ್ದಾರೆ ಎಂದು ಹೇಳಲಾಗಿದೆ.


ಒಸಡಿನ ಆರೋಗ್ಯದ ಬಗ್ಗೆ ಕಾಳಜಿ ಅಗತ್ಯ, ಇಲ್ಲಾಂದ್ರೆ ಗಂಭೀರ ಸಮಸ್ಯೆ ಆಗುವ ಸಾಧ್ಯತೆಗಳಿವೆ!
Wellness
|
Updated: Thursday, December  7, 2017, 19:13 [IST]
ಮಗುವಾಗಿದ್ದಾಗ ಪಾಲಕರು ನಿಮ್ಮ ಆರೋಗ್ಯದ ಬಗ್ಗೆ ಹೆಚ್ಚು ಕಾಳಜಿ ವಹಿಸುತ್ತಿದ್ದರು. ದಿನಕ್ಕೆ ಎರಡು ಬಾರಿ ಹಲ್ಲನ್ನು ಉಜ್ಜಿಸುತ್ತಿದ್ದರು. ಬೆಳಿಗ್ಗೆ ಎಂದಾಗ ಒಮ್ಮೆ ರಾತ್ರಿ ಮಲಗುವ ಮುನ್ನ ಹಲ್ಲುಜ್ಜುವ ಪ್ರಕ್ರಿಯೆಯನ್ನು ರೂಢಿಸುತ್ತಿದ್ದರು. ಇದಕ್ಕೆ ಕಾರಣವೆಂದರೆ ನಿಮಗೆ ಸೂಕ್ತ ರೀತಿಯಲ್ಲಿ ಹಲ್ಲುಜ್ಜಲು ಬರುವುದಿಲ್ಲ ಹಾಗೂ ಹಲ್ಲಿನ ಆರೋಗ್ಯ ಹಾಳಾಗಬಾರದು ಎನ್ನುವ ಕಾಳಜಿಯಾಗಿತ್ತು. ಮಕ್ಕಳು ಸಿಹಿ ತಿಂಡಿಯನ್ನು ಅತಿಯಾಗಿ ತಿನ್ನುವುದರಿಂದ ಹಲ್ಲಿನಲ್ಲಿ ಅದರ ಕಣಗಳು ಅಡಗಿರುತ್ತವೆ. ಅವು ಹಲ್ಲು ಹುಳ ಹಿಡಿಯುವುದು ಎನ್ನುವ ಕಾರಣವಾಗಿರುತ್ತಿತ್ತು.
ಒಳ್ಳೆಯ ಮೌಖಿಕ ನೈರ್ಮಲ್ಯವನ್ನು ಕಾಪಾಡಿಕೊಳ್ಳಲು ವಿಫಲರಾದರೆ ಹಲ್ಲು ಮತ್ತು ಒಸಡಿನ ಆರೋಗ್ಯ ಹದಗೆಡುವುದು. ಅವುಗಳನ್ನು ಹಾಗೆ ಬಿಟ್ಟರೆ ಬ್ಯಾಕ್ಟೀರಿಯಾಗಳು ಕೊಳೆತ ಆಹಾರದಂಶಗಳಿಂದ ಅನ್ನನಾಳದ ಕ್ಯಾನ್ಸರ್ ಅಪಾಯವನ್ನು ಹೆಚ್ಚಿಸುವ ಸಾಧ್ಯತೆ ಇದೆ ಎನ್ನುವ ಹೊಸ ಅಧ್ಯಯನ ಕಂಡುಹಿಡಿದಿದೆ.
ಅಧ್ಯಯನದಲ್ಲಿ ಸೂಕ್ಷ್ಮ ಜೀವಿಗಳು ಕ್ಯಾನ್ಸರ್ ನಂತಹ ಅಪಾಯಕಾರಿ ಮೈಕ್ರೋಬಯೋಟಾ ಸಂಬಂಧಿಸಿದೆಯೇ ಅಥವಾ ಇಲ್ಲವೇ ಎಂಬುದನ್ನು ಸಂಶೋಧಕರು ಪರಿಶೀಲಿಸಿದ್ದಾರೆ. ಸಂಶೋಧನೆಯನ್ನು ಯು ಎಸ್ ನಲ್ಲಿ ನಡೆಸಲಾಗಿತ್ತು. 122,000 ಜನರನ್ನು ಅಧ್ಯಯನಕ್ಕೆ ಒಳಪಡಿಸಲಾಗಿತ್ತು. ಪಾಲ್ಗೊಳ್ಳುವವರ ಮೌಖಿಕ ಆರೋಗ್ಯವನ್ನು ಒಂದು ದಶಕದಿಂದ ಟ್ರ್ಯಾಕ್ ಮಾಡಲಾಗಿತ್ತು ಎನ್ನಲಾಗುತ್ತದೆ. ಅಧ್ಯಯನದಲ್ಲಿ ಎರಡು ಬ್ಯಾಕ್ಟೀರಿಯಾಗಳು ಸಾಮಾನ್ಯ ಕ್ಯಾನ್ಸರ್ ಅಪಾಯವನ್ನು ತಂದೊಡ್ಡುತ್ತವೆ ಎನ್ನುವುದನ್ನು ಕಂಡುಹಿಡಿದಿದ್ದಾರೆ.
ಒಸಡಿನ ನೋವಿಗೆ ಸಾಂತ್ವನ ನೀಡುವ ಫಲಪ್ರದ ಮನೆಮದ್ದು
ಅನ್ನನಾಳದ ಕ್ಯಾನ್ಸರ್ ಗೆ ಕಾರಣವೇನು?
ಕುತ್ತಿಗೆಯಿಂದ ಹೊಟ್ಟೆಗೆ ಹಾದು ಹೋಗುವ ಕೊಳವೆ/ಅನ್ನನಾಳಕ್ಕೆ ಬರುವ ಕ್ಯಾನ್ಸರ್‌ಗೆ ಎಸಿನೊಫಿಯಲ್ ಕ್ಯಾನ್ಸರ್ ಎಂದು ಕರೆಯುತ್ತಾರೆ. ಎಸ್ಸೊಫೇಜಿಲ್ ಕ್ಯಾನ್ಸರ್ ಎಂಟನೇ ಸಾಮಾನ್ಯ ಕ್ಯಾನ್ಸರ್ ಮತ್ತು ಪ್ರಪಂಚದಾದ್ಯಂತ ಕ್ಯಾನ್ಸರ್ ಸಾವಿನ ಆರನೇ ಪ್ರಮುಖ ಕಾರಣವಾಗಿದೆ ಎಂದು ನ್ಯೂಯಾರ್ಕ್ ವಿಶ್ವ ವಿದ್ಯಾನಿಲಯದ (ಎನ್ವೈಯು) ಸ್ಕೂಲ್ ಆಫ್ ಮೆಡಿಸಿನ್ನ ಅಸೋಸಿಯೇಟ್ ಪ್ರಾಧ್ಯಾಪಕ ಜಿಯಾಂಗ್ ಅಹ್ನ್ ಹೇಳಿದ್ದಾರೆ. ಈ ಆರೋಗ್ಯ ಸಮಸ್ಯೆಯು ಪ್ರಪಂಚದಾದ್ಯಂತ 15 ರಿಂದ 25 ರಷ್ಟು ಜನರಿಗಿದೆ ಎಂದು ಹೇಳಲಾಗುತ್ತದೆ. ಈ ಅನಾರೋಗ್ಯದ ಲಕ್ಷಣವು ಆರಂಭಿಕ ಹಂತದಲ್ಲಿ ತಿಳಿಯುವುದಿಲ್ಲ. ನಂತರ ಅಂತಿಮ ಹಂತಕ್ಕೆ ತಲುಪಿದಾಗ ತೊಂದರೆ ಉಂಟಾಗುತ್ತದೆ ಎನ್ನುತ್ತಾರೆ.
ಎಸೊಫಿಯಲ್ ಕ್ಯಾನ್ಸರ್ ಹೆಚ್ಚು ಮಾರಣಾಂತಿಕ ಕ್ಯಾನ್ಸರ್ ಆಗಿದೆ. ಅನ್ನನಾಳದ ಕ್ಯಾನ್ಸರ್ನ ಅತ್ಯಂತ ಸಾಮಾನ್ಯ ವಿಧವೆಂದರೆ ಅನ್ನನಾಳದ ಅಡಿನೊಕಾರ್ಸಿನೋಮ (ಇಎಸಿ) ಮತ್ತು ಅನ್ನನಾಳದ ಸ್ಕ್ವಾಮಸ್ ಸೆಲ್ ಕಾರ್ಸಿನೋಮ (ಇಎಸ್ಸಿಸಿ). ಸಂಶೋಧಕರು ಹೆಚ್ಚಿನ ಮಟ್ಟದಲ್ಲಿ ಟ್ಯಾನೆರೆಲ್ಲಾ ಫೋರ್ಸಿಥಿಯಾ 21 ಪ್ರತಿಶತದಷ್ಟು ಅಪಾಯವನ್ನು ಹೊಂದಿರುವುದನ್ನು ಕಂಡುಕೊಂಡರು. ಪೊರ್ಫಿರೊಮೋನಾಸ್ ಗಿಂಗಿವಾಲಿಸ್ ಬ್ಯಾಕ್ಟೀರಿಯಾವು ESCC ಯ ಹೆಚ್ಚಿನ ಅಪಾಯದೊಂದಿಗೆ ಸಂಬಂಧಿಸಿದೆ.
ಬ್ಯಾಕ್ಟೀರಿಯಾದ ಎರಡೂ ಪ್ರಭೇದಗಳು ಸಾಮಾನ್ಯ ದಂತ ಸಮಸ್ಯೆ/ಅನಾರೋಗ್ಯದಿಂದ ಸಂಬಂಧ ಹೊಂದಿವೆ. ಕೆಲವು ರೀತಿಯ ಬಾಯಿಯ ಕ್ಯಾನ್ಸರ್ ಕಡಿಮೆ ಅಪಾಯದ ಅನ್ನನಾಳದ ಕ್ಯಾನ್ಸರ್ಗೆ ಸಂಬಂಧಿಸಿದೆ ಎಂದು ಅಧ್ಯಯನವು ತೋರಿಸಿದೆ. ಉದಾಹರಣೆಗೆ: ನೆಸ್ಸೆರಿಯಾ ಬ್ಯಾಕ್ಟೀರಿಯಾ ಕಡಿಮೆ ಅಪಾಯದೊಂದಿಗೆ ಸಂಬಂಧಿಸಿದೆ. ನಿಸ್ಸೆರಿಯಾದ ಅನ್ವೇಷಣೆಯು ಕೆಲವು ಬ್ಯಾಕ್ಟೀರಿಯಾಗಳು ರಕ್ಷಣಾ ಪರಿಣಾಮವನ್ನು ಹೊಂದಿರಬಹುದು ಎಂದು ಸೂಚಿಸುತ್ತದೆ. ಭವಿಷ್ಯದ ಸಂಶೋಧನೆಯು ಅನ್ನನಾಳದ ಕ್ಯಾನ್ಸರ್ ನ ಕಾರಣಗಳನ್ನು ಸಂಭಾವ್ಯವಾಗಿ ಪರಿಶೀಲಿಸಿದೆ ಎಂದು ಅಹ್ನ್ ಹೇಳಿದ್ದಾರೆ. ಈ ಅಧ್ಯಯನವು ಕ್ಯಾನ್ಸರ್ ರಿಸರ್ಚ್ ನಿಯತಕಾಲಿಕದಲ್ಲಿ ಇತ್ತೀಚೆಗೆ ಪ್ರಕಟಗೊಂಡಿತು.
ಅನ್ನನಾಳದ ಕ್ಯಾನ್ಸರ್ ನ ಕಾರಣಗಳು ಮತ್ತು ರೋಗಲಕ್ಷಣಗಳು
ಅನ್ನನಾಳದ ಕ್ಯಾನ್ಸರ್ ಗೆ ಹಲವಾರು ರೋಗಲಕ್ಷಣಗಳಿವೆ. ಧೂಮಪಾನವು ಪ್ರಮುಖ ಕಾರಣಗಳಲ್ಲಿ ಒಂದಾಗಿದೆ. ಇದಲ್ಲದೆ ಕಳಪೆ ನಿಯಂತ್ರಿತ ಆಮ್ಲ ರಿಫ್ಲಕ್ಸ್ ಒಸೊಫೆಜಿಯಲ್ ಕ್ಯಾನ್ಸರ್ ಗೆ ಮತ್ತೊಂದು ಅಪಾಯಕಾರಿ ಅಂಶವಾಗಿದೆ. ರೋಗಿಗೆ ಆರಂಭದಲ್ಲಿ ಕಂಡುಬರುವ ಅನಾರೋಗ್ಯದ ಲಕ್ಷಣಗಳು ಎಂದರೆ ಕ್ಯಾಸಿನೋ ತೊಂದರೆ. ಅದನ್ನು ಹೊರತು ಪಡಿಸಿದರೆ ನುಂಗುವ ತೊಂದರೆ, ಉದ್ದೇಶಪೂರ್ವಕ ತೂಕದ ನಷ್ಟ, ಎದೆ ನೋವು, ಅಜೀರ್ಣ ಅಸ್ವಸ್ಥತೆ ಅಥವಾ ಎದೆಯುರಿ ಮತ್ತು ಕೆಮ್ಮುವಿಕೆ ಅಥವಾ ಅಸಹ್ಯತೆ ಉಂಟಾಗುತ್ತದೆ. ಇಂತಹ ಸಮಯದಲ್ಲಿ ವೈದ್ಯರಿಗೆ ತೋರಿಸಿ ಜಾಗರೂಕತೆಯಿಂದ ಇರಬೇಕು.


ಹೂವಂಥ ಉದರಕ್ಕೆ ಅಪ್ಪಳಿಸದಿರಲಿ ಅಪೆಂಡಿಸೈಟಿಸ್!
June 5, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ನೋವು… ಮನಸ್ಸಿಗಾದರೇನು, ದೇಹಕ್ಕಾದರೇನು, ಸಹಿಸಲು ಸಾಧ್ಯವಾಗದು. ಒಮ್ಮೆ ದೇಹದ ಯಾವುದೇ ಅಂಗದಲ್ಲಿ ನೋವು ಕಾಣಿಸಿಕೊಂಡರೆ ಸಾಕು ಅದು ಇಡೀ ದೇಹವನ್ನೇ ವ್ಯಾಪಿಸುತ್ತದೆ. ಜರ್ಜರಿತಗೊಳಿಸುತ್ತದೆ. ಮಾನಸಿಕವಾಗಿ ಖಿನ್ನರಾಗುವಂತೆ ಮಾಡುತ್ತದೆ. ಅದರಲ್ಲೂ ಅಪೆಂಡಿಕ್ಸ್ ಭಾಗದಲ್ಲಿ ಆಗುವ ನೋವಿದೆಯಲ್ಲಾ ಅದು ನಮ್ಮ ಶತ್ರುಗಳಿಗೂ ಬೇಡವೆನಿಸುತ್ತದೆ. ಇತ್ತೀಚಿನ ದಿನಗಳಲ್ಲಿ ಸಾಮಾನ್ಯ ಕಾಯಿಲೆಯಾಗಿ ಕಾಣಿಸಿಕೊಳ್ಳುತ್ತಿರುವ ಅಪೆಂಡಿಸೈಟಿಸ್‍ನ ಮೂಲ ಅಪೆಂಡಿಕ್ಸ್. ಈ ಭಾಗದಲ್ಲಿ ಆಗುವ ಸೋಂಕು ಮತ್ತು ನೋವಿನಿಂದ ಕೂಡಿದ ಊತದ ಬಗ್ಗೆ ಸ್ವಲ್ಪ ಅಲಕ್ಷ್ಯವಹಿಸಿದರೂ ಜೀವಕ್ಕೆ ಕುತ್ತು. ಶೀಘ್ರವಾಗಿ ಚಿಕಿತ್ಸೆ ನೀಡುವುದರಿಂದ, ಅಪೆಂಡಿಕ್ಸ್ ಗೆಡ್ಡೆ ಒಡೆಯುವುದನ್ನು ತಡೆಯಬಹುದು ಮತ್ತು ರೋಗಿ ಬೇಗ ಗುಣಮುಖವಾಗಬಹುದು. ಹಾಗಾದರೆ ಅಪೆಂಡಿಕ್ಸ್ ಬರುವುದನ್ನು ಹೇಗೆ ತಪ್ಪಿಸಬಹುದು? ಲಕ್ಷಣಗಳೇನು? ಚಿಕಿತ್ಸೆ ಏನು? ಎಂಬ ಮಾಹಿತಿಗಾಗಿ ಈ ಲೇಖನವನ್ನು ಓದಿ…
ಅಪೆಂಡಿಕ್ಸ್ ಎಂದರೆ…
ಅಪೆಂಡಿಕ್ಸ್ ದೊಡ್ಡ ಕರುಳಿನಲ್ಲಿ ಹೊರ ಚಾಚಿರುವ ಬೆರಳಿನಾಕೃತಿಯ ಒಂದು ಸಣ್ಣ ಚೀಲ. ಕಿಬ್ಬೊಟ್ಟೆಯ ಬಲಭಾಗದ ಕೆಳಬದಿಯಲ್ಲಿ ಇದಿರುತ್ತದೆ. ಈ ಚೀಲದಲ್ಲಿ ಉರಿಯೂತ ಕಂಡು ಬಂದಾಗ ಅಪೆಂಡಿಟೈಟಿಸ್ ಸಂಭವಿಸುತ್ತದೆ. ಇದು ದೇಹದಲ್ಲಿ ಯಾವ ರೀತಿಯ ಕೆಲಸ ಮಾಡುತ್ತದೆ ಎಂಬುದು ವಿಜ್ಞಾನಿಗಳಿಗೂ ಖಚಿತವಾಗಿ ಗೊತ್ತಿಲ್ಲ. ಹಾಗೆಯೇ, ಇದನ್ನು ದೇಹದಿಂದ ತೆಗೆದು ಹಾಕಿದರೆ ಅದು ಆರೋಗ್ಯಕ್ಕೆ ಯಾವ ರೀತಿಯ ಪರಿಣಾಮ ಬೀರುತ್ತದೆ ಎಂಬುದರ ಬಗ್ಗೆಯೂ ಸರಿಯಾದ ಮಾಹಿತಿ ಇಲ್ಲ. ಆದರೆ ಅಪೆಂಡಿಸೈಟಿಸ್ ಆದವರಿಗೆ ಅಪೆಂಡಿಕ್ಸ್ ಭಾಗದಲ್ಲಿ ಮಲಿನ ವಸ್ತುಗಳಿಂದ ಸೋಂಕು ತಗುಲಿ ಗೆಡ್ಡೆ ಬೆಳೆಯುತ್ತದೆ. ಇದು ಒಡೆದರೆ ಅಪಾಯಕಾರಿ. ಅದಕ್ಕಾಗಿಯೇ ಒಡೆಯುವ ಮೊದಲೇ ವೈದ್ಯರು ಅದನ್ನು ಸರ್ಜರಿ ಮೂಲಕ ತೆಗೆಯುತ್ತಾರೆ.
ಹೀಗಿರುತ್ತವೆ ಲಕ್ಷಣಗಳು…
• ಮೊದಲ ಲಕ್ಷಣ ಹೊಟ್ಟೆಯ ಕೆಳಭಾಗದಲ್ಲಿ ತೀವ್ರ ನೋವಾಗುವುದು. ಆರಂಭದಲ್ಲಿ ಕಡಿಮೆ ಇರುವ ನೋವು ನಂತರ ತೀವ್ರವಾಗಿ ಪರಿಣಮಿಸುತ್ತದೆ. ಕೆಲವೇ ಗಂಟೆಗಳಲ್ಲಿ ಈ ರೀತಿ ಆಗುವುದರಿಂದ ಯಾವುದೇ ಕೆಲಸ ಮಾಡಲು ಸಾಧ್ಯವಾಗುವುದಿಲ್ಲ.
• ಹೊಟ್ಟೆ ನೋವಿನ ಜೊತೆ ಸಣ್ಣ ಪ್ರಮಾಣದ ಜ್ವರ ಕೂಡ ಕಾಣಿಸಿಕೊಳ್ಳಬಹುದು. ನೋವು ತೀವ್ರವಾದಂತೆ ಜ್ವರ ಕೂಡ ಹೆಚ್ಚುತ್ತದೆ. ಕಡಿಮೆ ತಾಪದ ಜ್ವರದಿಂದ ಆರಂಭವಾಗಿ ಆನಂತರ ಬೇರೆ ರೀತಿಯ ಲಕ್ಷಣಗಳು ಕಾಣಿಸಿಕೊಳ್ಳುತ್ತವೆ.
• ವಾಕರಿಕೆ ಅಥವಾ ವಾಂತಿ
• ಸ್ವಲ್ಪ ಪ್ರಮಾಣದಲ್ಲಿ ಅತಿಸಾರ ಸಂಭವಿಸಬಹುದು. ಕೆಲವೊಮ್ಮೆ ಇದು ಹೆಚ್ಚಾಗಲೂಬಹುದು. ಆಗ ತಕ್ಷಣ ವೈದ್ಯರನ್ನು ಭೇಟಿ ಮಾಡಿ.
• ಗ್ಯಾಸ್ ಮತ್ತು ಹೊಟ್ಟೆ ಉಬ್ಬುವುದು ಸಾಮಾನ್ಯ. ಆದರೆ ಇದರ ಜೊತೆ ಕೆಳ ಹೊಟ್ಟೆಯಲ್ಲಿ ನೋವು ಕಾಣಿಸಿಕೊಳ್ಳುತ್ತದೆ.
• ತೀವ್ರವಾದ ಬೆನ್ನು ನೋವು ಕಾಣಿಸಿಕೊಳ್ಳಬಹುದು.
• ರೋಗ ಲಕ್ಷಣಗಳು ಒಬ್ಬರಿಂದ ಒಬ್ಬರಿಗೆ ಬದಲಾಗಬಹುದು ಅವುಗಳಲ್ಲಿ ಕರುಳಿನಲ್ಲಿ ಅಡ್ಡಿ, ದೊಡ್ಡ ಕರುಳಿನ ಉರಿಯೂತದ ಕಾಯಿಲೆ, ಪೆಲ್ವಿಕ್ ಉರಿಯೂತದ ತೊಂದರೆ ಅಥವಾ ಯಾವುದೇ ಸ್ತ್ರೀರೋಗಗಳು, ಕರುಳುಗಳು ಅಂಟಿಕೊಳ್ಳುವುದು ಮುಖ್ಯವಾದವುಗಳು.
• 10ರಿಂದ 30 ವರ್ಷ ವಯೋಮಿತಿಯ ಯಾರು ಬೇಕಾದರೂ ಅಪೆಂಡಿಸೈಟಿಸ್ ತೊಂದರೆಗೆ ಒಳಗಾಗಬಹುದು. ಬೇರೆ ಯಾವುದೇ ಕಾಯಿಲೆಗಿಂತಲೂ ಅಪೆಂಡಿಸೈಟಿಸ್ ತುರ್ತಾಗಿ ಕಿಬ್ಬೊಟ್ಟೆಯ ಶಸ್ತ್ರಚಿಕಿತ್ಸೆಗೆ ಕಾರಣವಾಗುತ್ತದೆ.
ಪ್ರಾಥಮಿಕ ಚಿಕಿತ್ಸೆಗಳೇನು?
ಅಪೆಂಡಿಸೈಟಿಸ್ ಲಕ್ಷಣಗಳು ಗೊತ್ತಾದ ಕೂಡಲೆ, ಶಸ್ತ್ರಚಿಕಿತ್ಸೆ ಮಾಡದಂತೆ ಇದನ್ನು ಗುಣಪಡಿಸಬಹುದೆ ಎಂದು ವೈದ್ಯರು ಪ್ರಯತ್ನಿಸುತ್ತಾರೆ. ರೋಗಿಯು ಶಸ್ತ್ರಚಿಕಿತ್ಸೆಗೆ ಒಳಗಾಗಲು ಅಶಕ್ತನಾದಾಗ, ಶಸ್ತ್ರಚಿಕಿತ್ಸೆ ರಹಿತ ಪರಿಹಾರದ ಮೊರೆ ಹೋಗುತ್ತಾರೆ. ತಜ್ಞರು ಹೇಳುವಂತೆ ಅಪೆಂಡಿಸೈಟಿಸ್ ಶಸ್ತ್ರಚಿಕಿತ್ಸೆಯಿಲ್ಲದೆಯೂ ಕೂಡ ಗುಣವಾಗಬಹುದು. ಶಸ್ತ್ರಚಿಕಿತ್ಸೆ ರಹಿತ ಪರಿಹಾರ ವಿಧಾನದಲ್ಲಿ ಸೋಂಕುಗಳನ್ನು ನಿವಾರಿಸಲು, ಮೊದಲು ಆ್ಯಂಟಿಬಯಟಿಕ್‍ಗಳನ್ನು ನೀಡಿ ಸಣ್ಣ ಪ್ರಮಾಣದಲ್ಲಿ ಪಥ್ಯ ಮಾಡಲು ತಿಳಿಸುತ್ತಾರೆ. ಈ ರೀತಿಯ ಪಥ್ಯದ ಆಹಾರಗಳು ಕಡಿಮೆ ನಾರಿನಂಶ ಹೊಂದಿದ್ದು, ಜಠರ ಮತ್ತು ಕರುಳಿನ ದಾರಿಯಲ್ಲಿ ಸುಲಭವಾಗಿ ಸಾಗುತ್ತವೆ. ಈ ಕೆಳಗಿನ ಕೆಲವು ಮನೆಮದ್ದುಗಳು ಸಹ ಅಪೆಂಡಿಸೈಟಿಸ್‍ಗೆ ಉತ್ತಮ ಔಷಧ.
• ಹೆಸರುಕಾಳು ಅಪೆಂಡಿಸೈಟಿಸ್‍ಗೆ ದಿವ್ಯ ಔಷಧ. ಹೆಸರುಕಾಳನ್ನು 3-4 ಸಾರಿ ಚೆನ್ನಾಗಿ ತೊಳೆದು ರಾತ್ರಿ ಪೂರ್ತಿ ನೀರಿನಲ್ಲಿ ನೆನೆಸಿ. ಬೆಳಗ್ಗೆ ತಿಂಡಿಗೆ ಮುನ್ನ ಹಸಿಯಾಗಿ ಅಥವಾ ಹಬೆಯಲ್ಲಿ ಬೇಯಿಸಿ ತಿನ್ನಿರಿ. ಗ್ರೀನ್ ಸಲಾಡ್ ಜೊತೆಗೆ ಮೊಳಕೆ ಹೆಸರುಕಾಳನ್ನು ಸೇರಿಸಿ ಸೇವಿಸಿದರೂ ಒಳ್ಳೆಯದು.
• ಹೊಟ್ಟೆ ನೋವಿನ ಶಮನಕ್ಕೆ ಬೆಳಗ್ಗೆ ಒಂದು ಟೀ ಸ್ಪೂನ್ ಹಸಿ ಶುಂಠಿಯ ರಸ ಸೇವಿಸಿ. ಗ್ಯಾಸ್ಟ್ರಿಕ್ ಸಮಸ್ಯೆ ಇರುವವರು ಹೆಚ್ಚು ಸೇವಿಸಿದರೆ ತೊಂದರೆ ಖಚಿತ.
• ಅಪೆಂಡಿಕ್ಸ್ ನೋವು ಮತ್ತು ಸೋಂಕಿಗೆ ಕ್ಯಾರಟ್ ಜ್ಯೂಸ್ ಒಳ್ಳೆಯದು. ಕೆಲವು ದಿನಗಳವರೆಗೂ ಪ್ರತಿನಿತ್ಯ ಇದನ್ನು ಸೇವಿಸಿ.
• ಕನಿಷ್ಠ ಒಂದು ಲೀಟರ್ ಮಜ್ಜಿಗೆಯನ್ನು ಪ್ರತಿ ನಿತ್ಯ ಸೇವಿಸಿ.
• ಅರಿಶಿಣ ಉರಿಯೂತಕ್ಕೆ ಅನುಕೂಲ. ಆದ್ದರಿಂದ ಬೆಳಗಿನ ಜಾವ ದಿನಕ್ಕೆ ಒಂದು ಸಾರಿ ಅರಿಶಿಣ ಮತ್ತು ಹಸಿಶುಂಠಿಯನ್ನು ಪೇಸ್ಟ್ ಮಾಡಿ ಒಂದು ಟೇಬಲ್ ಸ್ಪೂನ್ ಸೇವಿಸಿ. ಮಜ್ಜಿಗೆಯೊಂದಿಗೆ ಅರಿಶಿಣ ಸೇರಿಸಿ ಕುಡಿದರೂ ಒಳ್ಳೆಯದು. ಅನಾದಿಕಾಲದಿಂದಲೂ ಈ ಪದ್ಧತಿ ಭಾರತದಲ್ಲಿದೆ.
• ತುಳಸಿ ಅತ್ಯುತ್ತಮ ಮನೆಮದ್ದು. ಕಾಯಿಲೆ ಇಲ್ಲದಿದ್ದರೂ ಆಗಾಗ ತುಳಸಿ ಜ್ಯೂಸ್ ಅನ್ನು ಸೇವಿಸುತ್ತಿರಿ.
• ಬೆಳಗ್ಗೆ ನಿಂಬೆಹಣ್ಣಿನ ಜ್ಯೂಸ್ ಜೊತೆ ಒಂದು ಟೇಬಲ್‍ಸ್ಪೂನ್ ಜೇನುತುಪ್ಪವನ್ನು ಮಿಶ್ರಣ ಮಾಡಿ ಸೇವಿಸಿದರೆ ಮಲಬದ್ಧತೆ, ವಾಕರಿಕೆ ನಿವಾರಣೆಯಾಗುತ್ತದೆ.
ಇಲ್ಲಿ ಹೇಳಿರುವ ಅಪೆಂಡಿಸೈಟಿಸ್ ಮನೆಮದ್ದುಗಳು ರೋಗದ ಪ್ರಾಥಮಿಕ ಹಂತದಲ್ಲಿ ಮಾತ್ರ ಉಪಯುಕ್ತ. ಅಲ್ಲದೆ ಮುಂದೆ ಬರುವ ಕಾಯಿಲೆಗಳನ್ನು ತಡೆಗಟ್ಟುತ್ತವೆ. ಆದರೆ ಕಾಯಿಲೆ ಗಂಭೀರ ಸ್ವರೂಪದಲ್ಲಿದ್ದಾಗ ಕೂಡಲೇ ನುರಿತ ತಜ್ಞ ವೈದ್ಯರನ್ನು ಭೇಟಿ ಮಾಡಿ ಸೂಕ್ತ ಪರಿಹಾರ ಕಂಡುಕೊಳ್ಳಿ.

#balkaninews #health #appendicitis #discese #lifestyle
Tags


ಕನ್ನಡಿಗ ಅನಿಲ್ ಕುಂಬ್ಳೆಗೆ ಬಿಸಿಸಿಐನಿಂದ ಮತ್ತೆ ಅವಮಾನ: ಬರ್ತ್'ಡೇ ವಿಶ್ ಮಾಡೋದ್ರಲ್ಲೂ ಪಾಲಿಟಿಕ್ಸ್
Highlights
ನಿನ್ನೆ ಅನಿಲ್ ಕುಂಬ್ಳೆ ಹುಟ್ಟುಹಬ್ಬವನ್ನ ಆಚರಿಸಿಕೊಂಡರು. ಹಾಲಿ-ಮಾಜಿ ಆಟಗಾರರೆಲ್ಲಾ ವಿಶ್ ಮಾಡಿದ್ರು. ಆದರೆ ಕೆಲ ಹಾಲಿ ಆಟಗಾರರು ವಿಶ್ ಮಾಡುವ ಗೋಜಿಗೆ ಹೋಗಲಿಲ್ಲ. ಇನ್ನು ಬಿಸಿಸಿಐ ಬರ್ತ್ಡೇ ದಿನವೇ ಜಂಬೋಗೆ ಅವಮಾನ ಮಾಡಿತು. ಆ ಎಲ್ಲದರ ವಿವರ ಲ್ಲಿದೆ ನೋಡಿ.
ದುಡ್ಡಿನ ಮದದಲ್ಲಿ ತೇಲುತ್ತಿರುವ ಬಿಸಿಸಿಐ ಬಿಗ್ ಬಾಸ್'ಗಳಿಗೆ ಲೆಜೆಂಡ್ ಕ್ರಿಕೆಟರ್ಸ್ ಕಣ್ಣಿಗೆ ಕಾಣ್ತಿಲ್ಲ. ಮಾಜಿ ಆಟಗಾರರನ್ನ ಪದೇಪದೇ ಅವಮಾನ ಮಾಡುತ್ತಲೇ ಇದ್ದಾರೆ. ಅದರಲ್ಲೂ ಕನ್ನಡಿಗ ಅನಿಲ್ ಕುಂಬ್ಳೆನಂತೂ ಇನ್ನಿಲ್ಲದಂತೆ ಅವಮಾನಿಸುತ್ತಿದ್ದಾರೆ. ಬರ್ತ್ಡೇ ದಿನವೂ ಅನ್ನೋದೇ ಜಂಬೋಗೆ ಅವಮಾನ ಮಾಡಿದ್ದಾರೆ. ಆದ್ರೂ ಜಂಬೋ ಬಿಸಿಸಿಐ ಅವಮಾನ ಸಹಿಸಿಕೊಂಡು ಥ್ಯಾಂಕ್ಸ್ ಹೇಳಿದ್ದಾರೆ.
ನಿನ್ನೆ ಜಂಬೋಗೆ 47ನೇ ಹುಟ್ಟುಹಬ್ಬ
ಕನ್ನಡಿಗ ಅನಿಲ್ ಕುಂಬ್ಳೆ ನಿನ್ನೆ 47ನೇ ಹುಟ್ಟುಹಬ್ಬ. ಅವರ ಅಭಿಮಾನಿಗಳು ಬೆಳಗ್ಗೆಯಿಂದಲೇ ಜಂಬೋಗೆ ವಿಶ್ ಮಾಡಿದ್ರು. ಎಲ್ಲ ಭಾರತೀಯ ಕ್ರಿಕೆಟರ್ಸ್ಗೆ ವಿಶ್ ಮಾಡುವ ಬಿಸಿಸಿಐ, ಕುಂಬ್ಳೆಗೂ ಟ್ವೀಟರ್ನಲ್ಲಿ ವಿಶ್ ಮಾಡಿತ್ತು. ಆದ್ರೆ ಬಿಸಿಸಿಐ ಮಾಡಿದ ಟ್ವೀಟ್ ಅನಿಲ್ ಕುಂಬ್ಳೆಯವರನ್ನು ಅವಮಾನಿಸಿತು. ಟೀಂ ಇಂಡಿಯಾ ಮಾಜಿ ಬೌಲರ್'ಗೆ ಹುಟ್ಟುಹಬ್ಬದ ಶುಭಾಶಯಗಳು ಅಂತ ಬಿಸಿಸಿಐ ಟ್ವೀಟ್ ಮಾಡಿತು.
ಭಾರತೀಯ ಕ್ರಿಕೆಟ್ ಕಂಡ ಒಬ್ಬ ಲೆಜೆಂಡ್ ಬೌಲರ್ ಅನಿಲ್ ಕುಂಬ್ಳೆ. 17 ವರ್ಷಗಳ ಕಾಲ ಭಾರತಕ್ಕಾಗಿ ಆಡಿದ್ದಾರೆ. ಮಾಜಿ ನಾಯಕ ಮತ್ತು ಮಾಜಿ ಕೋಚ್. ಆದ್ರೂ ಬಿಸಿಸಿಐ ಮಾತ್ರ ಸಾಮಾನ್ಯ ಬೌಲರ್ ಅನ್ನೋ ಅರ್ಥದಲ್ಲಿ ಟ್ವೀಟ್ ಮಾಡಿ ಬರ್ತ್ಡೇಗೆ ವಿಶ್ ಮಾಡಿತ್ತು. ಇದಕ್ಕೆ ಕ್ರಿಕೆಟ್ ಫ್ಯಾನ್ಸ್ ಗರಂ ಆದ್ರು. ಬಿಸಿಸಿಐ ಅನ್ನ ತರಾಟೆಗೆ ತೆಗೆದುಕೊಂಡ್ರು. ಕ್ಷಣ ಮಾತ್ರದಲ್ಲಿ ಬಿಸಿಸಿಐ ಟ್ವೀಟ್ ಟ್ರಾಲ್ ಆಯ್ತು. ಬೇಗ ಎಚ್ಚೆತ್ತುಕೊಂಡ ಬಿಸಿಸಿಐ, ಆ ಟ್ವೀಟ್ ಡಿಲೀಟ್ ಮಾಡಿತು. ಬಳಿಕ ಮಾಜಿ ನಾಯಕ ಅನಿಲ್ ಕುಂಬ್ಳೆಗೆ ಹುಟ್ಟುಹಬ್ಬದ ಶುಭಾಶಯಗಳು ಅಂತ ರೀ ಟ್ವೀಟ್ ಮಾಡ್ತು.
Here's wishing a very happy birthday to former #TeamIndia Captain Mr. Anil Kumble #Legend #HappyBirthdayJumbo pic.twitter.com/uX52m8yYif
— BCCI (@BCCI) October 17, 2017
ಐಸಿಸಿ ನೋಡಿ ಕಲಿಯಬೇಕು ಬಿಸಿಸಿಐ
ಲೆಜೆಂಡ್ ಕ್ರಿಕೆಟರ್'ಗಳ ಬರ್ತ್'ಡೇಗೆ ಹೇಗೆ ವಿಶ್ ಮಾಡ್ಬೇಕು ಅನ್ನೋದನ್ನ ಐಸಿಸಿ ನೋಡಿ ಕಲಿಯಬೇಕಿದೆ ಬಿಸಿಸಿಐ. ಜಂಬೋ ಬರ್ತ್ ಡೇಗೆ ಐಸಿಸಿ ಸಹ ವಿಶ್ ಮಾಡಿದೆ. 956 ವಿಕೆಟ್ ಪಡೆದು ಅಂತಾರಾಷ್ಟ್ರೀಯ ಕ್ರಿಕೆಟ್'ನಲ್ಲಿ ಗರಿಷ್ಠ ವಿಕೆಟ್ ಪಡೆದ 3ನೇ ಬೌಲರ್. ಲೆಜೆಂಡ್ ಲೆಗ್ ಸ್ಪಿನ್ನರ್ ಅನಿಲ್ ಕುಂಬ್ಳೆಗೆ ಜನ್ಮ ದಿನದ ಶುಭಾಶಯಗಳು ಅಂತ ಟ್ವೀಟ್ ಮಾಡಿದೆ. ಐಸಿಸಿಯೇ ಹೀಗೆ ವಿಶ್ ಮಾಡಿರಬೇಕಾದ್ರೆ ಭಾರತವನ್ನ ಪ್ರತಿನಿದಿಸಿರುವ ನಮ್ಮ ಆಟಗಾರನಿಗೆ ಬಿಸಿಸಿಐ ಹೀಗಾ ವಿಶ್ ಮಾಡೋದು. ಇದು ವಿಶ್ ಅಲ್ಲ, ಅವಮಾನ.
With 956 wickets, he's third in the all-time top international wicket takers list!
Happy Birthday to India leg-spin legend @anilkumble1074 ! pic.twitter.com/OHuXYxffhP
— ICC (@ICC) October 17, 2017
ಕುಂಬ್ಳೆಗೆ ಮಾಜಿ ಆಟಗಾರರು ವಿಶ್..!: ಕೊಹ್ಲಿಗೆ ಹೆದರಿ ವಿಶ್ ಮಾಡಲಿಲ್ಲ ಹಾಲಿ ಪ್ಲೇಯರ್ಸ್
ಭಾರತೀಯ ಮಾಜಿ ಆಟಗಾರರು ಜಂಬೋಗೆ ವಿಶ್ ಮಾಡಿದ್ದಾರೆ. ಸದ್ಯ ಟೀಂ ಇಂಡಿಯಾ ಪರ ಆಡುತ್ತಿರುವ ಕೆಲ ಆಟಗಾರರು ಮಾತ್ರ ವಿಶ್ ಮಾಡಿದ್ರು. ಕೆಲ ಆಟಗಾರರು ವಿಶ್ ಮಾಡೇ ಇಲ್ಲ. ಮೊದ್ಲೇ ನಾಯಕ ವಿರಾಟ್ ಕೊಹ್ಲಿ ಮತ್ತು ಅನಿಲ್ ಕುಂಬ್ಳೆಗೆ ಆಗೋದಿಲ್ಲ. ಅತದ್ರಲ್ಲಿ ವಿಶ್ ಮಾಡಿ ಯಾಕೆ ಟೀಮ್ನಲ್ಲಿ ಸ್ಥಾನ ಕಳೆದುಕೊಳ್ಳಬೇಕು ಅನ್ನೋ ಭೀತಿಯಲ್ಲಿ ಕೆಲ ಆಟಗಾರರು ವಿಶ್ ಮಾಡೋ ಗೋಜಿಗೆ ಹೋಗೇ ಇಲ್ಲ.
ಟೆಸ್ಟ್ ಕ್ರಿಕೆಟ್ನಲ್ಲಿ 3ನೇ ಗರಿಷ್ಠ ವಿಕೆಟ್ ಟೇಕರ್. ಟೀಂ ಇಂಡಿಯಾ ಪರ ಗರಿಷ್ಠ ವಿಕೆಟ್ ಸರದಾರ. ಆಟಗಾರನಾಗಿ ಸಾಕಷ್ಟು ಸಕ್ಸಸ್ ಕಂಡಿದ್ದಾರೆ. ನಾಯಕನಾಗಿಯೂ ಯಶಸ್ವಿಯಾಗಿದ್ದಾರೆ. ಕೋಚ್ ಆಗಿಯೂ ಯಶಸ್ಸು ಸಾಧಿಸಿದ್ದಾರೆ. ಆದ್ರೆ ವಿರಾಟ್ ಕೊಹ್ಲಿ ಜೊತೆ ಹೊಂದಾಣಿಕೆ ಆಗಲಿಲ್ಲ ಅನ್ನೋ ಒಂದೇ ಕಾರಣಕ್ಕೆ ಕೋಚ್ ಸ್ಥಾನಕ್ಕೆ ರಾಜೀನಾಮೆ ನೀಡಿದ್ದಾರೆ. ಅಷ್ಟಕ್ಕೆ ಬಿಸಿಸಿಐ ಹೀಗಾ ಅವಮಾನ ಮಾಡೋದು. ಆದ್ರೂ ಬಿಸಿಸಿಐಗೆ ಕುಂಬ್ಲೆ ಥ್ಯಾಂಕ್ಸ್ ಹೇಳಿದ್ದಾರೆ. ಜಂಬೋ ಎಂದಿದ್ದರೂ ಜಂಬೋನೇ.
Last Updated 11, Apr 2018, 1:10 PM IST


ಸ್ಯಾಫ್ ಕಿರಿಯರ ಫುಟ್‌ಬಾಲ್: ಭಾರತಕ್ಕೆ ಪ್ರಶಸ್ತಿ
ನೇಪಾಳ ವಿರುದ್ಧ 7–0 ಭರ್ಜರಿ ಗೆಲುವು– ಶ್ರೀದರ್ತ್ ಹ್ಯಾಟ್ರಿಕ್
ಸ್ಯಾಫ್ ಕಿರಿಯರ ಫುಟ್‌ಬಾಲ್: ಭಾರತಕ್ಕೆ ಪ್ರಶಸ್ತಿ
ಪಿಟಿಐ
01 ಸೆಪ್ಟೆಂಬರ್ 2019, 01:01  IST
Updated:
01 ಸೆಪ್ಟೆಂಬರ್ 2019, 01:01  IST
ಅಕ್ಷರ ಗಾತ್ರ :
ಆ
ಆ
ಕಲ್ಯಾಣಿ, ಪಶ್ಚಿಮ ಬಂಗಾಳ: ಭಾರತ ತಂಡ, ಸ್ಯಾಫ್ (ದಕ್ಷಿಣ ಏಷ್ಯ ಫುಟ್‌ಬಾಲ್ ಫೆಡರೇಷನ್) 15 ವರ್ಷದೊಳಗಿನವರ ಟೂರ್ನಿಯಲ್ಲಿ ಶನಿವಾರ ನೇಪಾಳ ತಂಡವನ್ನು ಸೋಲಿಸಿ ಪ್ರಶಸ್ತಿ ಗೆದ್ದುಕೊಂಡಿತು. ಫಾರ್ವರ್ಡ್ ಆಟಗಾರ ಶ್ರೀದರ್ತ್ ನೊಂಗ್‌ಮೀಕಪಂ ಅವರ ಹ್ಯಾಟ್ರಿಕ್ ಸಾಧನೆ ಭಾರತದ 7–0 ಗೋಲುಗಳ ಗೆಲುವಿನಲ್ಲಿ ಎದ್ದುಕಂಡಿತು.
ಕಲ್ಯಾಣಿ ಕ್ರೀಡಾಂಗಣದಲ್ಲಿ ನಡೆದ ಈ ಪಂದ್ಯದಲ್ಲಿ ಶ್ರೀದರ್ತ್ (51, 76 ಮತ್ತು 80ನೇ ನಿಮಿಷ) ಮೂರು ಗೋಲುಗಳನ್ನು ಗಳಿಸಿದರೆ, ಮಹೆಸೊನ್ ಸಿಂಗ್ (15ನೇ), ಅಮನ್‌ದೀಪ್ (42ನೇ), ಸಿಬಜಿತ್ ಸಿಂಗ್ (45ನೇ) ಮತ್ತು ಹಿಮಾಂಶು ಜಂಗ್ರಾ (65ನೇ) ಉಳಿದ ಗೋಲುಗಳನ್ನು ಗಳಿಸಿದರು.
ಭಾರತ ಈ ಹಿಂದೆ 2013 ಮತ್ತು 2017ರಲ್ಲಿ ಚಾಂಪಿಯನ್ ಆಗಿತ್ತು. ಆ ಎರಡೂ ಸಂದರ್ಭಗಳಲ್ಲಿ ಟೂರ್ನಿ ನೇಪಾಳದಲ್ಲಿ ನಡೆದಿತ್ತು. ಬಿಬ್ಲಿಯಾನೊ ಫರ್ನಾಂಡಿಸ್ ತರಬೇತಿಯ ಭಾರತ ತಂಡ ಟೂರ್ನಿಯಲ್ಲಿ ಪಾರಮ್ಯ ಮೆರೆಯಿತು. ಐದು ಪಂದ್ಯಗಳಲ್ಲಿ 28 ಗೋಲುಗಳನ್ನು ಗಳಿಸಿತು ಮಾತ್ರವಲ್ಲ, ಎದುರಾಳಿಗಳಿಗೆ ಒಮ್ಮೆಯೂ ಗೋಲಿನ ಅವಕಾಶ ಬಿಟ್ಟುಕೊಡಲಿಲ್ಲ.
ಭಾರತ ಕಿರಿಯರ ತಂಡ ಇನ್ನು 16 ವರ್ಷದೊಳಗಿನವರ ಎಎಫ್‌ಸಿ ಟೂರ್ನಿಯಲ್ಲಿ ಆಡಲಿದೆ. ಈ ಟೂರ್ನಿ ಸೆಪ್ಟೆಂಬರ್ 18 ರಿಂದ 22ರವರೆಗೆ ಉಜ್ಬೇಕಿಸ್ತಾನದಲ್ಲಿ ನಡೆಯಲಿದೆ.


ಕೆಜಿಎಫ್ 2 ಗೆ ಮುಹೂರ್ತ
Team Udayavani,  Mar 14, 2019, 12:02 PM IST
ಅ
ಅ
ಅ
“ಕೆಜಿಎಫ್ ಚಾಪ್ಟರ್-1′ ಚಿತ್ರದ ಗೆಲುವಿನ ಬಳಿಕ “ಕೆಜಿಎಫ್ ಚಾಪ್ಟರ್-2′ ಚಿತ್ರಕ್ಕೂ ಚಾಲನೆ ದೊರೆತಿದೆ. ಬುಧವಾರ ಬೆಂಗಳೂರಿನ ವಿಜಯನಗರದ ಕೋದಂಡರಾಮ ದೇವಸ್ಥಾನದಲ್ಲಿ ಸರಳವಾಗಿ ಚಿತ್ರದ ಮುಹೂರ್ತವನ್ನು ಆಚರಿಸಿ ಚಿತ್ರೀಕರಣಕ್ಕೆ ಚಿತ್ರತಂಡ ಚಾಲನೆ ನೀಡಿದೆ.
ಚಿತ್ರದ ಮುಹೂರ್ತ ಸಮಾರಂಭದಲ್ಲಿ ನಾಯಕ ನಟ ಯಶ್, ನಾಯಕಿ ಶ್ರೀನಿಧಿ ಶೆಟ್ಟಿ, ನಿರ್ಮಾಪಕ ವಿಜಯ ಕಿರಗಂದೂರು, ನಿರ್ದೇಶಕ ಪ್ರಶಾಂತ್ ನೀಲ್, ಛಾಯಾಗ್ರಹಕ ಭುವನ್ ಗೌಡ ಮೊದಲಾದವರು ಭಾಗಿಯಾಗಿದ್ದರು. “ಕೆಜಿಎಫ್ ಚಾಪ್ಟರ್-2′ ಚಿತ್ರದ ಚಿತ್ರೀಕರಣ ಏಪ್ರಿಲ್‌ನಿಂದ ಶುರುವಾಗಲಿದ್ದು, ಚಿತ್ರದಲ್ಲಿ “ಕೆಜಿಎಫ್ ಚಾಪ್ಟರ್-1′ ರಲ್ಲಿದ್ದ ಕಲಾವಿದರ ಜೊತೆ ಸಾಯಿಕುಮಾರ್, ರವಿಶಂಕರ್, ಬಾಲಿವುಡ್ ನಟಿ ರವೀನಾ ಟಂಡನ್, ಸಂಜಯ್ ದತ್ ಮೊದಲಾದ ಕಲಾವಿದರು ಇರಲಿದ್ದಾರೆ ಎನ್ನಲಾಗುತ್ತಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಬೀದರ್‌ನಲ್ಲಿ ಯಶ್ 'ಯಶೋಮಾರ್ಗ'ದ ನೀರಿನ ಟ್ಯಾಂಕರ್‌ಗೆ ಮಂಗಳಾರತಿ!
ಬೀದರ್‌ನ ಅನೇಕ ಹಳ್ಳಿಗಳಲ್ಲಿ ಕುಡಿಯುವ ನೀರಿಗೆ ಅದೆಷ್ಟು ಬರ ಇದೆ ಎಂದರೆ, ಒಂದು ಲೋಟ ನೀರಿಗೂ ಜನರು ಪರದಾಡುವಂತಾಗಿದೆ. ಪ್ರತಿವರ್ಷವೂ ಅಲ್ಲಿನ ಜನರಿಗೆ ಈ ಬವಣೆ ತಪ್ಪುತ್ತಿಲ್ಲ. ಸರ್ಕಾರದ ಎಲ್ಲ ಯೋಜನೆಗಳೂ ಸಹ ವಿಫಲ ಎಂಬಂತೆ, ಕುಡಿಯುವ ನೀರಿಗು ಸಹ ಹಾಹಾಕಾರ ತಪ್ಪುತ್ತಿಲ್ಲ.
ವಿಜಯ ಕರ್ನಾಟಕ | Updated:
May 25, 2019, 08:13PM IST
ಏಪ್ರಿಲ್, ಮೇ ತಿಂಗಳಲ್ಲಿ ಉತ್ತರ ಕರ್ನಾಟಕದ ಅನೇಕ ಜಿಲ್ಲೆಗಳಲ್ಲಿ ಕುಡಿಯುವ ನೀರಿಗೆ ಹಾಹಾಕಾರ ಮುಗಿಲು ಮುಟ್ಟುತ್ತದೆ. ಈ ಬಾರಿ ಬೀದರ್ ಜಿಲ್ಲೆಯಲ್ಲಿ ನೀರಿನ ಅಭಾವ ಹೇಳತೀರದಷ್ಟು ಆಗಿಬಿಟ್ಟಿದೆ. ಇದನ್ನರಿತ ಕನ್ನಡದ ರಾಕಿಂಗ್ ಸ್ಟಾರ್ ನಟ ಯಶ್ ಅವರು ಬೀದರ್ ಜಿಲ್ಲೆಯಲ್ಲಿ ನೀರಿನ ತೀವ್ರ ಅಭಾವವಿರುವ ಹಳ್ಳಿಗಳಿಗೆ ತಮ್ಮ ' ಯಶೋಮಾರ್ಗ 'ದ ಮೂಲಕ ನೀರಿನ ವ್ಯವಸ್ಥೆ ಮಾಡಿದ್ದಾರೆ.
ಕಳೆದ ಮೂರು ದಿನಗಳಿಂದ ಬೀದರ್ ಜಿಲ್ಲೆಯ ಔರಾದ್‌ನ ಅನೇಕ ಹಳ್ಳಿಗಳಿಗೆ ನೀರಿನ ವ್ಯವಸ್ಥೆಯನ್ನು ಯಶ್ ನೇತೃತ್ವದ 'ಯಶೋಮಾರ್ಗ' ಸಂಸ್ಥೆ ಮಾಡಿದೆ. ಕಳೆದ ಬಾರಿ ಕೊಪ್ಪಳದ ಕೆರೆ ಅಭಿವೃದ್ಧಿ ಪಡಿಸಿ ಯಶ್ ಕೊಪ್ಪಳದ ಜನತೆ ಸೇರಿದಂತೆ, ಬಹಳಷ್ಟು ಜನರ ಮೆಚ್ಚುಗೆಗೆ ಪಾತ್ರರಾಗಿದ್ದರು. ಇದೀಗ ಬೀದರ್ ಜನತೆ ಯಶ್ ಕೆಲಸಕ್ಕೆ ಮೆಚ್ಚುಗೆ ಸೂಚಿಸಿ ಯಶ್ ಅವರನ್ನು ಆಶೀರ್ವದಿಸುತ್ತಿದ್ದಾರೆ.
ಬೀದರ್‌ನ ಅನೇಕ ಹಳ್ಳಿಗಳಲ್ಲಿ ಕುಡಿಯುವ ನೀರಿಗೆ ಅದೆಷ್ಟು ಬರ ಇದೆ ಎಂದರೆ, ಒಂದು ಲೋಟ ನೀರಿಗೂ ಜನರು ಪರದಾಡುವಂತಾಗಿದೆ. ಪ್ರತಿವರ್ಷವೂ ಅಲ್ಲಿನ ಜನರಿಗೆ ಈ ಬವಣೆ ತಪ್ಪುತ್ತಿಲ್ಲ. ಸರ್ಕಾರದ ಎಲ್ಲ ಯೋಜನೆಗಳೂ ಸಹ ವಿಫಲ ಎಂಬಂತೆ, ಕುಡಿಯುವ ನೀರಿಗು ಸಹ ಹಾಹಾಕಾರ ತಪ್ಪುತ್ತಿಲ್ಲ. ಇದನ್ನರಿತ ಯಶ್ ತಮ್ಮ ಯಶೋಮಾರ್ಗ ಸಂಸ್ಥೆ ಮೂಲಕ ಉತ್ತರ ಕರ್ನಾಟಕದಲ್ಲಿ ಕುಡಿಯುವ ನೀರಿಗೆ ತೊಂದರೆಯಿರುವ ಅನೇಕ ಹಳ್ಳಿಗಳನ್ನು ಗುರುತಿಸಿ ಅಲ್ಲಿ ನೀರಿನ ಟ್ಯಾಂಕರ್ ಮೂಲಕ ಜನರಿಗೆ ಅಗತ್ಯ ನೀರಿನ ಪೂರೈಕೆ ಮಾಡಿಸುತ್ತಿದ್ದಾರೆ.
ಉತ್ತರ ಕರ್ನಾಟಕದ ಹಳ್ಳಿಗಳ ಮಹಿಳೆಯರು ನೀರಿನ ಟ್ಯಾಂಕರ್‌ಗೆ ಮಂಗಳಾರತಿ ಮಾಡಿ, ಆ ಬಳಿಕ ನೀರು ತುಂಬಿಸಿಕೊಂಡು ಹೋಗುತ್ತಿದ್ದಾರೆ. ನೀರನ್ನು ಪೂರೈಸುತ್ತಿರುವ ಯಶ್ ನೇತೃತ್ವದ ಬಳಗಕ್ಕೆ ಮಹಿಳೆಯರು ಭಾರೀ ಮೆಚ್ಚುಗೆ ಸೂಚಿಸುತ್ತಿದ್ದು, ಈ ಬಗ್ಗೆ ಸಾಕಷ್ಟು ಜನರು ಮಾತನಾಡುತ್ತಿದ್ದಾರೆ ಎನ್ನಲಾಗಿದೆ. ಒಟ್ಟಿನಲ್ಲಿ, ನಟ ಯಶ್ ಜನೋಪಕಾರಿ ಕೆಲಸದ ಮೂಲಕ ಸಾಕಷ್ಟು ಜನರ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ.


ಬಾಹುಬಲಿ ಸೆಟ್ ಒಳಗೆ ಮೊಬೈಲ್ ನಿಷೇಧ
Highlights
ಬಾಹುಬಲಿಯ ಸೆಟ್‌ನೊಳಗೆ ಯಾರೂ ಮೊಬೈಲ್ ಒಯ್ಯುವಂತಿಲ್ಲ. ಸಿನಿಮಾ ಕ್ಯಾಮೆರಾ ಬಿಟ್ಟು ಬೇರೆ ಕ್ಯಾಮೆರಾಗಳಿಗೆ ಅವಕಾಶವಿಲ್ಲವೆಂದ ರಾಜಮೌಳಿ
ಹೈದ್ರಾಬಾದ್(ಸೆ.24): ಸಾಮಾಜಿಕ ಜಾಲತಾಣಗಳಲ್ಲಿ ‘ಬಾಹುಬಲಿ ೨’ ಸೆಟ್‌ನ ಫೋಟೋಗಳು ವೈರಲ್ ಆಗಿದ್ದನ್ನು ಕಂಡು ನಿರ್ದೇಶಕ ರಾಜಮೌಳಿ ಗರಂ ಆಗಿದ್ದಾರೆ. ಚಿತ್ರತಂಡದವರನ್ನು ಸೇರಿಸಿಕೊಂಡು ಈ ಬಗ್ಗೆ ಸಭೆಯನ್ನೂ ನಡೆಸಿದ್ದಾರಂತೆ. ಇನ್ನು ಮುಂದೆ ಬಾಹುಬಲಿಯ ಸೆಟ್‌ನೊಳಗೆ ಯಾರೂ ಮೊಬೈಲ್ ಒಯ್ಯುವಂತಿಲ್ಲ. ಸಿನಿಮಾ ಕ್ಯಾಮೆರಾ ಬಿಟ್ಟು ಬೇರೆ ಕ್ಯಾಮೆರಾಗಳಿಗೆ ಅವಕಾಶವಿಲ್ಲ ಎಂಬ ತೀರ್ಮಾನ ಕೈಗೊಳ್ಳಲಾಗಿದೆಯಂತೆ.
ಚಿತ್ರೀಕರಣ ಸ್ಥಳದ ಫೋಟೋಗಳು ಲೀಕ್ ಆದಂತೆ, ಕತೆಯ ಮುಂದಿನ ಹಾದಿಯನ್ನು ಎಲ್ಲೂ ಚರ್ಚಿಸದಂತೆ ಸೂಚಿಸಲಾಗಿದೆ ಎಂದು ಇಂಡಿಯಾ ಟಿವಿ ವರದಿ ಮಾಡಿದೆ. ಆಂಧ್ರಪ್ರದೇಶದ ರಾಯಲಸೀಮಾ ವಲಯದಲ್ಲಿ ಚಿತ್ರೀಕರಣ ನಡೆಯುತ್ತಿದ್ದು, ಸ್ಥಳೀಯರಿಂದ ಫೋಟೋಗಳು ಸೋರಿಕೆಯಾಗಿದೆಯೆಂಬ ಪ್ರಾಥಮಿಕ ಮಾಹಿತಿಗಳೂ ಸಿಕ್ಕಿವೆಯಂತೆ.
ಈಗ ಬಾಹುಬಲಿಯ ಶೇ.೮೦ ಭಾಗ ಚಿತ್ರೀಕರಣ ಮುಗಿದಿದೆ. ಯುದ್ಧದ ಸನ್ನಿವೇಶದ ಒಂದು ಸ್ಟಂಟ್‌ಗೆ ಪ್ರಭಾಸ್ ೩೦ ದಿನಗಳಿಂದ ಅಭ್ಯಾಸ ನಡೆಸುತ್ತಿದ್ದಾರೆ. ಅಂದಹಾಗೆ, ೨೦೧೭ರ ಏಪ್ರಿಲ್ ೨೮ರಂದು ‘ಬಾಹುಬಲಿ ೨’ ತೆರೆಗೆ ಬರಲಿದೆ.

Last Updated 11, Apr 2018, 12:50 PM IST
Download App


ಕಿಡ್ನಿಯಲ್ಲಿ ಸಮಸ್ಯೆ ಇದೆಯೇ? ಈ ಆಹಾರಗಳನ್ನು ಸರ್ವಥಾ ಸೇವಿಸಬೇಡಿ!
Wellness
|
Updated: Wednesday, June 20, 2018, 10:43 [IST]
ಇಂದು ಮೂತ್ರಪಿಂಡದಲ್ಲಿ ಕಲ್ಲುಗಳಾಗುವ ಪ್ರಕರಣಗಳು ಅತಿ ಹೆಚ್ಚಾಗಿ ಕಂಡುಬರುತ್ತಿದ್ದು ಈ ಬಗ್ಗೆ ಹಲವು ಆರೋಗ್ಯ ಸಂಸ್ಥೆಗಳು ಕಾಳಜಿ ವ್ಯಕ್ತಪಡಿಸಿವೆ. ನಮ್ಮ ದೇಹದ ಅತಿ ಮುಖ್ಯ ಅಂಗಗಳಲ್ಲೊಂದಾದ ಮೂತ್ರಪಿಂಡಗಳು ನಮ್ಮ ದೇಹದ ರಕ್ತವನ್ನು ಶೋಧಿಸಿ ಕಲ್ಮಶಗಳನ್ನು ಹೊರಹಾಕುವ ಸೋಸುಕಗಳಂತೆ ಕೆಲಸ ಮಾಡುತ್ತವೆ. ಆಹಾರದ ಮೂಲಕ ಆಗಮಿಸಿದ ಹೆಚ್ಚುವರಿ ಲವಣ ಮತ್ತು ನೀರನ್ನು ಮೂತ್ರದ ರೂಪದಲ್ಲಿ ಮೂತ್ರಕೋಶದಲ್ಲಿ ಸಂಗ್ರಹಿಸಿ ಆಗಾಗ ವಿಸರ್ಜಿಸುವಂತೆ ಮಾಡುವುದು ಮೂತ್ರಪಿಂಡಗಳ ಪ್ರಮುಖ ಕಾರ್ಯವಾಗಿದೆ.
ಇಂದು ಹಿಂದೆಂದಿಗಿಂತಲೂ ಮೂತ್ರಪಿಂಡಗಳಲ್ಲಿ ಕಲ್ಲುಗಳಾಗಿರುವ ತೊಂದರೆ ಅನುಭವಿಸುತ್ತಿರುವ ರೋಗಿಗಳ ಸಂಖ್ಯೆಯಲ್ಲಿ ಹೆಚ್ಚಳವಾಗಿದೆ. ಅಷ್ಟಕ್ಕೂ ಮೂತ್ರಪಿಂಡಗಳ ಒಳಗೆ ಈ ಕಲ್ಲುಗಳು ಹೋಗಿದ್ದಾದರೂ ಹೇಗೆ? ವಾಸ್ತವವಾಗಿ ಯಾವುದೇ ಕಲ್ಲು ಒಳಗೆ ಹೋಗುವುದಿಲ್ಲ, ಬದಲಿಗೆ ಮೂತ್ರಪಿಂಡದೊಳಗೇ ರೂಪುಗೊಳ್ಳುತ್ತವೆ. ಲವಣದ ಕಣಗಳಲ್ಲಿ ಒಂದಕ್ಕೊಂದು ಅಂಟಿಕೊಳ್ಳುವ ಗುಣವಿದೆ. ಮೂತ್ರದ ಸಾಂದ್ರತೆ ಹೆಚ್ಚಿದಷ್ಟೂ ಈ ಲವಣದ ಕಣಗಳು ಒಂದಕ್ಕೊಂದು ಅಂಟಿಕೊಂದು ಘನರೂಪ ಪಡೆಯುವ ಸಾಧ್ಯತೆ ಹೆಚ್ಚುತ್ತದೆ....
ಕೆಫೀನ್/ಸೋಡಾ ಇರುವ ಪೇಯಗಳು
ಒಂದು ವೇಳೆ ನಿಮಗೆ ಈಗಾಗಲೇ ಮೂತ್ರಪಿಂಡಗಳ ಕಲ್ಲುಗಳ ತೊಂದರೆ ಇದ್ದರೆ ನಿಮಗೆ ಸಾಕಷ್ಟು ದ್ರವಾಹಾರ ಅಗತ್ಯ. ಆದರೆ ಈ ದ್ರವಾಹಾರಗಳಲ್ಲಿ ಕೆಫೀನ್ ಅತ್ಯಲ್ಪವಾಗಿರಬೇಕು. ಒಂದು ವೇಳೆ ನೀವು ಕಾಫಿ ಟೀ ವ್ಯಸನಿಯಾಗಿದ್ದು ಬಿಡಲಾರದ ಸ್ಥಿತಿಯಲ್ಲಿದ್ದರೆ ನೀವು ದಿನಕ್ಕೆ ಒಂದರಿಂದ ಎರಡು ಕಪ್ (250-500 ಮಿಲೀ)ಯಷ್ಟು ಮಾತ್ರವೇ ಕಾಫಿ ಟೀ ಅಥವಾ ತಂಪುಪಾನೀಯವನ್ನು ಸೇವಿಸಬಹುದು. ಸೋಡಾ ಬೇಡವೇ ಬೇಡ. ಬುರುಗು ಬರುವ ಲಘು ಪಾನೀಯಗಳನ್ನಂತೂ ನೀವು ಕಲ್ಪಿಸಲೂ ಬಾರದು. ಹೆಚ್ಚು ಕೆಫೇನ್ ನಿಮ್ಮ ದೇಹ ಸೇರಿದಷ್ಟೂ ನಿಮ್ಮ ಮೂತ್ರಪಿಂಡಗಳಲ್ಲಿ ಈಗಾಗಲೇ ಇರುವ ಕಲ್ಲುಗಳು ಇನ್ನಷ್ಟು ದೊಡ್ಡದಾಗಲು ಕಾರಣವಾಗುತ್ತದೆ ಹಾಗೂ ನಿರ್ಜಲೀಕರಣದ ಭಾವನೆ ಮೂಡಿಸುತ್ತದೆ.
ಸೋಡಿಯಂ ಹೆಚ್ಚಿರುವ ಆಹಾರಗಳು
ಸಿದ್ಧ ಆಹಾರಗಳು ಹೆಚ್ಚು ಕಾಲ ಕೆಡದಂತಿಡಲು ಉಪ್ಪು ಹಾಗೂ ಇತರ ಸಂರಕ್ಷಕಗಳನ್ನು ಸೇರಿಸಿರುತ್ತಾರೆ. ಹಾಗಾಗಿ ಉಪ್ಪಿನಕಾಯಿ, ಕ್ಯಾನ್ ನಲ್ಲಿ ಪ್ಯಾಕ್ ಮಾಡಿದ ಸಿದ್ಧ ಆಹಾರಗಳು, ಉಪ್ಪು ಸಿಂಪಡಿಸಿದ ಕುರುಕು ತಿಂಡಿಗಳು, ಬಿಸಿ ಮಾಡಿ ತಿನ್ನಬಹುದಾದ ಪ್ಯಾಕೆಟ್ ನಲ್ಲಿ ಲಭ್ಯವಿರುವ ಸಿದ್ದ ಆಹಾರಗಳು, ಪಾನಿ ಪೂರಿ ಮೊದಲಾದ ರಸ್ತೆಬದಿಯ ಆಹಾರಗಳು ಮೊದಲಾದವುಗಳನ್ನು ವರ್ಜಿಸಬೇಕು. ಸಾಧ್ಯವಾದಷ್ಟೂ ಉಪ್ಪು ಅತಿ ಕಡಿಮೆ ಇರುವ ಆಹಾರಗಳನ್ನೇ ಸೇವಿಸಬೇಕು.
ಅತಿ ಹೆಚ್ಚು ಪ್ರೋಟೀನ್ ಯುಕ್ತ ಆಹಾರಗಳು
ಮಾಂಸ, ಮೀನು ಒದಲಾದ ಆಹಾರಗಳಲ್ಲಿ ಅತಿ ಹೆಚ್ಚಿನ ಪ್ರೋಟೀನ್ ಇರುತ್ತವೆ. ಹಾಗಾಗಿ ಇವುಗಳನ್ನು ಮಿತ ಪ್ರಮಾಣದಲ್ಲಿ ಮಾತ್ರವೇ ಸೇವಿಸಬೇಕೇ ವಿನಃ ವರ್ಜಿಸಬಾರದು. ಏಕೆಂದರೆ ದೇಹದ ಇತರ ಕೆಲಸಗಳಿಗೆ ನಮಗೆ ಪ್ರೋಟೀನ್ ಬೇಕೇ ಬೇಕು. ಆದ್ದರಿಂದ ಕೆಂಪು ಮಾಂಸದ ಬದಲು ಬಿಳಿಯ ಮಾಂಸವಾದ ಕೊಬ್ಬುರಹಿತ ಕೋಳಿ ಮಾಂಸ, ಮೀನು ಮೊದಲಾದವುಗಳನ್ನು ಅಲ್ಪ ಎಣ್ಣೆಯಲ್ಲಿ ತಯಾರಿಸಿದ ಅಥವಾ ನೀರಿನಲ್ಲಿ ಬೇಯಿಸಿದ ಖಾದ್ಯಗಳ ರೂಪದಲ್ಲಿ ಸೇವಿಸಬೇಕು. ಮಸಾಲೆ ಪದಾರ್ಥಗಳನ್ನು ವರ್ಜಿಸುವುದೇ ಉತ್ತಮ.
ಹೆಚ್ಚು ಕೊಬ್ಬು ಇರುವ ಆಹಾರಗಳು
ಅತಿ ಹೆಚ್ಚಿನ ಕೊಬ್ಬಿರುವ ಆಹಾರಗಳಾದ ಬೆಣ್ಣೆ, ಚೀಸ್, ಕ್ರೀಂ, ಮಾರ್ಜರಿನ್ ಮೊದಲಾದವುಗಳನ್ನು ವರ್ಜಿಸಿ ಇದರ ಸ್ಥಾನದಲ್ಲಿ ಕೊಬ್ಬು ರಹಿತ ಅಥವಾ ಅತಿ ಕಡಿಮೆ ಕೊಬ್ಬು ಇರುವ ಡೈರಿ ಉತ್ಪನ್ನಗಳನ್ನು ಮಿತಪ್ರಮಾಣದಲ್ಲಿ ಸೇವಿಸಬೇಕು. ತಾಜಾ ಹಾಲಿನ ಬದಲು ಸಂಸ್ಕರಿಸಿದ ಹಾಲನ್ನು (skimmed milk) ಉಪಾಹಾರದ ಸಮಯದಲ್ಲಿ ಸೇವಿಸಬಹುದು. ಆದರೆ ದಿನದ ಯಾವುದೇ ಹೊತ್ತಿನಲ್ಲಿ ಕೊಬ್ಬು ಹೆಚ್ಚಿರುವ ಆಹಾರಗಳನ್ನು ಸೇವಿಸಬಾರದು. ಕೊಬ್ಬು ಹೆಚ್ಚಿದಷ್ಟೂ ಕಲ್ಲುಗಳ ಗಾತ್ರವೂ ಹೆಚ್ಚುತ್ತದೆ.
ಕ್ಯಾಲ್ಸಿಯಂ ಹೆಚ್ಚಿರುವ ಆಹಾರಗಳು
ಉಪ್ಪು ಹೆಚ್ಚಿರುವ ಆಹಾರಗಳಲ್ಲಿ ಕ್ಯಾಲ್ಸಿಯಂ ಹಾಗೂ ವಿಟಮಿನ್ ಡಿ ಹೆಚ್ಚಾಗಿರುತ್ತವೆ. ಈ ಆಹಾರಗಳನ್ನು ಮೂತ್ರಪಿಂಡಗಳ ಕಲ್ಲುಗಳ ತೊಂದರೆ ಇರುವ ವ್ಯಕ್ತಿಗಳು ಖಡಾಖಂಡಿತವಾಗಿ ವರ್ಜಿಸಬೇಕು. ಹೊಟ್ಟೆಯಲ್ಲಿ ಗ್ಯಾಸ್ ಉಂಟಾದರೆ ಸೇವಿಸುವ ಅಂಟಾಸಿಡ್ ಔಷಧಿಯನ್ನೂ ಈ ವ್ಯಕ್ತಿಗಳು ಅತಿ ಎಚ್ಚರಿಕೆಯಿಂದ ಸೇವಿಸಬೇಕು. ಏಕೆಂದರೆ ಇದರಲ್ಲಿಯೂ ಅತಿ ಹೆಚ್ಚಿನ ಪ್ರಮಾಣದ ಕ್ಯಾಲ್ಸಿಯಂ ಇರುತ್ತದೆ. ಕ್ಯಾಲ್ಸಿಯಂ ಹೆಚ್ಚಿರುವ ಆಹಾರಗಳ ಸೇವನೆ ಮೂತ್ರಪಿಂಡಗಳ ಕಲ್ಲುಗಳ ಗಾತ್ರದ ಹೆಚ್ಚಳಕ್ಕೆ ಮುಕ್ತ ಆಹ್ವಾನವಾಗಿದೆ. ಉಪ್ಪೇ ಇಲ್ಲದ ಆಹಾರ ಸೇವನೆ ಕಷ್ಟವಾದರೂ, ಅತ್ಯಲ್ಪ ಉಪ್ಪು ಸೇವಿಸಬೇಕು. ಇದಕ್ಕಾಗಿ ಮೀನೆಣ್ಣೆ ಅಥವಾ ವಿಟಮಿನ್ ಡಿ ಗುಳಿಗೆಗಳನ್ನು ಸೇವಿಸಬಹುದಾದರೂ ಇದಕ್ಕೆ ವೈದ್ಯರ ಅನುಮತಿ ಅಗತ್ಯ.
ಆಕ್ಸಲೇಟ್ ಹೆಚ್ಚಿರುವ ಆಹಾರಗಳು
ಮೂತ್ರಪಿಂಡದಲ್ಲಿ ಕಲ್ಲುಗಳಿರುವ ರೋಗಿಗಳಿಗೆ, ವಿಶೇಷವಾಗಿ ನಿಮ್ಮ ಕಲ್ಲುಗಳು ಆಕ್ಸಲೇಟ್ ಕಲ್ಲುಗಳಾಗಿದ್ದರೆ ಈ ಆಹಾರಗಳು ಸರ್ವಥಾ ಸಲ್ಲದು. ಟೀ, ಕಾಫಿ ಬೀಟ್ರೂಟ್, ಸ್ಕ್ವಾಶ್, ಆಲುಗಡ್ಡೆ, ಪಾಲಕ್, ಟೊಮಾಟೋ ಸೂಪ್, ಕ್ಯಾನುಗಳಲ್ಲಿ ಪ್ಯಾಕ್ ಮಾಡಿದ ಹಣ್ಣುಗಳು, ರುಬಾರ್ಬ್ (rhubarb) ಬೇರು, ಸ್ಟ್ರಾಬೆರಿ ಮೊದಲಾದ ಆಹಾರಗಳನ್ನು ಸೇವಿಸಬಾರದು. ಅಲ್ಲದೇ ಚಾಕಲೇಟು, ಟೋಫು, ಒಣಫಲಗಳು, ಓಟ್ಸ್ ರವೆ ಆಧಾರಿತ ಆಹಾರಗಳನ್ನೂ ಸೇವಿಸಬಾರದು. ನಿಮ್ಮ ಆರೋಗ್ಯದ ತಪಾಸಣೆಯನ್ನು ಅನುಸರಿಸಿ ನಿಮ್ಮ ವೈದ್ಯರೇ ನಿಮಗೆ ಸೂಕ್ತವಾಗಿರುವ ಆಹಾರಗಳನ್ನು ಸೂಚಿಸುತ್ತಾರೆ. ಒಂದು ವೇಳೆ ನಿಮ್ಮ ಕಲ್ಲುಗಳು ಯೂರಿಕ್ ಆಮ್ಲದಿಂದ ಉಂಟಾಗಿದ್ದರೂ ಈ ಆಹಾರಗಳನ್ನು ಸೇವಿಸಬಾರದು.
ಮದ್ಯ
ಮದ್ಯದಿಂದ ಮೂತ್ರಪಿಂಡಗಳ ಕಲ್ಲುಗಳು ನೇರವಾಗಿ ರೂಪುಗೊಳ್ಳದೇ ಇದ್ದರೂ ಕಲ್ಲುಗಳು ರೂಪುಗೊಳ್ಳುವ ಇತರ ಕಾರಣಗಳಿಗೆ ಪ್ರಚೋದನೆ ನೀಡುವ ಮೂಲಕ ಪರೋಕ್ಷವಾಗಿ ಕಾರಣವಾಗಬಹುದು. ಮದ್ಯದಲ್ಲಿರುವ ಪ್ಯೂರೀನ್ ಎಂಬ ಪೋಷಕಾಂಶ ಯೂರಿಕ್ ಆಮ್ಲದ ಕಲ್ಲುಗಳಾಗಲು ನೇರವಾಗಿ ಕಾರಣವಾಗುತ್ತದೆ. ಅಲ್ಲದೇ ಮದ್ಯದ ಪ್ರಭಾವದಿಂದ ಮೂತ್ರಪಿಂಡಗಳ ಕ್ಷಮತೆಯೂ ಕಡಿಮೆಯಾಗುತ್ತದೆ. ಆದ್ದರಿಂದ ಮದ್ಯಪಾನವನ್ನು ವರ್ಜಿಸುವುದೇ ಉತ್ತಮ.
ಉಪ್ಪು ಹಾಕಿ ಒಣಗಿಸಿದ ಮೀನು (Anchovies, ಒಣಮೀನು)
ಸಾಮಾನ್ಯವಾಗಿ ಹೆಚ್ಚಿನ ಮೀನು ಒಮ್ಮೆಲೇ ಸಿಕ್ಕಿದಾದ ಇವನ್ನು ಉಪ್ಪು ಹಾಕಿ ಒಣಗಿಸಿ ನಂತರದ ಸಮಯದಲ್ಲಿ ಸೇವಿಸಲಾಗುತ್ತದೆ. ಆದರೆ ಮೂತ್ರಪಿಂಡದ ಕಲ್ಲುಗಳಿರುವ ರೋಗಿಗಳಿಗೆ ಈ ಆಹಾರ ವಿಷಸಮಾನ. ಅತ್ಯಲ್ಪ ಪ್ರಮಾಣದಲ್ಲಿ ಸೇವಿಸಿದರೂ ಇವು ನೇರವಾಗಿ ಕಲ್ಲುಗಳ ಗಾತ್ರ ಹೆಚ್ಚಿಸಲು ನೆರವಾಗುತ್ತವೆ. ಆದ್ದರಿಂದ ಒಣಮೀನಿನ ಹೆಸರನ್ನೂ ಎತ್ತದಿರುವುದು ಒಳ್ಳೆಯದು.
ಶತಾವರಿ
ಇದೊಂದು ಅತ್ಯುತ್ತಮ ಮೂತ್ರವರ್ಧಕವಾಗಿದೆ. ಆದರೆ ಮೂತ್ರಪಿಂಡದ ಕಲ್ಲುಗಳಿರುವ ರೋಗಿಗಳಿಗೆ ಇದು ಸಲ್ಲದು.
ಬೇಕಿಂಗ್ ಸೋಡಾ / ಬ್ರೆಡ್ ಮಾಡುವ ಯೀಸ್ಟ್
ಒಂದು ವೇಳೆ ನಿಮಗೆ ಯೂರಿಕ್ ಆಮ್ಲದ ಕಲ್ಲುಗಳ ತೊಂದರೆ ಇದ್ದರೆ ಅಡುಗೆ ಸೋಡಾ ಹಾಕಿದ ಅಥವಾ ಬ್ರೆಡ್ ಉಬ್ಬಲಿಕ್ಕೆ ಬಳಸುವ brewer's yeast ಸೇರಿಸಿದ ಆಹಾರಗಳು ನಿಮಗೆ ಸಲ್ಲದು. ಇದರಲ್ಲಿರುವ ಪ್ಯೂರಿನ್ ಎಂಬ ಪೋಷಕಾಂಶ ಕಲ್ಲುಗಳ ಗಾತ್ರವನ್ನು ಹೆಚ್ಚಿಸಲು ನೇರವಾಗಿ ಕಾರಣವಾಗುತ್ತದೆ.
ಈ ಆಹಾರಗಳಲ್ಲದೆ, ದ್ವಿದಳ ಧಾನ್ಯಗಳು, ಹೂಕೋಸು, ಮೂತ್ರಪಿಂಡ ಮತ್ತು ಯಕೃತ್ತು ಮೊದಲಾದ ಮಾಂಸಾಹಾರ, ಅಣಬೆ, ಆಲಿವ್ ಎಣ್ಣೆ, ತಾರ್ಲಿ ಮೀನು ಮೊದಲಾದವುಗಳ ಸೇವನೆಯನ್ನೂ ಅತಿ ಕಡಿಮೆ ಮಾಡಬೇಕು ಅಥವಾ ವರ್ಜಿಸಬೇಕು.
ನೆನಪಿನಲ್ಲಿಟ್ಟುಕೊಳ್ಳಬೇಕಾದ ಅವಶ್ಯಕ ಸಂಗತಿಗಳು
* ನೀವು ಮಾಂಸಾಹಾರಿಗಳಾಗಿದ್ದರೆ ಒಂದು ಹೊತ್ತಿನಲ್ಲಿ ನೀವು ಸೇವಿಸಬಹುದಾದ ಮಾಂಸ 85ಗ್ರಾಂ ಮೀರದಿರಲಿ.
* ಐಸ್ ಕ್ರೀಂ, ಹುರಿದ ತಿಂಡಿಗಳು, ಸಾಲಾಡ್ ಡ್ರೆಸ್ಸಿಂಗ್ ಮೊದಲಾದವುಗಳನ್ನು ಕಣ್ಣಿನಿಂದ ನೋಡಿ ಆಸ್ವಾದಿಸಿದರೆ ಸಾಕು.
* ನಿಮ್ಮ ದೇಹದ ತೂಕಕ್ಕೆ ತಕ್ಕಷ್ಟು ನೀರನ್ನು ಸತತವಾಗಿ ಕುಡಿಯುತ್ತಿರಿ
* ಅಗತ್ಯಕ್ಕೆ ತಕ್ಕಷ್ಟು ಕಾರ್ಬೋಹೈಡ್ರೇಟುಗಳನ್ನು ಸೇವಿಸಿ
* ಕಲ್ಲುಗಳನ್ನು ಕರಗಿಸಲು ನೆರವಾಗುವ ಕಿತ್ತಳೆ ಹಣ್ಣು, ಲಿಂಬೆ ಮೊದಲಾದವುಗಳನ್ನು ಕೊಂಚ ಪ್ರಮಾಣದಲ್ಲಿ ನಿತ್ಯವೂ ಸೇವಿಸಿ.
* ಮುಖ್ಯವಾಗಿ ನಿಮ್ಮ ವೈದ್ಯರನ್ನು ನಿಯಮಿತವಾಗಿ ಭೇಟಿಯಾಗಿ ಅಗತ್ಯ ಪರೀಕ್ಷೆಗಳನ್ನು ಮಾಡಿಸಿಕೊಂಡು ಆರೋಗ್ಯ ತಪಾಸಣೆಗೆ ಒಳಗಾಗಬೇಕು. ಹಾಗೂ ವೈದ್ಯರು ಸೂಚಿಸುವ ಔಷಧಿಗಳನ್ನು ತಪ್ಪಿಸದೇ ಸೇವಿಸಬೇಕು.


|
Published: Saturday, November 21, 2015, 23:14 [IST]
ಇಂದಿನ ದಿನಗಳಲ್ಲಿ ಬಹುತೇಕರನ್ನು ಕಾಡುವ ಸಮಸ್ಯೆ ಬೊಜ್ಜಿನದಾಗಿದೆ. ಇಷ್ಟಪಟ್ಟಿರುವುದನ್ನು ತಿನ್ನಲೂ ಆಗದೇ ಆಹಾರದ ಮೇಲೆ ನಿಯಂತ್ರಣವನ್ನು ಹೇರಿಕೊಳ್ಳುತ್ತಾ ತಮಗೆ ತಾವೇ ಶಿಕ್ಷೆಯನ್ನು ನೀಡುವುದರ ಮೂಲಕ ಡಯಟ್ ಯೋಜನೆಯನ್ನು ತಮ್ಮದಾಗಿಸಿಕೊಳ್ಳುತ್ತಿದ್ದಾರೆ. ಆದರೆ ಈ ಯೋಜನೆ ಒಮ್ಮೊಮ್ಮೆ ಅವರಿಗೆ ಮುಳುವಾಗಿಬಿಡುತ್ತದೆ ಎಂಬ ಸಣ್ಣ ಆಲೋಚನೆಯನ್ನೂ ಮಾಡದೇ ಅಪರೂಪಕ್ಕೆ ಇಷ್ಟವಾದ ತಿನಿಸು ತಿನ್ನುವಾಗ ಹೊಟ್ಟೆ ತುಂಬಾ ತಿಂದು ಕಷ್ಟಪಟ್ಟು ಮಾಡಿದ ತಿಂಗಳ ಡಯಟ್‌ಗೆ ನೀರನ್ನು ಸುರಿದುಬಿಡುತ್ತಾರೆ. ನಂತರ ಅಲವತ್ತುಕೊಳ್ಳುವುದೂ ಇದ್ದೇ ಇದೆ. ಕುಂಬಾರನಿಗೆ ವರುಷ ದೊಣ್ಣೆಗೆ ನಿಮಿಷ ಎಂಬ ಉದಾಹರಣೆಯಂತೆ ನಮ್ಮ ಅನಾರೋಗ್ಯಕ್ಕೆ ಕಾರಣವಾಗಿಬಿಡುತ್ತೇವೆ. ಆರೋಗ್ಯವೇ ಭಾಗ್ಯ ನಾಣ್ಣುಡಿ ಮರೆತು, ಕೊರಗಬೇಡಿ!
ಹಾಗಿದ್ದರೆ ನಮಗೆ ಇಷ್ಟಪಟ್ಟಿದ್ದನ್ನು ತಿನ್ನುವುದರ ಜೊತೆಗೆ ಕೊಬ್ಬಿನ ನಿಯಂತ್ರಣವನ್ನು ಮಾಡುವುದು ಹೇಗೆ ಎಂಬುದರ ಬಗ್ಗೆಯೇ ಇಂದಿನ ಲೇಖನ ದೃಷ್ಟಿ ಹರಿಸಲಿದೆ. ಉತ್ತಮ ಆರೋಗ್ಯಕ್ಕಾಗಿ ನೀವು ಪಾಲಿಸಬೇಕಾದ ಈ ಕ್ರಮಗಳು ನಿಮಗೆ ಬೇಕಾದ್ದನ್ನು ತಿನ್ನುವುದಕ್ಕೆ ಅನುವು ಮಾಡಿಕೊಡುವುದರೊಂದಿಗೆ ನಿಮ್ಮ ಆರೋಗ್ಯಕ್ಕೂ ಅಡಿಪಾಯ ಹಾಕಿಕೊಡಲಿದೆ. ಬನ್ನಿ ಹಾಗಿದ್ದರೆ ಇಷ್ಟಪಟ್ಟನ್ನು ತಿನ್ನುವುದರ ಜೊತೆಗೆ ದೇಹದ ಆರೋಗ್ಯವನ್ನು ಕಾಪಾಡಿಕೊಳ್ಳುವುದಕ್ಕೆ ಮೂಲಭೂತವಾಗಿರುವ ಅಂಶಗಳನ್ನು ಅರಿತುಕೊಳ್ಳೋಣ.
ತಿನ್ನುವುದರಲ್ಲಿಯೂ ಸಾಹಸವನ್ನು ಪ್ರದರ್ಶಿಸಿರಿ!
ನಿಮಗೆ ಪ್ರಿಯವಾದ ಆಹಾರ ಪದಾರ್ಥಗಳಿಗೆ ಅಂಟಿಕೊಂಡಿರುವುದೆನೋ ಸುಲಭ. ಆದರೂ ಕೂಡ ನೀವೇಕೆ ಒಮ್ಮೆ ನಿಮ್ಮ ಸ್ಥಳೀಯ ಮಾರುಕಟ್ಟೆಯಲ್ಲಿಯೇ ಲಭ್ಯವಿರಬಹುದಾದ ಒಂದು ಹೊಸ ಜಾತಿಯ ಬೇರೆ ಪ್ರದೇಶದಲ್ಲಿ ಬೆಳೆಯುವ ಹಣ್ಣು, ತರಕಾರಿ ಅಥವಾ ಇತರ ಹೊಸ ಉತ್ಪನ್ನಗಳನ್ನು ವಾರಕ್ಕೊಮ್ಮೆ ಏಕೆ ಪ್ರಯತ್ನಿಸಬಾರದು?! ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ತಿನ್ನುವುದರಲ್ಲಿಯೂ ಸಾಹಸವನ್ನು ಪ್ರದರ್ಶಿಸಿರಿ!
ಇತ್ತೀಚಿನ ದಿನಗಳಲ್ಲಂತೂ ದಿನಸಿ ಅಂಗಡಿಗಳಲ್ಲಿ ಪ್ರಪಂಚದ ನಾನಾ ಮೂಲೆಗಳಿಂದ ಹರಿದು ಬರುವ ವಸ್ತುಗಳ ಒಂದು ಅದ್ಭುತ ಸಂಗ್ರಹವೇ ಇದ್ದು, ಇವುಗಳ ಪೈಕಿ ನಿಮಗಿಷ್ಟವಾದ, ಒಳ್ಳೆಯ ಹೊಸ ವಸ್ತುಗಳನ್ನು ಆರಿಸಿಕೊಳ್ಳಿ (ಹಸಿರು ತರಕಾರಿ, ಹಣ್ಣು ಹಂಪಲು) ಮತ್ತು ಇವುಗಳನ್ನು ನಿಮ್ಮ ಹಳೆಯ ವಸ್ತುಗಳ ಪಟ್ಟಿಯಲ್ಲಿ ಸೇರಿಸಿಕೊಳ್ಳಲು ಮರೆಯದಿರಿ..!
ಬ್ರೇಕ್‌ಫಾಸ್ಟ್‌ನೊಂದಿಗೆ ಚಕ್ಕೆ ಚೂರನ್ನು ಸೇರಿಸಿ
ಬೆಳಗಿನ ಉಪಹಾರದೊಂದಿಗೆ ಅತ್ಯುತ್ತಮವಾಗಿ ಹೊಂದಿಕೆಯಾಗುವ ಈ ಚೆಕ್ಕೆಯು ಬಹಳಷ್ಟು ಪ್ರಮಾಣದಲ್ಲಿ ರೋಗದೊಂದಿಗೆ ಹೋರಾಡುವ ಆಂಟಿಆಕ್ಸಿಡೆಂಟ್ ಗಳನ್ನು ಹೊಂದಿದೆ ಹಾಗೂ ದೇಹದ ಯಾವುದೇ ನೋವು ಮತ್ತು ಅಸೌಖ್ಯದ ಪ್ರಮಾಣವನ್ನು ಕಡಿಮೆಗೊಳಿಸುವ ಗುಣಲಕ್ಷಣಗಳನ್ನು ಹೊಂದಿದೆ. ಓಟ್ ಉಪಹಾರ, ಟೋಸ್ಟ್, granola, ಧಾನ್ಯ ಇವುಗಳೆಲ್ಲದರೊಂದಿಗೆ ಚೆಕ್ಕೆಯು ಅತ್ಯುತ್ತಮವಾಗಿ ಹೊಂದಿಕೊಳ್ಳುತ್ತದೆ. ಚೆಕ್ಕೆಯ ಚೂರುಗಳನ್ನು ಇವುಗಳ ಮೇಲೆ ಉದುರಿಸಿ ಸೇವಿಸಬಹುದು. ಈ ಚೆಕ್ಕೆಯು ಯಾವುದೇ ಹೆಚ್ಚುವರಿ ಕ್ಯಾಲೋರಿಗಳನ್ನು ಹೊಂದಿಲ್ಲ
ಸಸ್ಯಾಹರ ಊಟ ಎಂದಾಗ ಮುಖ ಸಿಂಡರಿಸಬೇಡಿ
ಸತತ ಅಧ್ಯಯನಗಳಿಂದ ತಿಳಿದು ಬಂದಿರುವ ಅಂಶವೇನೆಂದರೆ, ಮಾಂಸಾಹಾರದ ಕಡಿಮೆ ಸೇವನೆ ಹಾಗೂ ಹೆಚ್ಚಿನ ಪ್ರಮಾಣದಲ್ಲಿ ಸಸ್ಯಾಹರವನ್ನು ಸೇವಿಸುವುದು, ಆರೋಗ್ಯಕರವಾದ ಧೀರ್ಘಾಯುಶೀ ಜೀವನದೊಂದಿಗೆ ಸಂಬಂಧವನ್ನು ಹೊಂದಿದೆ. ಹಾಗಾಗಿ ಭೂಮಿಯಲ್ಲಿ ಬೆಳೆದ ವಸ್ತುಗಳಿoದೊಡಗೂಡಿದ ಅಹಾರವನ್ನು ನಿಮ್ಮ ಪ್ರಮುಖ ಅಹಾರಕ್ರಮವನ್ನಾಗಿ ಅಳವಡಿಸಿಕೊಳ್ಳಲು ಪ್ರಾರoಭಿಸಿರಿ. ಹೀಗೆ ಮಾಡುವುದರ ಮೂಲಕವೂ ಕೂಡ ನೀವು ಮೊದಲಿನ ಆಹಾರ ಪದ್ಧತಿಯಲ್ಲಿನ ಅಂಶಗಳನ್ನೇ ಸೇವಿಸಿದಂತಾಗುತ್ತದೆ, ವ್ಯತ್ಯಾಸವೇನೆಂದರೆ, ಈಗ ನೀವು ಹೆಚ್ಚು ಆರೋಗ್ಯಯುತವಾದ ಹಾಗೂ ಕಡಿಮೆ ಕ್ಯಾಲರಿ ಮತ್ತು ಕೊಬ್ಬಿನ ಅಂಶವನ್ನು ಸೇವಿಸಿದಂತಾಗುತ್ತದೆ.
ಅಣಬೆ
ಪ್ರಕೃತಿದತ್ತವಾಗಿ ಸಿಗುವಂತಹ ಕೆಲವೊಂದು ಆಹಾರಗಳಲ್ಲಿ ಸಹಜವಾಗಿಯೇ ಮನುಷ್ಯನಿಗೆ ಬೇಕಾಗಿರುವಂತಹ ಪೌಷ್ಠಿಕಾಂಶಗಳಿರುತ್ತದೆ. ಅಂತಹ ಆಹಾರಗಳಲ್ಲಿ ಅಣಬೆ ಕೂಡ ಒಂದು. ಇಂದಿನ ದಿನಗಳಲ್ಲಿ ಅಣಬೆಯನ್ನು ಅದರ ಬೇಡಿಕೆಗೆ ಅನುಗುಣವಾಗಿ ಕೃತಕವಾಗಿ ಬೆಳೆಯಲಾಗುತ್ತಿದೆ. ಅಣಬೆ ಇಂದು ಜನಪ್ರಿಯ ಆಹಾರವಾಗುತ್ತಿರುವುದೇ ಇದಕ್ಕೆ ಕಾರಣವಾಗಿದೆ. ಹೌದು ಅಣಬೆಗಳು ಸೂರ್ಯನ ಬೆಳಕಿನಿಂದ ನೈಸರ್ಗಿಕವಾಗಿ ವಿಟಮಿನ್ ಡಿಯನ್ನು ಪಡೆಯುತ್ತದೆ. ಅಣಬೆಯಲ್ಲಿರುವ ವಿಟಮಿನ್ ಡಿಯಿಂದ ಎಲುಬಿನ ಆರೋಗ್ಯ ಉತ್ತಮವಾಗುತ್ತದೆ. ದೇಹಕ್ಕೆ ಒಂದು ದಿನಕ್ಕೆ ಬೇಕಾಗಿರುವ ಶೇ.20ರಷ್ಟು ವಿಟಮಿನ್ ಡಿ ಅಣಬೆಯಲ್ಲಿದೆ. ಹಾಗಾಗಿ ವಾರಕ್ಕೆ ಒಮ್ಮೆಯಾದರೂ ಅಣಬೆಯನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿ
ಟೊಮೇಟೊ ಹಣ್ಣು
ಟೊಮೇಟೊದಲ್ಲಿರುವ ವಿಟಮಿನ್ ಎ ಮತ್ತು ವಿಟಮಿನ್ ಸಿ ಬೇಟಾ ಕ್ಯಾರೊಟೀನ್‌ನೊಂದಿಗೆ ಸಮ್ಮಿಶ್ರಗೊಂಡು ರಕ್ತದಲ್ಲಿನ ವಿನಾಶಕಾರಿ ಮುಕ್ತ ರೇಡಿಕಲ್ಸ್‌ನೊಂದಿಗೆ ಉತ್ಕರ್ಷಣದಂತೆ ಕಾರ್ಯನಿರ್ವಹಿಸುತ್ತದೆ. ಹಸಿ ಟೊಮೇಟೊವನ್ನು ತಿಂದಷ್ಟು ನಿಮ್ಮಲ್ಲಿ ಬೇಟಾ ವಿಟಮಿನ್ ಅಂಶ ಜಾಸ್ತಿಯಾಗುತ್ತದೆ ಎಂಬುದು ನಿಮಗೆ ತಿಳಿದಿರಲಿ. ಟೊಮೇಟೊವನ್ನು ಬೇಯಿಸಿದಂತೆ ಈ ಅಂಶ ಕಡಿಮೆಯಾಗುತ್ತದೆ.


ಬಾಕ್ಸಿಂಗ್ ಡೇ ಟೆಸ್ಟ್: ಮಯಂಕ್ ಅಗರವಾಲ್ ಆಗುವರೇ ಭಾರತದ ‘ವಾಲ್’?
ಅರ್ಧಶತಕ ಗಳಿಸಿದ ಮಯಂಕ್, ಪೂಜಾರ
ಬಾಕ್ಸಿಂಗ್ ಡೇ ಟೆಸ್ಟ್: ಮಯಂಕ್ ಅಗರವಾಲ್ ಆಗುವರೇ ಭಾರತದ ‘ವಾಲ್’?
ಪ್ರಜಾವಾಣಿ ವಾರ್ತೆ
Published:
26 ಡಿಸೆಂಬರ್ 2018, 18:15  IST
Updated:
26 ಡಿಸೆಂಬರ್ 2018, 22:47  IST
ಅಕ್ಷರ ಗಾತ್ರ :
ಆ
ಆ
ಮೆಲ್ಬರ್ನ್: ಅಂಜದೆ, ಅಳುಕದೆ ದಿಟ್ಟತನದಿಂದ ಬ್ಯಾಟ್ ಬೀಸಿದ ಮಯಂಕ್ ಅಗರವಾಲ್ ಟೆಸ್ಟ್ ಕ್ರಿಕೆಟ್‌ನ ಪದಾರ್ಪಣೆಯನ್ನು ಸ್ಮರಣೀಯವಾಗಿಸಿಕೊಂಡರು. ಇಲ್ಲಿನ ಎಂಸಿಜಿಯಲ್ಲಿ ಬುಧವಾರ ಆರಂಭಗೊಂಡ ಬಾಕ್ಸಿಂಗ್ ಡೇ ಟೆಸ್ಟ್‌ನಲ್ಲಿ ಭಾರತದ ಇನಿಂಗ್ಸ್ ಆರಂಭಿಸಿದ ಕರ್ನಾಟಕದ ಈ ಆಟಗಾರ ಪ್ರಬುದ್ಧ ಬ್ಯಾಟಿಂಗ್ ಮೂಲಕ ಭರವಸೆ ಮೂಡಿಸಿದರು. ಭಾರತದ ಮತ್ತೊಬ್ಬ ‘ಗೋಡೆ’ ಆಗುವ ನಿರೀಕ್ಷೆ ಹುಟ್ಟಿಸಿದರು.
ಟಾಸ್ ಗೆದ್ದ ಭಾರತ ತಂಡದ ನಾಯಕ ವಿರಾಟ್ ಕೊಹ್ಲಿ ಹಸಿರು ತುಂಬಿದ ಪಿಚ್‌ನಲ್ಲಿ ಬ್ಯಾಟಿಂಗ್ ಮಾಡಲು ನಿರ್ಧರಿಸಿದರು. ಹೊಸ ಆರಂಭಿಕ ಜೋಡಿ ಹನುಮ ವಿಹಾರಿ ಮತ್ತು ಮಯಂಕ್ ಅಗರವಾಲ್ ಮೊದಲ ವಿಕೆಟ್‌ಗೆ 40 ರನ್ ಕಲೆ ಹಾಕಿತು. ಆದರೆ ಇದರಲ್ಲಿ ಬಹುಪಾಲು ಮಯಂಕ್ ಅವರದಾಗಿತ್ತು. ಹನುಮ ವಿಹಾರಿ ಕೇವಲ ಎಂಟು ರನ್ ಗಳಿಸಿ ಕ್ರೀಸ್ ತೊರೆದರು.
ಜೋಶ್ ಹ್ಯಾಜಲ್‌ವುಡ್ ಹಾಕಿದ ಇನಿಂಗ್ಸ್‌ನ ಎರಡನೇ ಓವರ್‌ನ ನಾಲ್ಕನೇ ಎಸೆತದಲ್ಲಿ ಮೂರು ರನ್ ಗಳಿಸಿ ಅಂತರರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ಖಾತೆ ತೆರೆದ ಮಯಂಕ್ ಅವರು ಹ್ಯಾಜಲ್‌ವುಡ್ ಅವರ ನಂತರದ ಓವರ್‌ನಲ್ಲಿ ಮತ್ತೆ ಮೂರು ರನ್ ಗಳಿಸಿದರು.
ಪ್ಯಾಟ್ ಕಮಿನ್ಸ್ ಅವರ ಬೌನ್ಸರ್‌ಗಳು ಮತ್ತು ಮಿಷೆಲ್ ಸ್ಟಾರ್ಕ್ ಅವರ ತಾಸಿಗೆ 150 ಕಿ.ಮೀ ಆಸುಪಾಸಿನ ವೇಗದ ಎಸೆತಗಳನ್ನು ಸಮರ್ಥವಾಗಿ ಮೆಟ್ಟಿನಿಂತ ಅಗರವಾಲ್ ಏಳನೇ ಓವರ್‌ನಲ್ಲಿ ಸ್ಟಾರ್ಕ್ ಎಸೆತವನ್ನು ಬೌಂಡರಿಗೆ ಅಟ್ಟಿ ಆಕ್ರಮಣಕ್ಕೆ ಮುಂದಾದರು. ನಂತರ ನೇಥನ್ ಲಯನ್ ಮತ್ತು ಹ್ಯಾಜಲ್‌ವುಡ್ ಎಸೆತಗಳಲ್ಲೂ ಬೌಂಡರಿ ಗಳಿಸಿದರು. ಲಯನ್ ಹಾಕಿದ 48ನೇ ಓವರ್‌ನ ಮೊದಲ ಎಸೆತವನ್ನು ಮುನ್ನುಗ್ಗಿ ಲಾಂಗ್ ಆನ್‌ಗೆ ಎತ್ತಿ ಸಿಕ್ಸರ್‌ಗೆ ಅಟ್ಟಿದ ನೋಟ ಮನಮೋಹಕವಾಗಿತ್ತು.
ಮೊದಲ ರನ್‌ಗೆ 25 ಎಸೆತ: ಮೊದಲ ರನ್ ಗಳಿಸಲು 25 ಎಸೆತಗಳನ್ನು ಎದುರಿಸಿದ ಹನುಮ ವಿಹಾರಿ ಔಟಾದ ನಂತರ ಮಯಂಕ್ ಮತ್ತು ಚೇತೇಶ್ವರ್ ಪೂಜಾರ ಅವರ ಆಟ ಕಳೆಗಟ್ಟಿತು. ಆರಂಭದಲ್ಲಿ ಎಚ್ಚರಿಕೆಯ ಆಟವಾಡಿದ ಪೂಜಾರ ಕ್ರೀಸ್‌ಗೆ ಅಂಟಿಕೊಂಡ ನಂತರ ಎದುರಾಳಿ ಬೌಲರ್‌ಗಳಿಗೆ ತಲೆನೋವಾದರು. ಇವರಿಬ್ಬರ ಜೊತೆಯಾಟದಲ್ಲಿ 83 ರನ್‌ಗಳು ಹರಿದು ಬಂದವು. 55ನೇ ಓವರ್‌ನಲ್ಲಿ ಪ್ಯಾಟ್ ಕಮಿನ್ಸ್ ಅವರ ಬೌನ್ಸರ್ ಎಸೆತವನ್ನು ಕೆಣಕಲು ಪ್ರಯತ್ನಿಸಿದ ಅಗರವಾಲ್ ವಿಕೆಟ್ ಕಳೆದುಕೊಂಡರು.
ಇದನ್ನೂ ಓದಿ:  ರಾಹುಲ್ ಮಾಡೆಲಿಂಗ್‌ಗೆ ಹೋಗಲಿ: ಸಾಮಾಜಿಕ ತಾಣಗಳಲ್ಲಿ ಟ್ರೋಲ್
ಪೂಜಾರ ಅರ್ಧಶತಕ; 92 ರನ್ ಜೊತೆಯಾಟ: ನಾಯಕ ವಿರಾಟ್ ಕೊಹ್ಲಿ ಕ್ರೀಸ್‌ಗೆ ಬಂದ ನಂತರ ಭಾರತದ ಇನಿಂಗ್ಸ್ ಮತ್ತಷ್ಟು ಕಳೆಕಟ್ಟಿತು. ಮೂರನೇ ವಿಕೆಟ್‌ಗೆ ವಿರಾಟ್ ಮತ್ತು ಪೂಜಾರ 92 ರನ್ ಕೂಡಿಸಿದರು. ಅರ್ಧಶತಕ ಗಳಿಸಿದ ಪೂಜಾರ ಮತ್ತು 47 ರನ್‌ಗಳೊಂದಿಗೆ ಕೊಹ್ಲಿ ಕ್ರೀಸ್‌ನಲ್ಲಿದ್ದು ಎರಡನೇ ದಿನ ದೊಡ್ಡ ಮೊತ್ತದ ಕನಸು ಹೊತ್ತು ಬ್ಯಾಟಿಂಗ್ ಪುನರಾರಂಭಿಸಲಿದ್ದಾರೆ.
ಮಯಂಕ್ ಅಗರವಾಲ್


New Delhi, First Published 10, Sep 2018, 2:07 PM IST
Highlights
ಚಾರು ಸ್ನಾತಕೋತ್ತರ ಪದವಿ ವ್ಯಾಸಂಗ ಮಾಡುತ್ತಿದ್ದರೆ, ಸಂಜು ಸ್ಯಾಮ್ಸನ್ ಈ ಬಾರಿಯ ಐಪಿಎಲ್’ನಲ್ಲಿ ರಾಜಸ್ಥಾನ ರಾಯಲ್ಸ್ ತಂಡವನ್ನು ಪ್ರತಿನಿಧಿಸಿದ್ದರು. ಸಂಜು 2015ರಲ್ಲಿ ಜಿಂಬಾಬ್ವೆ ವಿರುದ್ಧ ಏಕೈಕ ಟಿ20 ಪಂದ್ಯದಲ್ಲಿ ಭಾರತ ತಂಡವನ್ನು ಪ್ರತಿನಿಧಿಸಿದ್ದಾರೆ.
ನವದೆಹಲಿ[ಸೆ.10]: ಕ್ರಿಕೆಟಿಗ ಸಂಜು ಸ್ಯಾಮ್ಸನ್ ತಮ್ಮ ಪ್ರೇಯಸಿ ಚಾರು ಅವರೊಂದಿಗೆ ವರ್ಷಾಂತ್ಯದಲ್ಲಿ ಹಸೆಮಣೆ ಏರಲಿದ್ದಾರೆ. ಸಂಜು ಈ ವಿಷಯವನ್ನು ತಮ್ಮ ಫೇಸ್‌ಬುಕ್ ಖಾತೆಯಲ್ಲಿ ಬಹಿರಂಗಪಡಿಸಿದ್ದಾರೆ. ಸಂಜು ಮತ್ತು ಚಾರು, 5 ವರ್ಷಗಳಿಂದ ಪ್ರೀತಿಸುತ್ತಿದ್ದಾರೆ.
‘ನಮ್ಮ ಪ್ರೀತಿಯನ್ನು ಸಂತೋಷದಿಂದ ಒಪ್ಪಿಕೊಂಡಿದ್ದಕ್ಕೆ ನಮ್ಮ ತಂದೆ-ತಾಯಿಗೆ ಧನ್ಯವಾದ. ಚಾರು ಅವರನ್ನು ಪಡೆಯಲು ನಾನು ಪುಣ್ಯ ಮಾಡಿದ್ದೆ’ ಎಂದು ಫೇಸ್‌ಬುಕ್‌ನಲ್ಲಿ ಸಂಜು ಬರೆದುಕೊಂಡಿದ್ದಾರೆ. ಚಾರು ಅವರ ತಂದೆ ಬಿ. ರಮೇಶ್ ಕುಮಾರ್ ಹಿರಿಯ ಪತ್ರಕರ್ತರಾಗಿದ್ದು, ಡಿಸೆಂಬರ್ 22ರಂದು ದಾಂಪತ್ಯ ಜೀವನಕ್ಕೆ ಕಾಲಿರಿಸಲಿದ್ದಾರೆ ಎಂದು ಅವರು ತಿಳಿಸಿದ್ದಾರೆ.
2013ರ ಆಗಸ್ಟ್ 22ರಂದು ರಾತ್ರಿ 11:11ಕ್ಕೆ ಸಂಜು ಸ್ಯಾಮ್ಸನ್, ಚಾರುಗೆ ಹಾಯ್ ಎಂದು ಸಂದೇಶ ಕಳಿಸಿದ್ದರು, ಅದಾಗಿ ಸರಿಸುಮಾರು 5 ವರ್ಷಗಳ ಬಳಿಕ ಇದೀಗ ಡಿಸೆಂಬರ್ 22ರಂದು ದಾಂಪತ್ಯ ಜೀವನಕ್ಕೆ ಕಾಲಿರಿಸಲಿದ್ದಾರೆ.
ಇದನ್ನು ಓದಿ:  ಸಂಜು ಸಾಮ್ಸನ್ ಸೇರಿದಂತೆ 13 ಕ್ರಿಕೆಟಿಗರಿಗೆ ಶೋಕಾಸ್ ನೋಟಿಸ್
ಚಾರು ಸ್ನಾತಕೋತ್ತರ ಪದವಿ ವ್ಯಾಸಂಗ ಮಾಡುತ್ತಿದ್ದರೆ, ಸಂಜು ಸ್ಯಾಮ್ಸನ್ ಈ ಬಾರಿಯ ಐಪಿಎಲ್’ನಲ್ಲಿ ರಾಜಸ್ಥಾನ ರಾಯಲ್ಸ್ ತಂಡವನ್ನು ಪ್ರತಿನಿಧಿಸಿದ್ದರು. ಸಂಜು 2015ರಲ್ಲಿ ಜಿಂಬಾಬ್ವೆ ವಿರುದ್ಧ ಏಕೈಕ ಟಿ20 ಪಂದ್ಯದಲ್ಲಿ ಭಾರತ ತಂಡವನ್ನು ಪ್ರತಿನಿಧಿಸಿದ್ದಾರೆ.
Last Updated 19, Sep 2018, 9:19 AM IST


‘ಜ್ಞಾಪಕ’ ಶಕ್ತಿ ಕಡಿಮೆಯಾಗಲು ಅನಿದ್ರೆ ಕಾರಣ
  19-01-2019 6:55AM IST    /     No Comments    /     Posted In: Latest News , Health
ಅನಿದ್ರೆ ನಿಮ್ಮ ದಿನಚರಿ ಮೇಲೆ ಬಹಳಷ್ಟು ಪರಿಣಾಮ ಬೀರುತ್ತದೆ. ನಿಮ್ಮ ಜೀರ್ಣಕ್ರಿಯೆಯಿಂದ ಹಿಡಿದು ನೆನಪಿನ ಶಕ್ತಿ, ತೂಕ, ಲೈಂಗಿಕ ಜೀವನ ಸೇರಿದಂತೆ ನಿಮ್ಮ ಆರೋಗ್ಯದ ಮೇಲೆ ದುಷ್ಪರಿಣಾಮ ಬೀರುತ್ತದೆ.
ಅನಿದ್ರೆ ಅಪಘಾತಕ್ಕೆ ಕಾರಣವಂತೆ. ಸಂಶೋಧನೆಯೊಂದು ಈ ವಿಷ್ಯವನ್ನು ಹೇಳಿದೆ. ಮದ್ಯಪಾನ ಮಾಡಿ ವಾಹನ ಚಲಾವಣೆ ಮಾಡುವುದಕ್ಕಿಂತ ಅನಿದ್ರೆಯಲ್ಲಿ ವಾಹನ ಚಲಾಯಿಸುವುದು ಅಪಾಯಕಾರಿ ಎಂದು ಸಂಶೋಧನೆಯಲ್ಲಿ ಹೇಳಲಾಗಿದೆ.
ಅನಿದ್ರೆ ನಮ್ಮ ಯೋಚನೆ ಹಾಗೂ ಅರ್ಥ ಮಾಡಿಕೊಳ್ಳುವ ಶಕ್ತಿ ಮೇಲೆ ಪ್ರಭಾವ ಬೀರುತ್ತದೆ. ನಿದ್ರಾಹೀನತೆಯಿಂದಾಗಿ ಗಮನ, ಜಾಗೃತಿ, ತರ್ಕ ಶಕ್ತಿ ಕಡಿಮೆಯಾಗುತ್ತದೆ.
ನಿದ್ರಾಹೀನತೆಯಿಂದ ಅಪಾಯಕಾರಿ ರೋಗಗಳು ಬೆನ್ನು ಹತ್ತುತ್ತವೆ. ಹೃದಯಾಘಾತ, ಅಧಿಕ ರಕ್ತದೊತ್ತಡ, ಮಧುಮೇಹ, ಸ್ಟ್ರೋಕ್ ಕಾಣಿಸಿಕೊಳ್ಳುವ ಸಾಧ್ಯತೆ ಹೆಚ್ಚಿರುತ್ತದೆ.
ಅನಿದ್ರೆ ನಿಮ್ಮ ಲೈಂಗಿಕ ಜೀವನದ ಮೇಲೆ ದುಷ್ಪರಿಣಾಮ ಬೀರುತ್ತದೆ. ಮಹಿಳೆ ಹಾಗೂ ಪುರುಷನ ಲೈಂಗಿಕ ಶಕ್ತಿಯನ್ನು ಇದು ಕಡಿಮೆ ಮಾಡುತ್ತದೆ.
ಸರಿಯಾಗಿ ನಿದ್ರೆ ಬರದಿರುವುದು ಹಾಗೂ ಆರು ಗಂಟೆಗಿಂತ ಕಡಿಮೆ ನಿದ್ರೆ ಮಾಡುವ ವ್ಯಕ್ತಿ ಖಿನ್ನತೆಗೊಳಗಾಗುವುದು ಹೆಚ್ಚು.
ಅನಿದ್ರೆ ನಿಮ್ಮ ಸೌಂದರ್ಯದ ಮೇಲೂ ಪರಿಣಾಮ ಬೀರುತ್ತದೆ. ಹಾರ್ಮೋನ್ ವ್ಯತ್ಯಾಸದಿಂದಾಗಿ ಮುಖ ಬಾಡಿ, ಕಣ್ಣಿನ ಕೆಳಗೆ ಕಪ್ಪು ಕಲೆಗಳು ಕಾಣಿಸಿಕೊಂಡು ವಯಸ್ಸಾದಂತೆ ಭಾಸವಾಗುತ್ತದೆ.
ನಿದ್ರಾ ಹೀನತೆ ಜ್ಞಾಪಕ ಶಕ್ತಿ ಮೇಲೆ ಪರಿಣಾಮ ಬೀರುತ್ತದೆ. ಮರೆವಿನ ರೋಗ ನಿಧಾನವಾಗಿ ಹೆಚ್ಚಾಗುತ್ತದೆ. ಆರು ಗಂಟೆಗಿಂತ ಕಡಿಮೆ ನಿದ್ರೆ ಮಾಡುವವರಲ್ಲಿ ನೀವು ಒಬ್ಬರಾಗಿದ್ದರೆ ನಿಮಗೆ ನಿಧಾನವಾಗಿ ಮರೆವಿನ ರೋಗ ಕಾಣಿಸಿಕೊಳ್ಳಲು ಶುರುವಾಗುತ್ತದೆ.


ಲೈಂಗಿಕ ಕಿರುಕುಳ: ತಮಿಳಿನ ಸೂಪರ್ ಸ್ಟಾರ್ ಒಬ್ಬರಿಗೆ ಕೆನ್ನೆಗೆ ಬಾರಿಸಿದ್ದ ಖ್ಯಾತ ನಟಿ
Highlights
ಇತ್ತೀಚಿಗಷ್ಟೆ ದಕ್ಷಿಣ ಭಾರತದ ನಟಿ ಇಲಿಯಾನ ಕೂಡ ಕಾಸ್ಟಿಂಗ್ ಕೌಚ್ ಬಗ್ಗೆ ಹೇಳಿಕೊಂಡಿದ್ದರು. ನಿರ್ಮಾಪಕರ ಜೊತೆ ಸಲುಗೆಯಿಂದರೆ ಮಾತ್ರ ಅವಕಾಶ ಹೆಚ್ಚಾಗುತ್ತದೆ' ಎಂದು ತಿಳಿಸಿದ್ದರು.
ಮುಂಬೈ(ಮಾ.15): ಬಾಲಿವುಡ್'ನ ಖ್ಯಾತ ನಟಿ ರಾಧಿಕಾ ಆಪ್ಟೆ ತಮಿಳಿನ ಸೂಪರ್ ಸ್ಟಾರ್ ಒಬ್ಬರಿಗೆ ಕೆನ್ನಗೆ ಬಾರಿಸಿದ್ದ ವಿಷಯವನ್ನು ಸ್ವತಃ ಅವರೆ ಬಹಿರಂಗಪಡಿಸಿದ್ದಾರೆ.
ಬಾಲಿವುಡ್'ನ ಮತ್ತೊಬ್ಬ ನಿರೂಪಿಸಿಕೊಡುವ ಹಿಂದಿಯ ರಿಯಾಲಿಟಿ ಶೋ 'ಬಿಎಫ್'ಎಫ್ ವಿಥ್ ವೋಗ್' ಕಾರ್ಯಕ್ರಮದಲ್ಲಿ ಈ ವಿಷಯ ಸ್ಪಷ್ಟಪಡಿಸಿದ್ದಾರೆ. ಸುದ್ದಿ ಮಾಧ್ಯಮವೊಂದು ರಾಧಿಕಾ ಅವರು  ಟಾಕ್ ಶೋ'ನಲ್ಲಿ ಮಾತನಾಡಿರುವ ವಿಷಯವನ್ನು ವರದಿ ಮಾಡಿದೆ.
ಬಾಲಿವುಡ್ ನಟ ರಾಜ್'ಕುಮಾರ್ ರಾವ್ ಅವರೊಂದಿಗೆ ಮಾತನಾಡುತ್ತಾ' ಅದು ನನ್ನ ಚಿತ್ರೀಕರಣದ ಮೊದಲ ದಿನವಾಗಿತ್ತು. ಸೆಟ್'ನಲ್ಲಿದ್ದ ತಮಿಳಿನ ಖ್ಯಾತ ನಟ ನನ್ನ ಪಕ್ಕ ಕುಳಿತು ನನ್ನ ತೊಡೆಯನ್ನು ಉಜ್ಜುತ್ತಿದ್ದ. ಕೋಪಗೊಂಡ ನಾನು ತಕ್ಷಣ ಕಪಾಳಕೆ ಬಾರಿಸಿದೆ' ಈ ಮೊದಲು ಆತನನ್ನು ನಾನು ಭೇಟಿಯಾಗಿರಲಿಲ್ಲ' ಎಂದು ತಮಗಾದ ಲೈಂಗಿಕ ಕಿರುಕುಳದ ಬಗ್ಗೆ ಹೇಳಿಕೊಂಡಿದ್ದಾರೆ.
ಇತ್ತೀಚಿಗಷ್ಟೆ ದಕ್ಷಿಣ ಭಾರತದ ನಟಿ ಇಲಿಯಾನ ಕೂಡ ಕಾಸ್ಟಿಂಗ್ ಕೌಚ್ ಬಗ್ಗೆ ಹೇಳಿಕೊಂಡಿದ್ದರು. ನಿರ್ಮಾಪಕರ ಜೊತೆ ಸಲುಗೆಯಿಂದರೆ ಮಾತ್ರ ಅವಕಾಶ ಹೆಚ್ಚಾಗುತ್ತದೆ' ಎಂದು ತಿಳಿಸಿದ್ದರು. ಕನ್ನಡದ ಶೃತಿ ಹರಿಹರನ್ ಕೂಡ ತಮಿಳಿನ ನಿರ್ಮಾಪಕರ ಬಗ್ಗೆ  ತಮ್ಮ ನೋವನ್ನು ತೋಡಿಕೊಂಡಿದ್ದರು.


2ನೇ ಏಕದಿನದಲ್ಲಿ ಭಾರತಕ್ಕೆ ಸೋಲಿನ ಆಘಾತ-ಸರಣಿ ಸಮಭಲ
Highlights
ಮೊದಲ ಏಕದಿನದಲ್ಲಿ ಗೆಲುವಿನ ಸಿಹಿ ಕಂಡಿದ್ದ ಟೀಂ ಇಂಡಿಯಾ ದ್ವಿತೀಯ ಪಂದ್ಯದಲ್ಲಿ ಮುಗ್ಗರಿಸಿದೆ. ಲಾರ್ಡ್ಸ್ ಮೈದಾನದಲ್ಲಿ ನಡೆದ ಈ ಪಂದ್ಯದಲ್ಲಿ ಟೀಂ ಇಂಡಿಯಾ ಎಡವಿದ್ದೆಲ್ಲಿ?ಸೋಲಿಗೆ ಕಾರಣವಾಯಿತಾ ಸಣ್ಣ ತಪ್ಪು? ಇಲ್ಲಿದೆ ವಿವರ.
ಲಂಡನ್(ಜು.14): ಏಕದಿನದಲ್ಲಿ ಶುಭಾರಂಭ ಮಾಡಿದ್ದ ಟೀಂ ಇಂಡಿಯಾ ಇದೀಗ ದ್ವಿತೀಯ ಪಂದ್ಯದಲ್ಲಿ ಸೋಲಿನ ಕಹಿ ಅನುಭವಿಸಿದೆ. ಲಾರ್ಡ್ಸ್ ಮೈದಾನದಲ್ಲಿ ನಡೆದ ರೋಚಕ ಪಂದ್ಯದಲ್ಲಿ ಇಂಗ್ಲೆಂಡ್ ನೀಡಿದ್ದ 323ರನ್ ಟಾರ್ಗೆಟ್ ಬೆನ್ನಟ್ಟಿದ ಭಾರತ ರನ್ 236ರನ್‌ಗಳಿಗೆ ಆಲೌಟ್ ಆಗೋ ಮೂಲಕ ಸೋಲೊಪ್ಪಿಕೊಂಡಿತು.
ಡಿಸೆಂಟ್ ಆರಂಭ ಪಡೆದುಕೊಂಡಿದ್ದ ಭಾರತ 49 ರನ್ ಗಳಿಸುವಷ್ಟರಲ್ಲೇ ಮೊದಲ ವಿಕೆಟ್ ಕಳೆದುಕೊಂಡಿತು. ರೋಹಿತ್ ಶರ್ಮಾ 15 ರನ್‌ಗಳಿಸಿ ನಿರ್ಗಮಿಸಿದರು. ಶಿಖರ್ ಧವನ್ 36 ರನ್‌ಗಳ ಕಾಣಿಕೆ ನೀಡಿದರು.
ಭರ್ಜರಿ ಫಾರ್ಮ್‌ನಲ್ಲಿದ್ದ ಕೆಎಲ್ ರಾಹುಲ್ ಶೂನ್ಯಕ್ಕೆ ಔಟಾದರು. ಇದರೊಂದಿಗೆ ಟೀಂ ಇಂಡಿಯಾ 60 ರನ್‌ಗಳಿಗೆ 3 ವಿಕೆಟ್ ಕಳೆದುಕೊಂಡಿತು. ವಿರಾಟ್ ಕೊಹ್ಲಿ ಹಾಗೂ ಸುರೇಶ್ ರೈನಾ ಜೊತೆಯಾಟದಿಂದ ಟೀಂ ಇಂಡಿಯಾ ಚೇತರಿಸಿಕೊಂಡಿತು. ಆದರೆ ಕೊಹ್ಲಿ 45 ರನ್ ಸಿಡಿಸಿ ಔಟಾದರೆ, ರೈನಾ 46 ರನ್ ಗಳಿಸಿ ನಿರ್ಗಮಿಸಿದರು. ಈ ಮೂಲಕ ಟೀಂ ಇಂಡಿಯಾದ ಗೆಲುವಿನ ಹಾದಿ ಮತ್ತಷ್ಟು ಕಠಿಣವಾಗಿದೆ.
ಎಂ ಎಸ್ ಧೋನಿ ಹಾಗೂ ಹಾರ್ದಿಕ್ ಪಾಂಡ್ಯ ಜೊತೆಯಾಟ ಅಭಿಮಾನಿಗಳಲ್ಲಿ ಗೆಲುವಿನ ಆಸೆ ಚಿಗುರೊಡೆಸಿತು. ಆದರೆ ಪಾಂಡ್ಯ 22ರನ್ ಸಿಡಿಸಿ ಔಟಾದರು. ಎಂ ಎಸ್ ಧೋನಿ 37 ರನ್ ಸಿಡಿಸಿ ಔಟಾದರು. ಆದರೆ ಧೋನಿ 33ರನ್ ಪೂರೈಸುತ್ತಿದ್ದಂತೆ, ಏಕದಿನ ಕ್ರಿಕೆಟ್‌ನಲ್ಲಿ 10ಸಾವಿರ ರನ್ ಪೂರೈಸಿದ ಭಾರತದ 4ನೇ ಹಾಗೂ ವಿಶ್ವದ 12ನೇ ಬ್ಯಾಟ್ಸ್‌ಮನ್ ಅನ್ನೋ ಹೆಗ್ಗಳಿಕೆಗೆ ಪಾತ್ರರಾದರು.
ಉಮೇಶ್ ಯಾದಲ್, ಕುಲದೀಪ್ ಯಾದವ್, ಸಿದ್ಧಾರ್ಥ್ ಕೌಲ್, ಯಜುವೇಂದ್ರ ಚೆಹಾಲ್ ಅಬ್ಬರಿಸಲಿಲ್ಲ. ಹೀಗಾಗಿ ಭಾರತ ನಿಗಧಿತ 50 ಓವರ್‌ಗಳಲ್ಲಿ 236 ರನ್‌ಗಳಿಗೆ ಆಲೌಟ್ ಆಯಿತು. ಈ ಮೂಲಕ ಇಂಗ್ಲೆಂಡ್ 86ರನ್ ಗೆಲುವು ಸಾಧಿಸಿತು. 2ನೇ ಪಂದ್ಯದ ಗೆಲವಿನೊಂದಿಗೆ ಸರಣಿ 1-1 ಅಂತರದಲ್ಲಿ ಸಮಭಲಗೊಂಡಿದೆ.

ಮೊದಲು ಬ್ಯಾಟಿಂಗ್ ಮಾಡಿದ ಇಂಗ್ಲೆಂಡ್ 7 ವಿಕೆಟ್ ನಷ್ಟಕ್ಕೆ 322 ರನ್ ಸಿಡಿಸಿತು. ಜೋ ರೂಟ್ ಭರ್ಜರಿ ಅಜೇಯ 113 ರನ್ ಸಿಡಿಸೋ ಮೂಲಕ ಇಂಗ್ಲೆಂಡ್ ತಂಡ ಬೃಹತ್ ಮೊತ್ತ ಪೇರಿಸುವಲ್ಲಿ ನೆರವಾದರು.


SuddiDina
ಬೇವು ಎಂದ ತಕ್ಷಣ ನಮ್ಮಗೆ ನೆನಪಾಗೋದು ಯುಗಾದಿ ಹಬ್ಬ. ಆ ದಿನ ಎರಡು ಬೇವಿನ ಎಲೆ ತಿಂದರೆ ಮುಗಿಯಿತು. ಮತ್ತೆ ಅದು ಮುಂದಿನ ಯುಗಾದಿಗೆನೆ ತಿನ್ನುವುದು. ಅದರ ಉಪಯೋಗಿಸುವ ಹಾಗು ಉಪಯೋಗಗಳನ್ನು ತಿಳಿದರೆ, ನಮ್ಮಗೆ ಬೇಕಾದಾಗ ಬಳಸಿಕೊಳ್ಳಬಹುದು.
ಉಪಯೋಗಗಳು
ಆಗ ತಾನೇ ಕಿತ್ತು ತಂದ ಬೇವಿನ ಎಲೆಗಳನ್ನು ಮೊಸರಿನಲ್ಲಿ ಅರೆದು ಹುಳಕಡ್ಡಿಯ ಮೇಲೆ ಲೇಪಿಸುವುದರಿಂದ ಕೆಲವೇ ದಿನಗಳಲ್ಲಿ ಗುಣ ಕಂಡುಬರುವುದು.
ಬೇವಿನ ಎಣ್ಣೆಯನ್ನು ರೋಗಗ್ರಸ್ತ ಚರ್ಮದ ಮೇಲೆ ಹಚ್ಚಿ ಮಾಲೀಷ್ ಮಾಡುವುದರಿಂದ ಚರ್ಮರೋಗಗಳು ನಿವಾರಣೆಯಾಗುತ್ತದೆ.
ಬೇವಿನ ಮರದ ತೊಗಟೆಯನ್ನು ಕಲ್ಲಿನ ಮೇಲೆ ತೇದು ಗಂಧವನ್ನು ತೆಗೆದು ಗಾಯವನ್ನು ಬೇವಿನ ಸೊಪ್ಪಿನ ಕಷಾಯದಿಂದ ತೊಳೆದು ಈ ಗಂಧವನ್ನು ನಾಲ್ಕು ದಿನಗಳ ಕಾಲ ದಿನಕ್ಕೆ ಒಂದೆರಡು ಬಾರಿಯಂತೆ ಲೇಪಿಸುತ್ತಿದ್ದರೆ ಗಾಯ ವಾಸಿಯಾಗುವುದು.
ಬೇವಿನ ಸೊಪ್ಪಿನ ಕಷಾಯದಿಂದ ಆಗಾಗ್ಗೆ ತಲೆ ತೊಳೆಯುತ್ತಿದ್ದರೆ ಕೂದಲು ಉದರುವುದು ನಿಲ್ಲುವುದು ಹಾಗೂ ಬಹಳ ಸಮಯದವರೆಗೆ ಕೂದಲು ನೆರೆಯುವುದಿಲ್ಲ.
ಬೇವಿನ ಬೀಜಗಳನ್ನು ನೀರಿನೊಂದಿಗೆ ನುಣ್ಣಗೆ ಅರೆದು ಅದನ್ನು ಕೂದಲಿಗೆ ಹಚ್ಚಿ ಏಳೆಂಟು ಗಂಟೆಗಳ ನಂತರ ಬೇವಿನ ಸೊಪ್ಪಿನ ಕಷಾಯದಿಂದ ತಲೆಯನ್ನು ಆಗಾಗ್ಗೆ ತೊಳೆದುಕೊಳ್ಳುತ್ತಿದ್ದರೆ ತಲೆಯಲ್ಲಿನ ಹೇನುಗಳು ನಿವಾರಣೆಯಾಗುತ್ತದೆ.
ಬೇವಿನ ಹಸಿರೆಲೆಗಳನ್ನು ಕುಟ್ಟಿ ರಸ ತೆಗೆದು ಅದನ್ನು ಶೋಧಿಸಿ ಆಗಾಗ್ಗೆ ಕಣ್ಣಿಗೆ ತೊಟ್ಟು ತೊಟ್ಟಾಗಿ ಹಾಕುತ್ತಿದ್ದರೆ ಕಣ್ಣು ಮಂಜಾಗುವಿಕೆಯು ನಿವಾರಣೆಯಾಗುತ್ತದೆ.
ಬೇವಿನ ಸೊಪ್ಪನ್ನು ನೀರಿನಲ್ಲಿ ಬೇಯಿಸಿ ಹಬೆ ಹೊರಡುತ್ತಿರುವಾಗ ಆ ಹಬೆಯನ್ನು ಕಿವಿಗೆ ಹಾಯಿಸಿದರೆ ಕಿವಿ ನೋವು ಕಡಿಮೆಯಾಗುತ್ತದೆ.
ಬೇವಿನ ಸೊಪ್ಪಿನ ಒಂದು ಟೀ ಚಮಚ ಸರಕಾರಿ ಒಂದು ಚಿಟಿಕೆ ಉಪ್ಪನ ಪುಡಿಯನ್ನು ಸೇರಿಸಿ ಅದನ್ನು ಬಿಸಿ ಮಾಡಿ ತೊಟ್ಟು ತೊಟ್ಟಾಗಿ ಕಿವಿಗೆ ಬಿಡುವುದರಿಂದ ಕಿವಿಯಲ್ಲಿ ಹೊಕ್ಕಿರುವ ಕೀಟ ಸಾಯುವುದು.
ಬೇವಿನ ಎಲೆಗಳ ರಸವನ್ನು ಹನಿಹನಿಯಾಗಿ ಮೂಗಿನ ಹೊಳ್ಳೆಗಳಿಗೆ ಬಿಡುವುದರಿಂದ ಮೂಗಿನಿಂದ ರಕ್ತ ಸುರಿಯುವುದನ್ನು ತಡೆಗಟ್ಟಬಹುದು.
ಹೊಸದಾಗಿ ಕಿತ್ತು ತಂದ ಬೇವಿನ ಸೊಪ್ಪಿನ ರಸ ತೆಗೆದು ಮೂಗಿನ ಹೊಳ್ಳೆಗಳಿಗೆ ನಾಲ್ಕೈದು ತೊಟ್ಟುಗಳನ್ನು ಬಿಡುತ್ತಿದ್ದರೆ ಅತಿಯಾದ ಸೀನುವಿಕೆ ನಿಲ್ಲುವುದು.
ಬೇವಿನ ಸೊಪ್ಪಿನ ರಸದೊಂದಿಗೆ ಜೇನುತುಪ್ಪವನ್ನು ಬೆರೆಸಿ ಬಿಸಿ ಮಾಡಿ ಗಂಟಲಿಗೆ ಹಾಕಿಕೊಂಡು ಬಾಯಿ ಮುಕ್ಕಳಿಸುತ್ತಿದ್ದರೆ ಗಂಟಲು ಹುಣ್ಣು ವಾಸಿಯಾಗುವುದು.
ಹಸಿ ಬೇವಿನಕಡ್ಡಿಯನ್ನು ಬ್ರಷ್ ನಂತೆ ಮಾಡಿಕೊಂಡು ಹಲ್ಲು ಉಜ್ಜುತ್ತಿದ್ದರೆ ಹಲ್ಲು ನೋವು ನಿವಾರಣೆಯಾಗುತ್ತದೆ ,ಹಲ್ಲುಗಳು ಶುಭ್ರವಾಗುವುದು.
ಬೇವಿನ ಎಲೆಗಳ ಕಷಾಯದಿಂದ ಬಾಯಿ ಮುಕ್ಕಳಿಸುತ್ತಿದ್ದರೆ ವಸಡಿನ ಬೇನೆಗಳು ದೂರವಾಗುವುದು.
ನವಿರಾದ ಬೇವಿನ ಎಲೆಗಳನ್ನು ಕುಟ್ಟಿ ರಸ ತೆಗೆದು ಒಂದೆರಡು ಟೀ ಚಮಚದಷ್ಟು ಸೇವಿಸುತ್ತಿದ್ದರೆ ತಲೆನೋವು ದೂರವಾಗುವುದು.
ಬೇವಿನ ಮರದ ತೊಗಟೆಗಳ ಒಳಪದರವನ್ನು ಕೆತ್ತಿ ತೆಗೆದುಕೊಂಡು ಕುದಿಯುವ ನೀರಿಗೆ ಹಾಕಿ ಮಂದವಾದ ಕಷಾಯ ತಯಾರಿಸಿ ಜ್ವರ ಬಂದವರಿಗೆ ಪ್ರತಿದಿನ ಬೆಳಿಗ್ಗೆ ಕುಡಿಸುತ್ತಿದ್ದರೆ ಜ್ವರ ಬಿಟ್ಟು ಹೋಗುವುದು.
ಬೇವಿನ ಸೊಪ್ಪನ್ನು ಜಜ್ಜಿ ರಸ ತೆಗೆದು ಅದಕ್ಕೆ ನೀರು ಬೆರೆಸಿ ಚೆನ್ನಾಗಿ ಮಿಶ್ರಣ ಮಾಡಿ ಹನಿಹನಿಯಾಗಿ ಚೀಪುತ್ತಿದ್ದರೆ ವಾಕರಿಕೆ ಶಮನವಾಗುವುದು.
ಮರದಿಂದ ಉದುರಿದ ಬೇವಿನ ಹಣ್ಣುಗಳಿಂದ ಬೀಜಗಳನ್ನು ತೆಗೆದು ಚೆನ್ನಾಗಿ ಒಣಗಿಸಿ ಚೂರ್ಣ ಮಾಡಿಟ್ಟುಕೊಂಡಿದ್ದು ಪ್ರತಿದಿನ ಬೆಳಿಗ್ಗೆ ಅರ್ಧ ಟೀ ಚಮಚ ಚೂರ್ಣವನ್ನು ಜೇನುತುಪ್ಪದಲ್ಲಿ ಕಲೆಸಿ ಸೇವಿಸುತ್ತಿದ್ದರೆ ಮೂಲವ್ಯಾಧಿಯಲ್ಲಿ ಗುಣ ಕಂಡು ಬರುವುದು.
ಬೇವಿನ ಹೂಗಳನ್ನು ತೆಗೆದುಕೊಂಡು ಅಷ್ಟೇ ಪ್ರಮಾಣದ ಕಲ್ಲು ಸಕ್ಕರೆಯನ್ನು ಜಾಡಿಯಲ್ಲಿ ತುಂಬಿ ಒಂದು ತಿಂಗಳ ಕಾಲ ಜಾಡಿಯನ್ನು ಬಿಸಿಲಿಗಿಡುತ್ತಿದ್ದರೆ ಅದು ಜಾಮ್ ರೀತಿ ಆಗುವುದು. ಒಂದು ಟೀ ಚಮಚ ಜಾಮ್ ಅನ್ನು ಬರೀ ಹೊಟ್ಟೆಯಲ್ಲಿ ಪ್ರತಿದಿನ ಸೇವಿಸುವುದರಿಂದ ಮೂಲವ್ಯಾಧಿಯು ಗುಣವಾಗುತ್ತದೆ.
ಹೊಸದಾಗಿ ಕಿತ್ತು ತಂದ ಬೇವಿನ ಹೂಗಳನ್ನು ಒಂದು ದಿನವಿಡೀ ನೀರಿನಲ್ಲಿ ನೆನೆಸಿ ಮಾರನೇ ದಿನ ಅದನ್ನು ಕಿವುಚಿ ಶೋಧಿಸಿದ ನೀರನ್ನು ಮೂರು ಗಂಟೆಗಳಿಗೊಮ್ಮೆ ಸೇವಿಸುವುದರಿಂದ ಅಂಗಾಲು-ಅಂಗೈ ಉರಿ ನಿವಾರಣೆಯಾಗುತ್ತದೆ.
ಬೇವಿನ ಸೊಪ್ಪಿನ ಕಷಾಯ ತಯಾರಿಸಿ ಉಗುರು ಬೆಚ್ಚಗಿರುವ ಕಷಾಯದಿಂದ ಯೋನಿಯನ್ನು ಆಗಾಗ್ಗೆ ತೊಳೆಯುತ್ತಿದ್ದರೆ ಯೋನಿಯು ರೋಗಾಣು ರಹಿತವಾಗಿರುವುದು.
ಸುದ್ದಿದಿನ.ಕಾಂ|ವಾಟ್ಸಾಪ್|9986715401


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಮತ್ತೆ ಶರಣ್ರೀ..
ರ‌್ಯಾಂಬೋ ಚಿತ್ರದ ಮೂಲಕ ಅಚ್ಚರಿಯ ಗೆಲುವು ಸಾಧಿಸಿದ್ದ ಶರಣ್, ಈಗ ಮತ್ತೊಂದು  ಚಿತ್ರಕ್ಕೆ ನಾಯಕರಾಗಿ ಆಯ್ಕೆಯಾಗಿದ್ದಾರೆ. ಈ ಬಾರಿ ಅವರು ನಿರ್ಮಾಣ ಮಾಡುತ್ತಿಲ್ಲ.  ಕೇವಲ ನಟನೆ ಮಾತ್ರ.
| Updated:
Jan 4, 2013, 04:49AM IST
ರ‌್ಯಾಂಬೋ ಯಶಸ್ಸಿನ ನಂತರ ಶರಣ್ ಏನು ಮಾಡುತ್ತಾರೆ ಎಂಬ ಕುತೂಹಲ ಪ್ರೇಕ್ಷಕರಲ್ಲಿತ್ತು. ಪೋಷಕ ಪಾತ್ರಗಳನ್ನು ಒಪ್ಪಿಕೊಳ್ಳುವುದು ಅಸಾಧ್ಯವೆಂಬ ಮಾತೂ ಕೇಳಿ ಬಂದಿತ್ತು. ಆದರೆ, ಶರಣ್ ಅವರ ಆಯ್ಕೆ ರಚನಾತ್ಮಕವಾಗಿದೆ. ಪೋಷಕ ಪಾತ್ರಗಳನ್ನು ಮಾಡುತ್ತಲೇ, ನಾಯಕನ ಪಾತ್ರಕ್ಕೂ ಒಪ್ಪಿದ್ದಾರೆ.
ಸದ್ಯ, ಬುಲ್ ಬುಲ್ ಚಿತ್ರದ ಶೂಟಿಂಗ್‌ನಲ್ಲಿ ತೊಡಗಿರುವ ಇವರು, ಮೋಹನ್ ನಿರ್ಮಿಸುತ್ತಿರುವ ಹೆಸರಿಡದ ಚಿತ್ರಕ್ಕೂ ನಾಯಕರಾಗಿ ಆಯ್ಕೆ ಆಗಿದ್ದಾರೆ. ಈ ಮೊದಲು ಮೋಹನ್ ನಿರ್ಮಾಣದ ಫ್ರೆಂಡ್ಸ್ ಮತ್ತು ರೌಡಿ ಅಳಿಯ ಚಿತ್ರಗಳಲ್ಲಿ ನಟಿಸಿದ್ದ ಶರಣ್, ಮೊದಲ ಬಾರಿಗೆ ಈ ಬ್ಯಾನರ್‌ನಲ್ಲಿ ನಾಯಕರಾಗಿ ಕಾಣಿಸಿಕೊಳ್ಳುತ್ತಿದ್ದಾರೆ. ಬಹುತೇಕ ರ‌್ಯಾಂಬೋ ತಂಡವೇ ಇಲ್ಲಿ ಮುಂದುವರೆಯುತ್ತಿದೆ. ಅರ್ಜುನ್ ಜನ್ಯ ಸಂಗೀತ ನೀಡುತ್ತಿದ್ದರೆ, ಚಂದ್ರಶೇಖರ್ ಅವರ ಸಿನಿಮಾಟೋಗ್ರಫಿ ಇರಲಿದೆ.
ಶರಣ್ ಅವರ ಆತ್ಮೀಯ ಗೆಳೆಯ ನಂದಕುಮಾರ್ ಚಿತ್ರದ ನಿರ್ದೇಶಕರು. ಇದು ನಿರ್ದೇಶಕರ ಎರಡನೆಯ ಚಿತ್ರ. ಚೊಚ್ಚಲ ಚಿತ್ರ ಪಟಾಯ್ಸು ಇನ್ನಷ್ಟೇ ಬಿಡುಗಡೆ ಆಗಬೇಕಿದೆ.
‘ಹಿಂದಿನ ಚಿತ್ರಕ್ಕಿಂತಲೂ ವಿಭಿನ್ನವಾದ ಕತೆ ಕಟ್ಟಿಕೊಟ್ಟಿದ್ದಾರೆ ಶ್ರೀನಾಥ್. ಇದು ಕೂಡ ಪಕ್ಕಾ ಕಾಮಿಡಿ ಚಿತ್ರ. ಎಂದಿನಂತೆ ತಬಲಾ ನಾಣಿ ಜತೆಯಲ್ಲಿ ಇರುತ್ತಾರೆ. ನಾಯಕಿ ಇನ್ನೂ ಆಯ್ಕೆ ಆಗಿಲ್ಲ. ಯಾವ ರಂಗದಿಂದ ನಾಯಕಿ ಬರುತ್ತಾಳೆ ಅಂತ ಸದ್ಯದಲ್ಲಿಯೇ ಗೊತ್ತಾಗತ್ತೆ’ ಅಂತಾರೆ ಶರಣ್.
ಇದೇ ತಿಂಗಳು ಚಿತ್ರಕ್ಕೆ ಮುಹೂರ್ತ. ಸದಭಿರುಚಿಯ ಸಂಗೀತ, ಸಾಹಿತ್ಯ ಮತ್ತು ಸಂಭಾಷಣೆಯ ಜತೆಗೆ ಅನುಭವಿ ಕಲಾವಿದರು ಚಿತ್ರದಲ್ಲಿ ಇದ್ದಾರೆ. ಮತ್ತೊಂದು ಗೆಲುವಿನ ಬೇಟೆಗೆ ತಂಡ ಸಜ್ಜಾಗಿದೆ ಎನ್ನಲಾಗುತ್ತಿದೆ.
-----
ರ‌್ಯಾಂಬೋ ಚಿತ್ರದ ನಂತರ ಪ್ರೇಕ್ಷಕರಿಗೆ ನಿರೀಕ್ಷೆ ಜಾಸ್ತಿ ಆಗಿದೆ. ಅದನ್ನು ಮುಂದುವರೆಸಿಕೊಂಡು ಹೋಗುವ ಜವಾಬ್ದಾರಿ ನನ್ನ ಮೇಲಿದೆ. ಈಗ ಒಪ್ಪಿಕೊಂಡಿರುವ ಚಿತ್ರವು ಸರಿದೂಗಿಸಿಕೊಂಡು ಹೋಗುತ್ತದೆ ಎಂಬ ನಂಬಿಕೆ ಇದೆ.
* ಶರಣ್, ನಟ


ಬಿಸಿ ಆಹಾರ ಸೇವಿಸಿ ನಾಲಗೆ ಸುಟ್ಟುಕೊಂಡ್ರಾ..? ಇಲ್ಲಿದೆ ಪರಿಹಾರ
Wellness
|
Updated: Wednesday, February  3, 2016, 11:49 [IST]
ಬಿಸಿಬಿಸಿಯಾದ ಅಡುಗೆ ಯಾವಾಗ್ಲೂ ಟೇಸ್ಟಿ.. ಆದ್ರೆ ಬಿಸಿಬಿಸಿಯಾದ ಅಡುಗೆ ಊಟ ಮಾಡುವಾಗ ಒಮ್ಮೆಯಾದ್ರೂ ಬಾಯಿ ಸುಟ್ಟುಕೊಂಡ ಅನುಭವ ಆಗೇ ಆಗುತ್ತೆ. ಬಾಯಿ ಸುಟ್ಕೊಂಡು ಆಹ್..ಊಹ್ ಅಂತ ನಾಲಗೆ ಊದಿಕೊಂಡಿದ್ದು, ಮತ್ತೆ ಊಟ ತಿನ್ನಬೇಕು ಅಂದ್ರೆ ಪರದಾಡೋದು ಮನುಷ್ಯನಾಗಿ ಹುಟ್ಟಿದ ಮೇಲೆ ಒಮ್ಮೆಯಾದ್ರೂ ಆಗುವ ಅನುಭವ.. ಬಟ್ ಹೀಗೆ ಬಾಯಿ ಸುಟ್ಕೊಂಡಾಗ ಏನು ಮಾಡ್ಬೇಕು ಗೊತ್ತಾ?
ನೀವು ಅಂದುಕೊಂಡಿರಬಹುದು ಈ ರೀತಿ ನಾಲಗೆ ಸುಟ್ಟುಕೊಳ್ಳೋದು ಸಾಮಾನ್ಯ ಸಮಸ್ಯೆ ಇದಕ್ಕೆಲ್ಲ ಡಾಕ್ಟರ್ ಬೇಡ ಅಂತ. ಆದ್ರೆ ಕೆಲವರಿಗೆ ಹೀಗೆ ಬಾಯಿ ಸುಟ್ಟುಕೊಂಡ ತಿಂಗಳುಗಳ ನಂತ್ರವೂ ಕೂಡ ಸಫರ್ ಮಾಡಿರೋರಿದ್ದಾರೆ. ಬಾಯಿ ಒಣಗೋದು,ಏನೇ ತಿಂದ್ರೂ ಹುಳಿಹುಳಿ ಅನ್ನಿಸೋದು, ತಾಮ್ರ ತಿಂದಂತ ಅನುಭವವಾಗೋದು,ಕೆಲವೊಮ್ಮೆ ಏನೂ ಟೇಸ್ಟ್ ಇಲ್ಲ ಅಂತ ಅನ್ನಿಸುವ ಅನುಭವ ಕೂಡ ಆಗ್ಬಹುದು. ಅಷ್ಟೇ ಅಲ್ಲ ಕೆಲವರಿಗೆ ಅತಿಯಾಗಿ ಬಾಯಾರಿಕೆ ಆಗುವುದೂ ಕೂಡ ಉಂಟು. ಬಟ್ ಇದೆಲ್ಲದಕ್ಕೂ ನೀವು ಹಿಂದೊಮ್ಮೆ ಬಿಸಿಯಾದ ಆಹಾರ ಸೇವಿಸೋಕೆ ಹೋಗಿ ಮಾಡಿಕೊಂಡ ಯಡವಟ್ಟೇ ಕಾರಣ ಅನ್ನೋದು ನಿಮ್ಗೆ ಗೊತ್ತಿರೋದೆ ಇಲ್ಲ...
ಐಸ್ ತುಂಡುಗಳನ್ನು ಬಳಸಿ
ಸಣ್ಣದೊಂದು ಐಸ್ ತುಂಡನ್ನು ನಿಮ್ಮ ಫ್ರಿಡ್ಜ್‌ನಿಂದ ತೆಗೆದು, ಬಾಯಿಯಲ್ಲಿ ಇಟ್ಕೊಂಡು ಆ ಐಸ್‌ನ್ನು ಚೀಪಿ.. ಇದ್ರಿಂದ ಸುಟ್ಟುಕೊಂಡಿರುವ ನಿಮ್ಮ ನಾಲಗೆಗೆ ರಿಲ್ಯಾಕ್ಸ್ ಫೀಲ್ ಆಗುತ್ತೆ. ಅನೇಕರಿಗೆ ಈ ಐಸ್ ತುಂಡುಗಳನ್ನು ಬಾಯಲ್ಲಿ ಇಟ್ಕೊಳ್ಳುವ ವಿಧಾನ ಹೆಲ್ಪ್ ಮಾಡಿದೆ.
ಸಕ್ಕರೆ ತಿನ್ನಿ
ಯಾವಾಗ ನಿಮ್ಗೆ ನಾಲಗೆ ಸುಟ್ಟಂತೆ ಅನ್ನಿಸ್ತೋ ಕೂಡಲೇ ಸ್ವಲ್ಪ ಸಕ್ಕರೆ ತಿನ್ನಿ. ಸಕ್ಕರೆಯೂ ಕೂಡ ಐಸ್‌ನಂತೆಯೇ ಕೂಡಲೆ ನಾಲಗೆ ಉರಿಯನ್ನು ಕಡಿಮೆ ಮಾಡಿ, ಸುಟ್ಟ ನಾಲಗೆಗೆ ರಿಲ್ಯಾಕ್ಸ್ ಫೀಲ್ ನೀಡುತ್ತೆ. ಬೇಕಿದ್ರೆ ಕಲ್ಲುಸಕ್ಕರೆಯನ್ನೂ ಕೂಡ ಬಾಯಲ್ಲಿ ಇಟ್ಕೊಂಡು ರಸ ನುಂಗಬಹುದು.
ಜೇನುತುಪ್ಪ ಸೇವಿಸಿ
ನೈಸರ್ಗಿಕವಾಗಿ ದೊರಕುವ ಜೇನುತುಪ್ಪ ನೀವು ಬಾಯಿ ಸುಟ್ಟಾಗ ಸೇವಿಸ್ಬಹುದಾದ ಒಂದು ಬೆಸ್ಟ್ ರೆಮಿಡಿ. ಬಾಯಿ ಸುಟ್ಟಾಗ ಆಗುವ ಇನ್ಫೆಕ್ಷನ್ ತಡೆದು , ನಾಲಗೆಯ ಮೇಲ್ಪದರವನ್ನು ನಾರ್ಮಲ್ ಸ್ಥಿತಿಗೆ ತಲುಪುವಂತೆ ಮಾಡಲು ಜೇನುತುಪ್ಪ ಸಹಕಾರಿಯಾಗಿದೆ.
ಚ್ಯೂಯಿಂಗ್ ಗಮ್
ಬಾಯಿ ಸುಟ್ಟಾಗ ಚ್ಯೂಯಿಂಗ್ ಗಮ್ ಜಗಿಯೋದ್ರಿಂದ ಬಾಯಲ್ಲಿ ಲಾಲಾರಸ ಅಧಿಕವಾಗುತ್ತೆ. ಬಾಯಿಯ ಡ್ರೈನೆಸ್ ಕಡಿಮೆಯಾಗಿ ಬಾಯಿ ಪುನಃ ರುಚಿಯ ಗ್ರಂಥಿಗಳನ್ನು ಪುನರ್ ಉತ್ಪಾದಿಸಿ ನಾರ್ಮಲ್ ಸ್ಥಿತಿಗೆ ಬರಲು ನೆರವಾಗುತ್ತೆ. ನೋವು, ಬರ್ನಿಂಗ್ ಸೆನ್ಸೇಷನ್ ನಿವಾರಿಸಲು ಕೂಡ ಚ್ಯೂಯಿಂಗ್ ಗಮ್ ನೆರವಾಗಲಿದೆ.
ಬೇಕಿಂಗ್ ಸೋಡಾ ನೀರಿನಿಂದ ಬಾಯಿ ಮುಕ್ಕಳಿಸಿ
ಅಷ್ಟು ಸುಲಭವಲ್ಲ. ಹೇಗಪ್ಪಾ ಇದನ್ನು ಮಾಡೋದು ಅಂತ ಅನ್ನಿಸ್ಬಹುದು. ಒಂದು ಸ್ಪೂನ್ ಬೇಕಿಂಗ್ ಸೋಡಾವನ್ನು ಡಿಸ್ಟಿಲ್ ವಾಟರ್ ಜೊತೆ ಮಿಕ್ಸ್ ಮಾಡಿ ಬಾಯಿ ಮುಕ್ಕಳಿಸಿ. ಈ ಅಲ್ಕಲಿನ್ ಸೆಲ್ಯೂಷನ್ ನಿಮ್ಮ ಬಾಯಿಯ ಆಸಿಡಿಕ್ ವಾತಾವರಣವನ್ನು ನಿವಾರಿಸುತ್ತೆ. ಇದೊಂದು ಅತ್ಯಂತ ಸುಲಭ ವಿಧಾನಗಳಲ್ಲಿ ಒಂದೆನಿಸಿದೆ.
ಎಣ್ಣೆಯಿಂದಲೂ ಉರಿ ಮಾಯ
ಲ್ಯಾವೆಂಡರ್ ಎಣ್ಣೆಯ ಎರಡು ಹನಿಯನ್ನು ಸುಟ್ಟ ನಾಲಗೆಯ ಮೇಲ್ಬಾಗಕ್ಕೆ ಸವರಿಕೊಳ್ಳಿ,. ಇದು ನೋವು ಮತ್ತು ನಾಲಗೆಯ ಉರಿಯನ್ನು ನಿವಾರಿಸುತ್ತೆ,.
ಖಾರದ ಆಹಾರವನ್ನು ಸೇವಿಸ್ಬೇಡಿ
ಖಾರದ ಆಹಾರಗಳು ನಿಮ್ಮ ಉರಿಯುವ ನಾಲಗೆಯನ್ನು ಮತ್ತಷ್ಟು ಉರಿಯುವಂತೆ ಮಾಡುತ್ತೆ. ಈಗಾಗಲೇ ಸುಟ್ಟು ಉರಿಯುವ ನಾಲಗೆಗೆ ಸ್ಪೈಸಿ ಫುಡ್ ಇನ್ನಷ್ಟು ಸಮಸ್ಯೆಯನ್ನು ನೀಡುತ್ತೆ. ಬರ್ನಿಂಗ್ ಸೆನ್ಸೆಷನ್ ನಿವಾರಣೆಯಾಗುವವರೆಗೆ ಸ್ಪೈಸಿ ಫುಡ್‌ಗೆ ಗುಡ್‌ಬೈ ಹೇಳಿ.
ಹಿತವಾದ, ತಣ್ಣನೆಯ ಜ್ಯೂಸ್ ಕುಡಿಯಿರಿ
ನಾಲಗೆ ಸುಟ್ಟ ಕೂಡಲೇ ಯಾವುದಾದ್ರೂ ಹಣ್ಣಿನ ರಸವನ್ನು ಸೇವಿಸೋದು ಒಳಿತು. ಕೂಲ್ ಆಗಿರುವ ಹಣ್ಣಿನ ರಸ ನಾಲಗೆಯ ಉರಿಯನ್ನು ಕಡಿಮೆ ಮಾಡಿ, ಕೇವಲ ನಾಲಗೆಗೆ ಮಾತ್ರವಲ್ಲ ಹೊಟ್ಟೆಗೂ ಹಿತವಾದ ಅನುಭವ ನೀಡುತ್ತೆ. ಆದ್ರೆ ಕಿತ್ತಳೆ ಮತ್ತು ನಿಂಬೆಯ ಜ್ಯೂಸ್ ಕುಡಿಯದೇ ಇರೋದು ಒಳಿತು..
ಗ್ಲಿಸರಿನ್ ಅಪ್ಲೈ ಮಾಡಿ
ಕಹಿ ಆಹಾರ ಪದಾರ್ಥಗಳನ್ನು ಬಾಯಿ ಸುಟ್ಟಾಗ ಸೇವಿಸಲೇಬೇಡಿ.. ನಾಲಗೆ ನಾರ್ಮಲ್ ಆಗಿದ್ದಾಗಲೇ ಕಹಿಯನ್ನು ಸೇವಿಸಲು ಸಾಧ್ಯವಿಲ್ಲ. ಇನ್ನು ಸುಟ್ಟಾಗ ಕಹಿ ಆಹಾರ ಪದಾರ್ಥಗಳು ಮತ್ತಷ್ಟು ಇರಿಟೇಷನ್ ಉಂಟು ಮಾಡುತ್ತೆ. ಬದಲಾಗಿ ನಾಲಗೆ ಸುಟ್ಟ ಭಾಗಕ್ಕೆ ಗ್ಲಿಸರಿನ್ ಅಪ್ಲೈ ಮಾಡಿ. ಬಟ್ ಯಾವ ಗ್ಲಿಸರಿನ್ ಅನ್ನೋದ್ರ ಬಗ್ಗೆ ನಿಮ್ಗೆ ಮಾಹಿತಿ ಸರಿಯಾಗಿರಬೇಕು. ಎಲ್ಲಾ ಗ್ಲಿಸರಿನ್‌ಗಳು ನಾಲಗೆಗೆ ಸವರಿಕೊಳ್ಳಲು ಸೂಕ್ತವಲ್ಲ. ಈ ಬಗ್ಗೆ ವೈದ್ಯರ ಬಳಿ ಮಾಹಿತ ಕೇಳಿ ಪಡೆದುಕೊಳ್ಳಿ.


ಮಂಗಳ ಗ್ರಹದಲ್ಲಿ ಒಂದು ಸುತ್ತು: ಕೂತೂಹಲ ಮೂಡಿಸಿದ ಹೊಸ ಸಂಶೋಧನೆ
news18 Updated:August 5, 2018, 4:07 PM IST
news18 Updated: August 5, 2018, 4:07 PM IST
-ನ್ಯೂಸ್ 18 ಕನ್ನಡ
ಮಂಗಳ ಗ್ರಹದಲ್ಲಿ ನೀರು ಇದೆಯೆಂಬ ಸಂಶೋಧನೆಗೆ ಈಗ ಮಹತ್ವದ ಟ್ವಿಸ್ಟ್ ಸಿಕ್ಕಿದೆ. ಆ ಸುಳಿವು ಇದುವರೆಗೆ ಮಂಗಳನ ಬಗ್ಗೆ ಇದ್ದ ಎಲ್ಲ ಲೆಕ್ಕಾಚಾರಗಳನ್ನೂ ತಲೆಕೆಳಗಾಗುವಂತೆ ಮಾಡಿದೆ. ಮಂಗಳನಲ್ಲಿ ಬದುಕಲು ಸಾಧ್ಯವೇ ಇಲ್ಲ ಅನ್ನುತ್ತಿದ್ದ ವಿಜ್ಞಾನಿಗಳೇ ಇದೀಗ ದಂಗು ಬಡಿದುಹೋಗಿದ್ದಾರೆ. ಹಾಗಾದ್ರೆ ಏನದು ಟ್ವಿಸ್ಟ್?
ಈ ಜಗತ್ತಿನಲ್ಲಿ ಮನುಷ್ಯ ಬದುಕಲು, ಜೀವನ ನಡೆಸಲು ಇರುವ ಏಕೈಕ ಜಾಗವೇ ಭೂಮಿ. ಹೀಗಂತ ಈ ಹಿಂದೆ ನಂಬಲಾಗಿತ್ತು, ಆದ್ರೆ ಯಾವಾಗ ದೊಡ್ಡ ದೊಡ್ಡ ವಿಜ್ಞಾನಿಗಳು ಭೂಮಿಯೊಂದೇ ಅಲ್ಲ, ಭೂಮಿಯಂಥ ಲಕ್ಷಾಂತರ ಕೋಟ್ಯಂತರ ಗ್ರಹಗಳು ಈ ವಿಶಾಲ ಜಗತ್ತಿನಲ್ಲಿ ಇರಬಹುದು ಅನ್ನುವ ಆಶಾವಾದವೊಂದನ್ನು ಹೊರಹಾಕಿದ್ರು ಅಲ್ಲಿಂದಾಚೆಗೆ ಭೂಮಿಯ ಸುತ್ತಮುತ್ತಲೂ ಇರೋ ಗ್ರಹಗಳ ಬೇಟೆ ಶುರುವಾಯ್ತು. ಮೊದಲಿಗೆ ಸ್ಯಾಟಲೈಟ್ಗಳ ಮೂಲಕ ನಂತರ ರೋವರ್ಗಳ ಮೂಲಕ ಆನಂತರ ಮನುಷ್ಯರೇ ಗ್ರಹಗಳಿಗೆ ಕಾಲಿಡುವಂತೆ ತಂತ್ರಜ್ಞಾನ ಬೆಳೆಯಿತು. ಆದರೆ ಚಂದ್ರನಲ್ಲಿಗೆ ಹೋಗಿ ಬಂದ ವಿಜ್ಞಾನಿಗಳು ಅಲ್ಲಿ ಮನುಷ್ಯ ಬದುಕೋದು ಕಷ್ಟ ಅಂತ ಕಂಡುಕೊಂಡರು. ವಿಜ್ಞಾನಿಗಳು ತಮ್ಮ ಪ್ರಯತ್ನವನ್ನು ಮತ್ತೊಂದು ಗ್ರಹದತ್ತ ತಿರುಗಿಸಿದ್ದರು, ಆ ಗ್ರಹವೇ ಮಂಗಳ ಗ್ರಹ ಅಥವಾ ರೆಡ್ ಪ್ಲಾನೆಟ್.ಕುತೂಹಲಗಳ ತಾಣ ರೆಡ್ ಪ್ಲಾನೆಟ್!
ಚಂದ್ರನ ಅಂಗಳದಲ್ಲಿ ಮನುಷ್ಯ ಬದುಕುಳಿಯಬಹುದಾದ ಯಾವ ಸುಳಿವೂ ಸಿಗದಿದ್ದಾಗ ಬಾಹ್ಯಾಕಾಶ ಸಂಶೋಧಕರ ಗಮನ ಹರಿದಿದ್ದು ರೆಡ್ ಪ್ಲಾನೆಟ್ ಕಡೆಗೆ. ಬರೇ ಕೆಂಪು ಮಣ್ಣಿನಿಂದಲೇ ತುಂಬಿರೋ ರೆಡ್ ಪ್ಲಾನೆಟ್ ಅಥವಾ ಮಂಗಳ ಗ್ರಹದಲ್ಲಿ ಇಂದೊಮ್ಮೆ ನೀರು ಹರಿದಿತ್ತು ಅನ್ನುವ ವಾದ 2000 ನೇ ಇಸವಿಯಲ್ಲಿ ಶುರುವಾಗಿತ್ತು. ಆಗಿನಿಂದಲೂ ಚಂದ್ರನ ಅಂಗಳದ ಬಗ್ಗೆ ಒಂದಿಲ್ಲೊಂದು ಸಂಶೋಧನೆಗಳು ನಡೆಯುತ್ತಲೇ ಇವೆ. ಸದ್ಯದಲ್ಲೇ ಮನುಷ್ಯನನ್ನೂ ಕೂಡ ಮಂಗಳನ ಅಂಗಳಕ್ಕೆ ಕಳುಹಿಸುವ ತಯಾರಿಗಳು ನಡೆಯುತ್ತಿವೆ.
ಮಂಗಳನ ಅಂಗಳದಲ್ಲಿ ನೀರಿತ್ತಾ? ಇದೆಯಾ ಅನ್ನೋ ಜಾಡು ಹಿಡಿದು 2003 ರಲ್ಲಿ ಮಂಗಳನ ಅಧ್ಯಯನಕ್ಕಾಗಿ ಕೃತಕ ಉಪಗ್ರಹವೊಂದನ್ನ ಹಾರಿಸಲಾಗಿತ್ತು, ಯೂರೋಪಿಯನ್ ಸ್ಪೇಸ್ ಏಜೆನ್ಸಿ, ಇಟಾಲಿಯನ್ ಸ್ಪೇಸ್ ಏಜೆನ್ಸಿ ಮತ್ತು ನಾಸಾ ಸಂಸ್ಥೆ ಜಂಟಿಯಾಗಿ ಉಡಾಯನಗೊಳಿಸಿದ್ದ ಆ ಕೃತಕ ಉಪಗ್ರಹವೇ ಮಾರ್ಸ್ ಎಕ್ಸ್ಪ್ರೆಸ್ ಪ್ರೋಬ್. ಸುಮಾರು 15 ವರ್ಷಗಳಿಂದಲೂ ಚಂದ್ರನ ಅಂಗಳದ ಬಗ್ಗೆ ಕುತೂಹಲದ ಕಣ್ಣಿಟ್ಟಿರುವ 'ಮಾರ್ಸ್ ಎಕ್ಸ್ಪ್ರೆಸ್ ಪ್ರೋಬ್' ಇತ್ತೀಚೆಗೆ ವಿಜ್ಞಾನಿಗಳೇ ಬೆಚ್ಚಿಬೀಳುವಂಥ ಮಾಹಿತಿಯೊಂದನ್ನು ಕಲೆಹಾಕಿದೆ.
ನೂರಾರು ವರ್ಷಗಳ ಅಧ್ಯಯನಕ್ಕೆ ಸಿಕ್ಕಿದೆ ರೋಚಕ ಟ್ವಿಸ್ಟ್!
Loading...
ಮಂಗಳನ ಸುತ್ತ ಸುತ್ತುತ್ತಿರುವ ಯೂರೋಪಿಯನ್ ಸ್ಪೇಸ್ ಏಜೆನ್ಸಿಯ 'ಮಾರ್ಸ್ ಎಕ್ಸ್ಪ್ರೆಸ್ ಪ್ರೋಬ್'ನಲ್ಲಿರುವ ಮಾರ್ಸಿಸ್ ರಾಡಾರ್, ಮಂಗಳ ಗ್ರಹದಲ್ಲಿ ಬೃಹತ್ ಸರೋವರವೊಂದನ್ನು ಪತ್ತೆಹಚ್ಚಿರುವುದಾಗಿ ಬಾಹ್ಯಾಕಾಶ ವಿಜ್ಞಾನಿಗಳು ತಿಳಿಸಿದ್ದಾರೆ. ಅಂದಹಾಗೆ ಆ ಸರೋವರ ಇರುವುದು ಮಂಗಳ ಗ್ರಹದ ದಕ್ಷಿಣ ಧೃವ ಪ್ರದೇಶದಲ್ಲಿ. ಮಂಗಳನ ನೆಲದಿಂದ ಒಂದೂವರೆ ಕಿಲೋಮೀಟರ್ಗಳಷ್ಟು ಆಳದಲ್ಲಿರುವ ಆ ಸರೋವರದಲ್ಲಿ ಉಪ್ಪುಮಿಶ್ರಿತ ನೀರು ಇದೆಯಂತೆ, ಆ ನೀರು ಧೃವ ಪ್ರದೇಶದ ಶೀತದಿಂದಾಗಿ ಹೆಪ್ಪುಗಟ್ಟಿದೆ ಎನ್ನಲಾಗಿದೆ. ವಿಶೇಷ ಅಂದ್ರೆ ಆ ಸರೋವರದಲ್ಲಿ ಈ ಹಿಂದೆ ಜೀವಿಗಳು ಬದುಕಿದ್ದವು ಅನ್ನುವ ಲೆಕ್ಕಾಚಾರಕ್ಕೆ ಹೊಸದೊಂದು ಟ್ವಿಸ್ಟ್ ಕೊಟ್ಟಿದೆ.
ಮಂಗಳ ಗ್ರಹದಲ್ಲಿ ಜೀವಿಗಳಿದ್ದವು ಎಂಬುದಕ್ಕೆ ಸಾಕ್ಷಿಯಾಗುತ್ತಾ ಸರೋವರ?
ಡಬ್ಲಿನ್ ಇನ್ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡೀಸ್ನ ವಿಜ್ಞಾನಿ ಲಿಯೋ ಎನ್ರೈಟ್ ಪ್ರಕಾರ ಮಂಗಳ ಗ್ರಹದ ಒಡಲಲ್ಲಿ ಸರೋವರ ಕಾಣಿಸಿಕೊಂಡಿರುವುದು ಅಚ್ಚರಿಯ ವಿಷಯವಲ್ಲ. ಮೇಲ್ಮೈ ಭಾಗದಲ್ಲಿ ವಾತಾವರಣದ ಹೆಚ್ಚು ಶಾಖ ಮತ್ತು ಒತ್ತಡದಿಂದ ನೀರು ಆವಿಯಾಗಿದ್ದು, ಮಂಗಳನ ಆಳದಲ್ಲಿ ಅದರಲ್ಲೂ ಶೀತಪ್ರದೇಶದಲ್ಲಿ ನೀರು ಕಾಣಿಸಿಕೊಳ್ಳಬಹುದು ಅಂದಿದ್ದಾರೆ. ಈಗ ಪತ್ತೆಯಾಗಿರೋ ಉಪ್ಪು ನೀರಿನ ಸರೋವರ ಮುಂದೆ ಮಂಗಳ ಗ್ರಹದಲ್ಲಿ ಜೀವಿಗಳು ಬದುಕಿದ್ದವೆನ್ನುವ ಪ್ರಶ್ನೆಗೆ ಉತ್ತರ ಕೊಡಲಿದೆಯಂತೆ. ಇನ್ನು ನೀರಿರುವ ಪ್ರದೇಶದಲ್ಲಿ ಮೈನಸ್ 10 ರಿಂದ ಮೈನಸ್ 30 ಡಿಗ್ರಿ ಸೆಲ್ಸಿಯಸ್ ಶೀತ ವಾತಾವರಣ ಇರುವುದರಿಂದ ನೀರು ಉಪ್ಪಾಗಿರಬಹುದು ಅಂತ ಅಂದಾಜಿಸಲಾಗಿದೆಯಂತೆ. ಇನ್ನು ಮಿಲಿಯನ್ ವರ್ಷಗಳ ಹಿಂದೆ ನೀರು ಈ ರೂಪ ಪಡೆದುಕೊಂಡಿರಬಹುದು ಅಂತಲೂ ಅಂದಾಜಿಸಲಾಗಿದೆ.
ಶುರುವಾಗಿದೆ ಜೀವಿಗಳ ಕುರುಹುಗಳಿಗಾಗಿ ಹುಡುಕಾಟ!
ಮಂಗಳ ಗ್ರಹದಲ್ಲಿ ನೀರು ಇರುವುದು ಪಕ್ಕಾ ಅಂತ ಗೊತ್ತಾದ ಮೇಲೆ ಇದೀಗ ಸಂಶೋಧಕರು ಉತ್ಸುಕರಾಗಿದ್ದಾರೆ. ಹೀಗಾಗಿಯೇ ಒಂದಷ್ಟು ಭವಿಷ್ಯದ ಯೋಜನೆಗಳನ್ನೂ ಹಾಕಿಕೊಂಡಿದ್ದಾರೆ. ಇಷ್ಟರಲ್ಲಿಯೇ ಅಮೆರಿಕಾದ ಬಾಹ್ಯಾಕಾಶ ಸಂಸ್ಥೆ ನಾಸಾ ಮತ್ತು ಯುರೋಪಿಯನ್ ಸ್ಪೇಸ್ ಏಜೆನ್ಸಿಗಳು ಕೆಂಪು ಗ್ರಹದ ಮೇಲೆ ತಮ್ಮ ರೋವರ್ಗಳನ್ನು ಇಳಿಸಲು ತಯಾರಿಗಳನ್ನು ಮಾಡಿಕೊಳ್ಳುತ್ತಿದೆ.
ಬಹುಶಃ 2020ರ ವೇಳೆಗೆ ಅಮೆರಿಕದ ಅತ್ಯಾಧುನಿಕ ರೋವರ್ ಮಂಗಳ ಗ್ರಹದ ಮೇಲೆ ಇಳಿಯಲಿದೆ. ಈ ಅತ್ಯಾಧುನಿಕ ರೋವರ್  ಜೀವಿಗಳ ಇರುವಿಕೆ ಮತ್ತು ಅಲ್ಲಿನ ವಾತಾವರಣದ ಬಗ್ಗೆ ಸಂಶೋಧನೆ ನಡೆಸಲಿದೆ. ಮಂಗಳ ಗ್ರಹದ ನೆಲ ಹೇಗಿದೆ, ಅದರಲ್ಲಿ ಯಾವ್ಯಾವ ರಾಸಾಯನಿಕಗಳಿವೆ. ಅವುಗಳಿಂದ ಏನು ಲಾಭ, ಏನು ತೊಂದರೆ.. ಹೀಗೆ ಮಂಗಳನ ನೆಲದ ಗುಣಲಕ್ಷಣಗಳನ್ನ ನೂತನ ರೋವರ್ ಪತ್ತೆಹಚ್ಚಲಿದೆ. ರಷ್ಯಾ ಮತ್ತು ಯುರೋಪಿಯನ್ ಯೂನಿಯನ್ ಜಂಟಿಯಾಗಿ 2021ಕ್ಕೆ ಎಕ್ಸೋಮಾರ್ಸ್ ರೋವರ್ ಅನ್ನು  ಮಂಗಳನ ಅಂಗಳಕ್ಕೆ ಕಳುಹಿಸಲಿದೆ. ನಾಸಾದ ಹಾದಿಯಲ್ಲೇ ಈ ರೋವರ್ ಕೂಡ ಸಂಶೋಧನೆ ನಡೆಸಲಿದೆ.
ಉಪ್ಪು ನೀರು ಮಾತ್ರಾನಾ ಅಥವಾ ?
ಮಂಗಳ ಗ್ರಹದಲ್ಲಿ ಸದ್ಯ ಉಪ್ಪು ನೀರಿನ ಸರೋವರವೇನೋ ಸಿಕ್ಕಿರೋದು ನಿಜ. ಆದ್ರೆ ಆ ನೀರು ಹೇಗಿರುತ್ತೆ? ಅದ್ರಲ್ಲಿ ಏನೇನಿರಲಿದೆ ಅನ್ನೋದೆಲ್ಲ ಗೊತ್ತಾಗಬೇಕಾದ್ರೆ ಹತ್ತಾರು ವರ್ಷಗಳೇ ಬೇಕಾಗುತ್ತವೆ. ಇದರಿಂದಾಚೆಗೆ ಮಂಗಳದಲ್ಲಿ ಇದುವರೆಗೂ ಸಿಹಿನೀರಿನ ಯಾವ ಮೂಲವೂ ಸಿಗದೇ ಇರುವುದೂ ಕೂಡ ವಿಜ್ಞಾನಿಗಳಲ್ಲಿ ಸ್ವಲ್ಪಮಟ್ಟದ ಬೇಸರವನ್ನೂ ಉಂಟುಮಾಡಿದೆ,
ಭೂಮಿಯಂತೆಯೇ ಇದೆಯಾ ರೆಡ್ ಪ್ಲಾನೆಟ್ನ ಅಂತರ್ಜಲ ವ್ಯವಸ್ಥೆ?
ನಮ್ಮ ಭೂಮಿಯ ಆಳದಲ್ಲಿ ಒಂದು ಅಂತರ್ಜಲ ವ್ಯವಸ್ಥೆ ಇದೆ. ಬೋರ್ವೆಲ್, ಬಾವಿಗಳನ್ನು ಕೊರೆದಾಗ ಭೂಮಿಯಾಳದ ಸಿಹಿನೀರು ಕುಡಿಯುವುದಕ್ಕೆ ಹಾಗೂ ಇತರ ಕೆಲಸಗಳಿಗೆ ಉಪಯೋಗವಾಗುತ್ತದೆ. ಸಂಶೋಧಕರ ಪ್ರಕಾರ ಭೂಮಿಯಾಳದಲ್ಲಿ ನೀರಿನ ನದಿಗಳೇ ಹರಿಯುತ್ತಿರಬಹುದಂತೆ, ಇದೇ ರೀತಿಯ ವ್ಯವಸ್ಥೆ ಮಂಗಳನ ಅಂಗಳದಲ್ಲಿಯೂ ಇರಬಹುದು ಅನ್ನೋದು ವಿಜ್ಞಾನಿಗಳ ನಂಬಿಕೆ. ಸಾವಿರ ಅಥವಾ ಲಕ್ಷಾಂತರ ವರ್ಷಗಳ ಹಿಂದೆ ಮಂಗಳನ ಮೇಲ್ಮೈನಲ್ಲಿ ಹರಿದ ನೀರು ಇದೀಗ ಮಂಗಳನ ಭೂಗರ್ಭ ಸೇರಿರಬಹುದು ಅನ್ನುವುದು ಸಂಶೋಧಕರ ಅಭಿಪ್ರಾಯ.
ನೂರಾರು ವರ್ಷಗಳಿಂದಲೂ ನಡೆಯುತ್ತಿರುವ ವಿಜ್ಞಾನಿಗಳ ಸಂಶೋಧನೆಗೆ ಇದೀಗ ಒಂದು ಸಣ್ಣ ಸಮಾಧಾನ ಸಿಕ್ಕಂತಾಗಿದೆ. ಆದರೆ ಸರೋವರದ ಅಡಿಯಲ್ಲಿ ನಿಜಕ್ಕೂ ಏನಿದೆ..? ಆ ನೀರಿನಲ್ಲಿ ಏನೇನು ಅಡಗಿದೆ…? ಆ ಸರೋವರದಲ್ಲಿರೋದು ನಿಜಕ್ಕೂ ನೀರಾ ಎಂಬುದೆಲ್ಲಾ ತಿಳಿಯಲು ಇನ್ನೂ ಎಷ್ಟು ವರ್ಷ ಮಂಗಳನ ನೆಲವನ್ನ ಕೆದಕಬೇಕೋ..ವಿಜ್ಞಾನಿಗಳೇ ಉತ್ತರಿಸಬೇಕಿದೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಉತ್ತರದ ದಾಳಿಗೆ ಕರ್ನಾಟಕ ನಿರುತ್ತರ
ಭುವನೇಶ್ವರ ಕುಮಾರ್ ದಾಳಿಗೆ ಸಿಲುಕಿದ ಕರ್ನಾಟಕ ಉತ್ತರ ಪ್ರದೇಶ ವಿರುದ್ಧದ ರಣಜಿ  ಪಂದ್ಯದ ಎರಡನೇ ದಿನದಲ್ಲಿ  ಕೇವಲ 181 ರನ್‌ಗೆ ಆಲೌಟ್ ಆಗುವ ಮೂಲಕ ಬೃಹತ್ ಹಿನ್ನಡೆ  ಕಂಡಿದೆ.
ಏಜೆನ್ಸೀಸ್ | Updated:
Nov 19, 2012, 04:25PM IST
ಉತ್ತರದ ದಾಳಿಗೆ ಕರ್ನಾಟಕ ನಿರುತ್ತರ
ಮೀರಟ್: ಭುವನೇಶ್ವರ ಕುಮಾರ್ ದಾಳಿಗೆ ಸಿಲುಕಿದ ಕರ್ನಾಟಕ ಉತ್ತರ ಪ್ರದೇಶ ವಿರುದ್ಧದ ರಣಜಿ ಪಂದ್ಯದ ಎರಡನೇ ದಿನದಲ್ಲಿ ಕೇವಲ 181 ರನ್‌ಗೆ ಆಲೌಟ್ ಆಗುವ ಮೂಲಕ ಬೃಹತ್ ಹಿನ್ನಡೆ ಕಂಡಿದೆ.
ಮೊಹಮ್ಮದ್ ಕೈಫ್ ಅವರ ಆಕರ್ಷಕ 122 ರನ್ ನೆರವಿನಿಂದ ಮೊದಲ ಇನಿಂಗ್ಸ್‌ನಲ್ಲಿ 283 ರನ್ ದಾಖಲಿಸಿದ ಉತ್ತರ ಪ್ರದೇಶ ಕರ್ನಾಟಕವನ್ನು ಅಲ್ಪ ಮೊತ್ತಕ್ಕೆ ಪೆವಿಲಿಯನ್‌ಗೆ ಅಟ್ಟಿ 102 ರನ್ ಮುನ್ನಡೆ ಸಾಧಿಸಿತ್ತು. ದ್ವಿತೀಯ ಇನಿಂಗ್ಸ್‌ನಲ್ಲಿ ಉತ್ತರ ಪ್ರದೇಶ 3 ವಿಕೆಟ್ ನಷ್ಟಕ್ಕೆ 55 ರನ್ ಗಳಿಸಿ ಒಟ್ಟಾರೆ 157 ರನ್ ಮನ್ನಡೆ ಕಂಡಿದೆ.
ರಾಜ್ಯದ ಆರಂಭಿಕ ಆಟಗಾರ ಕೆ.ಬಿ. ಪವನ್ (0) ಖಾತೆ ತೆರೆಯದೆ ಪೆವಿಲಿಯನ್ ಸೇರಿದರು. ರಾಬಿನ್ ಉತ್ತಪ್ಪ (12) ಹಾಗೂ ಗಣೇಶ್ ಸತೀಶ್ (5) ಅಲ್ಪ ರನ್ ಗಳಿಸುತ್ತಲೇ ಪೆವಿಲಿಯನ್ ಹಾದಿ ಹಿಡಿದರು. ಆದರೆ ಮನೀಶ್ ಪಾಂಡೆ (54) ಹಾಗೂ ಅಮಿತ್ ವರ್ಮಾ (52) ಕೆಲ ಹೊತ್ತು ಉತ್ತರ ಪ್ರದೇಶದ ದಾಳಿಯನ್ನು ಸಮರ್ಥವಾಗಿ ಎದುರಿಸಿದರು. 28 ರನ್ ಗೆ 3 ವಿಕೆಟ್ ಕಳೆದುಕೊಂಡು ಸಂಕಷ್ಟಕ್ಕೆ ಸಿಲುಕಿದ್ದ ಕರ್ನಾಟಕಕ್ಕೆ ಮನೀಶ್ ಪಾಂಡೆ ಹಾಗೂ ಅಮಿತ್ ವರ್ಮಾ ಅವರ ನಡುವಿನ 93 ರನ್ ಜತೆಯಾಟ ದಿಂದ ತಂಡ ಚೇತರಿಸಿಕೊಂಡಿತು. ಆದರೆ ಮಧ್ಯಮ ಕ್ರಮಾಂಕದ ಆಟಗಾರರು ಭುವನೇಶ್ವರ ಕುಮಾರ್ ದಾಳಿಗೆ ಸಿಲುಕಿ ಲಗುಬಗನೆ ವಿಕೆಟ್ ಒಪ್ಪಿಸುವುದರೊಂದಿಗೆ ರಾಜ್ಯ ತಂಡ 181 ರನ್‌ಗೆ ಸರ್ವ ಪತನ ಕಂಡಿತು. ಭುವನೇಶ್ವರ್ ಕುಮಾರ್ 36 ರನ್‌ಗೆ 5 ವಿಕೆಟ್ ಗಳಿಸಿದರು.
ದ್ವಿತೀಯ ಇನಿಂಗ್ಸ್‌ನಲ್ಲಿ ಉತ್ತರಪ್ರದೇಶದ ಆರಂಭ ಉತ್ತಮವಾಗಿರಲಿಲ್ಲ. ಮುಕುಲ್ ದಾಗರ್ 18 ರನ್ ಗಳಿಸುತ್ತಲೇ ರನೌಟ್‌ಗೆ ಬಲಿಯಾದರು. ನಂತರ ರೋನಿತ್ ಮೋರೆ ಹಾಗೂ ಕೆ. ಗೌತಮ್ ಎದುರಾಳಿ ತಂಡದ ಅಮೀರ್ ಖಾನ್ ಹಾಗೂ ಸುರೇಶ್ ರೈನಾ ಅವರ ವಿಕೆಟ್ ಪಡೆಯುವಲ್ಲಿ ಯಶಸ್ವಿಯಾದರು. ಎರಡನೇ ದಿನದಾಟ ಮುಕ್ತಾಯಗೊಂಡಾಗ ಉತ್ತರ ಪ್ರದೇಶ 3 ವಿಕೆಟ್ ನಷ್ಟಕ್ಕೆ 55 ರನ್ ಗಳಿಸಿ ಸುರಕ್ಷಿತವಾಗಿದೆ.
ಸ್ಕೋರ್ ವಿವರ
ಉತ್ತರ ಪ್ರದೇಶ ಪ್ರಥಮ ಇನಿಂಗ್ಸ್
98.1 ಓವರ್‌ಗಳಲ್ಲಿ 283
ಕರ್ನಾಟಕ ಪ್ರಥಮ ಇನಿಂಗ್ಸ್
ಕೆ ಬಿ ಪವನ್ ಸಿ ಅಮೀರ್ ಖಾನ್ ಬಿ ಕುಮಾರ್ 0
ರಾಬಿನ್ ಉತ್ತಪ್ಪ ಎಲ್ಬಿಡಬ್ಲ್ಯು ಬಿ ಅಹಮ್ಮದ್ 12
ಗಣೇಶ್ ಸತೀಶ್ ಸಿ ಅಮೀರ್ ಖಾನ್ ಬಿ ಕುಮಾರ್ 5
ಮನೀಶ್ ಪಾಂಡೆ ಸಿ ಅಮೀರ್ ಖಾನ್ ಬಿ ರಜಪೂತ್ 54
ಅಮಿತ್ ವರ್ಮಾ ಬಿ ಚಾವ್ಲಾ 52
ಸ್ಟುವರ್ಟ್ ಬಿನ್ನಿ ಸಿ ಮತ್ತು ಬಿ ಅಹಮ್ಮದ್ 21
ಸಿ.ಎಂ. ಗೌತಮ್ ಅಜೇಯ 24
ಕೆ. ಗೌತಮ್ ಎಲ್ಬಿಡಬ್ಲ್ಯು ಅಹಮ್ಮದ್ 6
ರೋನಿತ್ ಮೋರೆ ಬಿ ಕುಮಾರ್ 0
ಕೆಪಿ ಅಪ್ಪಣ್ಣ ಸಿ ರೈನಾ ಬಿ ಕುಮಾರ್ 0
ಶರತ್ ಎಚ್.ಎಸ್. ಸಿ ರೈನಾ ಬಿ ಕುಮಾರ್ 5
ಇತರೆ (ಬೈ 1, ನೋಬಾಲ್ 1) 2
ವಿಕೆಟ್ ಪತನ
1-0, 2-6, 3-28, 4-121, 5-127, 6-154, 7-170, 8-171, 9-173, 10-181
ಬೌಲಿಂಗ್ ವಿವರ
ಭುವನೇಶ್ವರ್ ಕುಮಾರ್ 17.1 7 36 5
ರಜಪೂತ್ 14 1 49 1
ಇಮ್ತಿಯಾಜ್ ಅಹಮ್ಮದ್ 12 1 53 3
ಚಾವ್ಲಾ 9 1 38 1
ಮುರ್ತಾಜಾ 2 1 4 0
ಉತ್ತರ ಪ್ರದೇಶ ದ್ವಿತೀಯ ಇನಿಂಗ್ಸ್
22 ಓವರ್‌ಗಳಲ್ಲಿ 3 ವಿಕೆಟ್‌ಗೆ 55
ಮುಕುಲ್ ದಾಗರ್ ರನೌಟ್ 18
ಅಮೀರ್ ಖಾನ್ ಸಿ ಪವನ್ ಬಿ ಮೋರೆ 5
ಮೊಹಮ್ಮದ್ ಕೈಫ್ ಬ್ಯಾಟಿಂಗ್ 18
ಸುರೇಶ್ ರೈ ಸಿ ಮತ್ತು ಬಿ ಗೌತಮ್ 8
ಭುವನೇಶ್ವರ ಕುಮಾರ್ ಬ್ಯಾಟಿಂಗ್ 1
ಇತರೆ (ಬೈ 4, ಲೆಗ್‌ಬೈ1) 5
ವಿಕೆಟ್ ಪತನ


ಇಂಗ್ಲೆಂಡ್ ಪ್ರವಾಸಕ್ಕೂ ಮುನ್ನ ಕುಕ್ಕೆ ಸುಬ್ರಹ್ಮಣ್ಯ ದರ್ಶನ ಪಡೆದ ಕ್ರಿಕೆಟಿಗ ಕೆಎಲ್ ರಾಹುಲ್
Highlights
ಇಂಗ್ಲೆಂಡ್ ಪ್ರವಾಸಕ್ಕೂ ಮುನ್ನ ಟೀಂ ಇಂಡಿಯಾ ಕ್ರಿಕೆಟಿಗ, ಕನ್ನಡಿಗ ಕೆಎಲ್ ರಾಹುಲ್ ದಕ್ಷಿಣ ಕನ್ನಡದ ಸುಬ್ರಹ್ಮಣ್ಯ ದೇವಸ್ಥಾನಕ್ಕೆ ಭೇಟಿ ನೀಡಿದ್ದಾರೆ. ಸುಬ್ರಹ್ಮಣ್ಯಕ್ಕೆ ಭೇಟಿ ನೀಡಿದ ಬಳಿ ಪ್ರತಿ ಸರಣಿಯಲ್ಲೂ ರಾಹುಲ್ ಉತ್ತಮ ಪ್ರದರ್ಶನ ನೀಡಿದ್ದಾರೆ.
ಸುಬ್ರಹ್ಮಣ್ಯ(ಜೂ.22): ಐರ್ಲೆಂಡ್ ಹಾಗೂ ಇಂಗ್ಲೆಂಡ್ ಪ್ರವಾಸಕ್ಕೆ ತೆರಳೋ ಮುನ್ನ ಟೀಂ ಇಂಡಿಯಾ ಕ್ರಿಕೆಟಿಗ ಕೆಎಲ್ ರಾಹುಲ್ ದಕ್ಷಿಣ ಕನ್ನಡದ ಕುಕ್ಕೆ ಸುಬ್ರಹ್ಮಣ್ಯ ದೇವಸ್ಥಾನಕ್ಕೆ ಭೇಟಿ ನೀಡಿದ್ದಾರೆ. ಪ್ರತಿ ಸರಣಿಗೂ ಮುನ್ನ ದೇವಸ್ಛಾನಕ್ಕೆ ಭೇಟಿ ನೀಡೋ ರಾಹುಲ್, ಇದೀಗ ಇಂಗ್ಲೆಂಡ್ ಪ್ರವಾಸಕ್ಕೂ ಮುನ್ನ ಸುಬ್ರಹ್ಮಣ್ಯದಲ್ಲಿ ದೇವರ ದರ್ಶನ ಪಡೆದರು.
ಐಪಿಎಲ್ ಟೂರ್ನಿಗೂ ಮುನ್ನ ಸುಬ್ರಹ್ಮಣ್ಯಕ್ಕೆ ಭೇಟಿ ನೀಡಿದ್ದ ರಾಹುಲ್, ಭರ್ಜರಿ ಪ್ರದರ್ಶನ ನೀಡಿದ್ದರು. ಕಿಂಗ್ಸ್ ಇಲೆವೆನ್ ಪಂಜಾಬ್ ಪರ ಸ್ಫೋಟಕ ಬ್ಯಾಟಿಂಗ್ ಮೂಲಕ ಗಮನಸೆಳೆದಿದ್ದರು. ಇದೀಗ ಐರ್ಲೆಂಡ್ ಹಾಗೂ ಇಂಗ್ಲೆಂಡ್ ವಿರುದ್ಧದ ಸರಣಿಗೂ ಮುನ್ನ ದೇವಸ್ಥಾನಕ್ಕೆ ಭೇಟಿ ನೀಡಿದ್ದಾರೆ.
ದೇವಸ್ಥಾನಕ್ಕೆ ಆಗಮಿಸಿದ ಕೆಎಲ್ ರಾಹುಲ್‌ಗೆ ಆಡಳಿತ ಮಂಡಳಿ ಸನ್ಮಾನಿಸಿತು. ರಾಹುಲ್ ಜೊತೆಗೆ ತಂದೆ ಕೆಎನ್ ಲೋಕೇಶ್ ಹಾಗೂ ತಾಯಿ ರಾಜೇಶ್ವರಿ ಕೂಡ ಸುಬ್ರಹ್ಮಣ್ಯದಲ್ಲಿ ವಿಶೇಷ ಪೂಜೆ ಸಲ್ಲಿಸಿದರು.
ಜೂನ್ 27,29 ರಂದು ಐರ್ರೆಲೆಂಡ್ ವಿರುದ್ಧ ಭಾರತ 2 ಟಿ-ಟ್ವೆಂಟಿ ಪಂದ್ಯ ಆಡಲಿದೆ. ಬಳಿಕ ಜುಲೈ  3 ರಿಂದ ಇಂಗ್ಲೆಂಡ್ ವಿರುದ್ಧದ 3 ಟಿ-ಟ್ವೆಂಟಿ ಹಾಗೂ 3 ಏಕದಿನ ಪಂದ್ಯ ಆರಂಭಗೊಳ್ಳಲಿದೆ. ನಿಗಧಿತ ಓವರ್ ಕ್ರಿಕೆಟ್ ಬಳಿಕ ಆಗಸ್ಟ್ 1 ರಿಂದ 5 ಪಂದ್ಯದ ಟೆಸ್ಟ್ ಸರಣಿ ಆರಂಭವಾಗಲಿದೆ.
Last Updated 22, Jun 2018, 7:53 PM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕರ್ನಾಟಕ ತಂಡಕ್ಕೆ ಸುಲಭ ಜಯ
ಜರಾತ್ ವಿರುದ್ಧ 18-0 ಗೋಲುಗಳ ಅಂತರದಲ್ಲಿ ಜಯ ಸಾಧಿಸಿದ ಕರ್ನಾಟಕ ಬಾಲಕಿಯರ ತಂಡ ಎರಡನೇ  ಹಾಕಿ ಇಂಡಿಯಾ ರಾಷ್ಟ್ರೀಯ ಜೂನಿಯರ್ ಮಹಿಳಾ ಚಾಂಪಿಯನ್‌ಷಿಪ್‌ನಲ್ಲಿ ಜಯದ ಶುಭಾರಂಭ  ಕಂಡಿದೆ.
ಏಜೆನ್ಸೀಸ್ | Updated:
Oct 5, 2012, 04:07AM IST
ಸೋನೆಪತ್: ಜರಾತ್ ವಿರುದ್ಧ 18-0 ಗೋಲುಗಳ ಅಂತರದಲ್ಲಿ ಜಯ ಸಾಧಿಸಿದ ಕರ್ನಾಟಕ ಬಾಲಕಿಯರ ತಂಡ ಎರಡನೇ ಹಾಕಿ ಇಂಡಿಯಾ ರಾಷ್ಟ್ರೀಯ ಜೂನಿಯರ್ ಮಹಿಳಾ ಚಾಂಪಿಯನ್‌ಷಿಪ್‌ನಲ್ಲಿ ಜಯದ ಶುಭಾರಂಭ ಕಂಡಿದೆ.
ದಿನದ ಇತರ ಪಂದ್ಯಗಳಲ್ಲಿ ರಾಜಸ್ಥಾನವನ್ನು ಪೆನಾಲ್ಟಿ ಶೂಟೌಟ್ ಮೂಲಕ ಸೋಲಿಸಿದ ದಿಲ್ಲಿ ತಂಡ ಕ್ವಾರ್ಟರ್ ಫೈನಲ್ ಪ್ರವೇಶಿಸಿದೆ.
ದಿಲ್ಲಿ ತಂಡದ ಗೋಲ್‌ಕೀಪರ್ ಸ್ವಲೇಹಾ ರಾಜಸ್ಥಾನದ ಎರಡು ಗೋಲುಗಳನ್ನು ತಡೆಯುವ ಮೂಲಕ ಶ್ರೇಷ್ಠ ಪ್ರದರ್ಶನ ತೋರಿದರು. ಇದರೊಂದಿಗೆ ದಿಲ್ಲಿ ತಂಡ 3-1 ಗೋಲುಗಳಿಂದ ಗೆದ್ದು ಮುನ್ನಡೆಯಿತು. ನಿಗದಿತ ಅವದಿಯಲ್ಲಿ ಇತ್ತಂಡಗಳು 2-2 ಗೋಲುಗಳಿಂದ ಸಮಬಲ ಸಾಧಿಸಿದ್ದವು.
ಕಳೆದ ಬಾರಿಯ ರನ್ನರ್ಸ್ ಅಪ್ ಜಾರ್ಖಂಡ್ ತಂಡ ಮಣಿಪುರ ವಿರುದ್ಧ 9-0 ಗೋಲುಗಳಿಂದ ಗೆದ್ದು ಮುನ್ನಡೆಯಿತು.


ತರ್ಲೆ ವಿಲೇಜ್ ವಿಮರ್ಶೆ: ಹಳ್ಳಿಯ ಕಟ್ಟೆ ಪುರಾಣದ ಪ್ರಸಂಗ
Highlights
ಒಂದಿಷ್ಟುಬೇಸರದ ನಡುವೆ ಮನರಂಜನೆ ಮೂಡಿಸುವ ಈ ಚಿತ್ರದಲ್ಲಿ ಅಭಿಷೇಕ್ ಬಿಟ್ಟರೆ ಬೇರಾರೂ ನಟಿಸಿಲ್ಲ ಎನ್ನುವುದೇ ಚಿತ್ರದ ಮತ್ತೊಂದು ಹೈಲೈಟ್.
ಚಿತ್ರ: ತರ್ಲೆ ವಿಲೇಜ್
ತಾರಾಗಣ: ಗಡ್ಡಪ್ಪ, ಸೆಂಚುರಿ ಗೌಡ, ಅಭಿಷೇಕ್, ತಮ್ಮಣ್ಣ
ನಿರ್ದೇಶನ: ಕೆ ಎಂ ರಘು
ನಿರ್ಮಾಣ: ಎಸ್ ಬಿ ಶಿವ
ಛಾಯಾಗ್ರಹಣ: ರಾಮು ನರಹಳ್ಳಿ
ಸಂಗೀತ: ವೀರ್ ಸಮರ್ಥ್
ರೇಟಿಂಗ್: **
- ಆರ್. ಕೇಶವಮೂರ್ತಿ, ಕನ್ನಡಪ್ರಭ
ಇದನ್ನು ಸಿನಿಮಾ ಅಂದುಕೊಂಡು ಹೋದರೆ ನಿರಾಸೆ ಕಟ್ಟಿಟ್ಟಬುತ್ತಿ ಅಥವಾ ಮತ್ತೊಂದು ‘ತಿಥಿ' ಅಂದುಕೊಂಡು ಹೋದರೂ ಊಹೆಗಳೇ ತಿಥಿ ಆಗುವ ಅಪಾಯವಿದೆ! ನೀವು ಈಗಾಗಲೇ ನೋಡಿರುವ, ಕೇಳಿರುವ ಅಥವಾ ಆ ರೀತಿ ಇರಬಹುದು ಎಂದು ನಂಬಿರುವ ಹತ್ತಾರು ಪ್ರಸಂಗಗಳನ್ನು ಒಂದರ ನಂತರ ಒಂದನ್ನು ಜೋಡಿಸಿ ತೋರಿಸಿದ್ದಾರೆ. ಸಿನಿಮಾ ನೋಡುತ್ತಿದ್ದಾಗ ಬಿ ಚಂದ್ರೇಗೌಡರ ಕಟ್ಟೆಪುರಾಣ, ಬೆಸಗರಹಳ್ಳಿ ರಾಮಣ್ಣ ಅವರ ಗ್ರಾಮೀಣ ಕಥಾ ಲೋಕ, ಕೇಶವರೆಡ್ಡಿ ಹಂದ್ರಾಳರ ಕತೆಗಳು ಇಣುಕಿದಂತೆ ಕಾಣುತ್ತವೆ. ವಯಸ್ಸಾದವರ ರಂಜನೀಯ ದೃಶ್ಯಗಳನ್ನು ನೋಡಿದಾಗ ಕುಂ ವೀರಭದ್ರಪ್ಪ ಅವರ ಪದ ಸಂಪತ್ತು ಕೂಡ ಪ್ರೇಕ್ಷಕನ್ನು ಎಚ್ಚರಿಸುವಂತೆ ಭಾಸವಾಗುತ್ತದೆ. ಆದರೆ, ಈ ಎಲ್ಲ ಸಾಹಿತ್ಯಗಳ ಕಥಾ ಜಗತ್ತಿನಲ್ಲಿರುವ ಗಟ್ಟಿತನ ‘ತರ್ಲೆ ವಿಲೇಜ್'ನಲ್ಲಿ ಇಲ್ಲ. ಹೀಗಾಗಿ ಚಿತ್ರದ ಟ್ರ್ಯಾಕ್‌ಗಳು ಎಲ್ಲೆಲ್ಲಿಗೋ ಪಯಣಿಸುತ್ತ ನೋಡುಗನಿಗೆ ಆಕಳಿಕೆ ಬರಿಸುತ್ತವೆ. ಇದು ಸಿನಿಮಾ ಅಲ್ಲ, ಹಳ್ಳಿಯ ಕಟ್ಟೆಪುರಾಣದಲ್ಲಿ ಕಂಡ ಪ್ರಸಂಗಗಳಷ್ಟೆ!
ಹಳ್ಳಿ ಚಿತ್ರಣವಾದರೂ ನೈಜತೆಯಿಂದ ಕೊಂಚ ದೂರ ಸರಿದಂತೆ ಕಾಣುವ ಇಲ್ಲಿ ಹದಿಹರೆಯದ ಹುಡುಗ- ಹುಡುಗಿಯರ ಅಡ್ಡದಾರಿಗಳು, ವಯಸ್ಸಾದವರ ಅಕ್ರಮ ಸಂಬಂಧ, ಉದ್ಧಾರ ಆಗದಿರುವ ದೇಗುಲ, ಚುನಾವಣೆ ಇರದಿದ್ದರೂ ನಡೆಯುವ ಹಳ್ಳಿ ರಾಜಕೀಯ ಮತ್ತು ಗಿಮಿಕ್‌ಗಳು, ಊರ ತುಂಬಾ ಬಯ್ದುಕೊಂಡು ತಿರುಗಾಡುವ ಹಿರಿಯರಿಗೆ ಬೆಲೆ ಕೊಡದ ಊರಿನ ಜನ, ಹೆತ್ತವರನ್ನು ಕೊನೆಗಾಲದಲ್ಲಿ ಕಡೆಗಣಿಸುವ ಮಕ್ಕಳು, ಸಂತೆಯ ದಲ್ಲಾಳಿ ವ್ಯವಹಾರಗಳು, ಪೌರುಷ ತೋರುವ ಪೊಲೀಸ್ ಠಾಣೆ, ದೆವ್ವದ ಹೆಸರಿನಲ್ಲಿ ಸಂಭವಿಸುವ ಸಾವುಗಳು... ಇಷ್ಟುಅಂಶಗಳು ಗಟ್ಟಿಕೇಂದ್ರವಿಲ್ಲದೆ ಬಿಡಿ ಬಿಡಿಯಾಗಿ ತೆರೆದುಕೊಳ್ಳುತ್ತ ಸಾಗುತ್ತವೆ. ಹೀಗಾಗಿ ಕಥನಗಿಂತ ಚಿತ್ರಣಕ್ಕೆ ಹೆಚ್ಚು ಒತ್ತು ಕೊಟ್ಟಂತೆ ಕಾಣುವ ನಿರ್ದೇಶಕ ರಘು, ಸೆಂಚುರಿ ಗೌಡ ಹಾಗೂ ಗಡ್ಡಪ್ಪ ಅವರ ಮಾತಿನ ಮ್ಯಾನರಿಸಂ ಅನ್ನೇ ಆವಲಂಬಿಸಿದಂತೆ ಕಾಣುತ್ತಾರೆ. ಒಂದಿಷ್ಟುಬೇಸರದ ನಡುವೆ ಮನರಂಜನೆ ಮೂಡಿಸುವ ಈ ಚಿತ್ರದಲ್ಲಿ ಅಭಿಷೇಕ್ ಬಿಟ್ಟರೆ ಬೇರಾರೂ ನಟಿಸಿಲ್ಲ ಎನ್ನುವುದೇ ಚಿತ್ರದ ಮತ್ತೊಂದು ಹೈಲೈಟ್. ಇದರ ನಡುವೆ ಹಳ್ಳಿಗಳ ನ್ಯಾಯ, ಪಂಚಾಯಿತಿಗಳು ಪೊಲೀಸ್ ಠಾಣೆ, ಕೋರ್ಟ್ ಮೆಟ್ಟಿಲು ಹತ್ತಿರುವ ಈಗಿನ ಸ್ಥಿತಿಯನ್ನು ವಿರೋಧಿಸುವ ಚಿತ್ರದ ನಿಲುವು ಒಪ್ಪುವಂಥದ್ದು.
ಒಂದು ದೊಡ್ಡ ಗೆಲವಿನ ಮುಂದೆ ಅಷ್ಟೇ ದೊಡ್ಡ ನಿರೀಕ್ಷೆ ಇರುತ್ತದೆ. ಆದರೆ, ಬಹಳಷ್ಟುಸಂದರ್ಭಗಳಲ್ಲಿ ಆ ನಿರೀಕ್ಷೆಗಳೇ ಶಾಪವಾಗುವ ಸಾಧ್ಯತೆಗಳಿವೆ. ಅಂಥ ಶಾಪವನ್ನು ಹೊತ್ತುಕೊಂಡೇ ಬಂದ ‘ತಿಥಿ' ಕಲಾವಿದರ ಈ ‘ತರ್ಲೆ ವಿಲೇಜ್' ಅನ್ನು ಸಿನಿಮಾ ಎನ್ನುವ ಭಾವನೆಯ ಆಚೆಗೆ ನೋಡಬೇಕು. ರಾಮು ನರಹಳ್ಳಿ ಕ್ಯಾಮೆರಾ, ಕೆ ಎಂ ಪ್ರಕಾಶ್‌ರ ಸಂಕಲನ ಹಳ್ಳಿಯ ನೈಜತೆಗೆ ಭಂಗ ತಂದಿಲ್ಲ.
(epaper.kannadaprabha.in)


ದಿನಾ ಒಂದೊಂದು ಸೌತೆಕಾಯಿ ತಿಂದರೂ ಸಾಕು! ಇಷ್ಟೆಲ್ಲಾ ಪ್ರಯೋಜನಗಳನ್ನು ಪಡೆಯಬಹುದು
Wellness
|
Updated: Tuesday, July 10, 2018, 12:11 [IST]
ಸೌತೆಕಾಯಿಯಲ್ಲಿ ಹಲವಾರು ರೀತಿ ಪೋಷಕಾಂಶಗಳಿದ್ದು, ಇದನ್ನು ವಿವಿಧ ರೀತಿಯಿಂದ ನಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಬಹುದು. ಸಲಾಡ್, ಸ್ಯಾಂಡ್ ವಿಚ್ ಮತ್ತು ಸ್ಮೂಥಿಗಳಲ್ಲಿ ಸೌತೆಕಾಯಿ ಬಳಸಬಹುದು. ಇದರಲ್ಲಿ ನೀರಿನಾಂಶವು ಅಧಿಕವಾಗಿರುವ ಕಾರಣದಿಂದಾಗಿ ತೂಕ ಕಳೆದುಕೊಳ್ಳಲು ಬಯಸುವವರು ತಮ್ಮ ಆಹಾರ ಕ್ರಮದಲ್ಲಿ ಇದನ್ನು ತಪ್ಪದೇ ಬಳಸಬಹುದು. ಸೌತೆಕಾಯಿ ನಿಜವಾಗಿಯೂ ಒಂದು ಹಣ್ಣು ಎನ್ನುವುದು ಹೆಚ್ಚಿನವರಿಗೆ ತಿಳಿದಿಲ್ಲ. ಸೌತೆಕಾಯಿಯಲ್ಲಿ ಉನ್ನತ ಮಟ್ಟದ ಪೋಷಕಾಂಶಗಳು ಇದ್ದು, ಇದರಲ್ಲಿ ಪ್ರಮುಖವಾದ ಆ್ಯಂಟಿಆಕ್ಸಿಡೆಂಟ್ ಇದೆ.
ಸೌತೆಕಾಯಿ ದಿನನಿತ್ಯ ಸೇವಿಸಿದರೆ ಸಿಗುವ ಪ್ರಯೋಜನಗಳು
ಕೆಲವೊಂದು ಕಾಯಿಲೆಗಳ ತಡೆಯಲು ಹಾಗೂ ಅದನ್ನು ನಿವಾರಿಸಲು ಇದು ತುಂಬಾ ಪರಿಣಾಮಕಾರಿ. ಸೌತೆಕಾಯಿಯಲ್ಲಿ ಕಡಿಮೆ ಕ್ಯಾಲರಿ ಹಾಗೂ ಹೀರಿಕೊಳ್ಳುವ ನಾರಿನಾಂಶ ಹೆಚ್ಚಿದ್ದು, ಇದು ತೂಕ ಇಳಿಸುವವರಿಗೆ ತುಂಬಾ ಪರಿಣಾಮಕಾರಿ. ಸೌತೆಕಾಯಿಯಲ್ಲಿ 45 ಕ್ಯಾಲರಿ, 11 ಗ್ರಾಂ ಕಾರ್ಬ್ರೋಹೈಡ್ರೇಟ್ಸ್, 2 ಗ್ರಾಂ ಪ್ರೋಟೀನ್, 2 ಗ್ರಾಂ ನಾರಿನಾಂಶ, ವಿಟಮಿನ್ ಸಿ, ವಿಟಮಿನ್ ಕೆ, ಮೆಗ್ನಿಶಿಯಂ, ಪೊಟಾಶಿಯಂ ಮತ್ತು ಮ್ಯಾಂಗನೀಸ್ ಇದೆ. ಸೌತೆಕಾಯಿ ದಿನನಿತ್ಯ ಸೇವಿಸಿದರೆ ಅದರಿಂದ ಸಿಗುವ ಲಾಭಗಳ ಬಗ್ಗೆ ತಿಳಿಯಿರಿ.
1. ಮೆದುಳಿಗೆ ಸೌತೆಕಾಯಿ ತುಂಬಾ ಒಳ್ಳೆಯದು
ಸೌತೆಕಾಯಿಯಲ್ಲಿ ಉರಿಯೂತ ಶಮನಕಾರಿ ಫ್ಲಾವೊನೊಲ್ ಇದ್ದು, ಇದು ಮೆದುಳಿನ ಆರೋಗ್ಯಕ್ಕೆ ತುಂಬಾ ಒಳ್ಳೆಯದು. ಇದು ನರಕೋಶಗಳ ಸಂರ್ಪಕವನ್ನು ಹೆಚ್ಚಿಸುವುದು. ಇದೇ ಕಾರಣಕ್ಕಾಗಿ ಪ್ರತಿನಿತ್ಯ ಸೌತೆಕಾಯಿ ಸೇವಿಸಿ. ಇದು ಕೇವಲ ನೆನಪಿನ ಶಕ್ತಿಯ ಬಗ್ಗೆ ಕಾಳಜಿ ವಹಿಸುವುದು ಮಾತ್ರವಲ್ಲದೆ ನರಕೋಶಗಳಿಗೆ ವಯಸ್ಸಾಗುವುದುನ್ನು ತಡೆಯುವುದು.
2. ಒತ್ತಡದ ಮಟ್ಟ ಕಡಿಮೆ ಮಾಡುವುದು
ಸೌತೆಕಾಯಿಯಲ್ಲಿ ವಿಟಮಿನ್ ಬಿ ಸಂಕೀರ್ಣದ ಸಹಿತ ಹಲವಾರು ವಿಟಮಿನ್ ಗಳು ಇವೆ. ವಿಟಮಿನ್ ಬಿ1, ವಿಟಮಿನ್ ಬಿ5 ಮತ್ತು ವಿಟಮಿನ್ ಬಿ7. ವಿಟಮಿನ್ ಬಿ7 ಎನ್ನು ಬಿಯೊಟಿನ್ ಎಂದು ಕರೆಯುವರು. ಇದು ನರಕೋಶದ ವ್ಯವಸ್ಥೆಗೆ ಆರಾಮ ನೀಡುವುದು ಮತ್ತು ಒತ್ತಡ ಹಾಗೂ ಆತಂಕದಿಂದ ಶಮನ ನೀಡುವುದು.
3. ತೂಕ ನಿಯಂತ್ರಣದಲ್ಲಿಡಲು ಸಹಕಾರಿ
ಸೌತೆಕಾಯಿಯು ತೂಕ ಇಳಿಸಲು ತುಂಬಾ ಪರಿಣಾಮಕಾರಿ ಎಂದು ಹೇಳಲಾಗುತ್ತದೆ. ಸೌತೆಕಾಯಿಯನ್ನು ತೂಕ ಕಳೆದುಕೊಳ್ಳುವ ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಬಹುದು. ಕೇವಲ ಸೌತೆಕಾಯಿ ತಿನ್ನುವುದರಿಂದ ತೂಕ ಕಳೆದಕೊಳ್ಳಲು ಆಗಲ್ಲ. ಇದರೊಂದಿಗೆ ಸಮತೋಲಿತ ಆಹಾರ ಸೇವಿಸಬೇಕು.
4. ನೈಸರ್ಗಿಕ ಉರಿಯೂತ ಗುಣಗಳು
ಸೌತೆಕಾಯಿಯಲ್ಲಿ ಇರುವಂತಹ ಶೇ.95ರಷ್ಟು ನೀರಿನಾಂಶವು ದೇಹವನ್ನು ತೇವಾಂಶದಿಂದ ಇಡುತ್ತದೆ. ಇದು ಕೋಶಗಳಿಗೆ ಪೋಷಣೆ ನೀಡುವುದು ಮತ್ತು ಒಳಗಿನ ಕ್ರಿಯೆಗಳಿಗೆ ತುಂಬಾ ನೆರವಾಗುವುದು. ನೋವು ಹಾಗೂ ಸೋಂಕು ನಿವಾರಣೆಗೆ ಸೌತೆಕಾಯಿ ಜ್ಯೂಸ್ ತುಂಬಾ ಪರಿಣಾಮಕಾರಿ. ದೇಹದೊಳಗಡೆ ಉರಿಯೂತ ಉಂಟಾದಾಗ ಸೌತೆಕಾಯಿಯಲ್ಲಿರುವ ಉರಿಯೂತ ಶಮನಕಾರಿ ಗುಣವು ಕಿಣ್ವಗಳನ್ನು ಬಿಡುಗಡೆ ಮಾಡಿ ಉರಿಯೂತ ಕಡಿಮೆ ಮಾಡುವುದು.
5. ಜೀರ್ಣಕ್ರಿಯೆ ಆರೋಗ್ಯ ಸುಧಾರಣೆ
ಸೌತೆಕಾಯಿಯಲ್ಲಿ ಹೀರಿಕೊಳ್ಳುವ ನಾರಿನಾಂಶ ಮತ್ತು ನೀರು ಅಧಿಕ ಮಟ್ಟದಲ್ಲಿದೆ. ಆಹಾರ ಕ್ರಮದಲ್ಲಿ ಸೌತೆಕಾಯಿ ಸಲಾಡ್ ಗೆ ಎಳ್ಳು ಮತ್ತು ಆ್ಯಪಲ್ ಸೀಡರ್ ವಿನೇಗರ್ ನ್ನು ಸೇರಿಸಿಕೊಂಡು ಸೇವಿಸಿ. ಆಮ್ಲೀಯ ಹಿಮ್ಮುಖ ಹರಿವಿನಿಂದ ಬಳಲುತ್ತಿರುವವರಿಗೆ ಇದು ತುಂಬಾ ಪರಿಣಾಮಕಾರಿ. ಸೌತೆಕಾಯಿಯು ಹೊಟ್ಟೆಯಲ್ಲಿ ಪಿಎಚ್ ಮಟ್ಟವನ್ನು ಕಡಿಮೆ ಮಾಡಲು ನೆರವಾಗುವುದು ಮತ್ತು ಇದರಿಂದ ಮಲಬದ್ಧತೆ ನಿವಾರಣೆಯಾಗುವುದು.
6. ಹೃದಯಕ್ಕೆ ಒಳ್ಳೆಯದು
ಸೌತೆಕಾಯಿಯಲ್ಲಿ ಉನ್ನತ ಮಟ್ಟದ ಪೊಟಾಶಿಯಂ ಇದ್ದು, ರಕ್ತದೊತ್ತಡವನ್ನು ನಿಯಂತ್ರಣದಲ್ಲಿ ಇಟ್ಟುಕೊಳ್ಳಲು ಇದು ತುಂಬಾ ಪರಿಣಾಮಕಾರಿ. ಪೊಟಾಶಿಯಂ ವಿದ್ಯುದ್ವಿಚ್ಛೇಧಕಗಳಂತೆ ಕೆಲಸ ಮಾಡಿ ನರಗಳ ಕಾರ್ಯನಿರ್ವಹಣೆಗೆ ನೆರವಾಗುವುದು. ನರ ವ್ಯವಸ್ಥೆ ಬಗ್ಗೆ ಕಾಳಜಿ, ಸ್ನಾಯುಗಳ ಸಂಕೋಚನ ಮತ್ತು ಹೃದಯದ ಕಾರ್ಯನಿರ್ವಹಣೆಗೆ ನೆರವಾಗುವುದು. ಸೌತೆಕಾಯಿಯಲ್ಲಿ ನಾರಿನಾಂಶವಿದ್ದು, ಅಪಧಮನಿಗಳಲ್ಲಿ ಕೊಲೆಸ್ಟ್ರಾಲ್ ಶೇಖರಣೆಯಾಗದಂತೆ ತಡೆಯುವುದು ಮತ್ತು ಹೃದಯದ ತಡೆ ನಿವಾರಿಸುವುದು.
7. ನಿಶ್ಯಕ್ತಿ ನಿವಾರಣೆ
ಸೌತೆಕಾಯಿಯು ನಿಶ್ಯಕ್ತಿ ನಿವಾರಣೆ ಮಾಡುವುದು. ಉದ್ಯೋಗದಲ್ಲಿ ಹೆಚ್ಚಿನ ಒತ್ತಡವಿದ್ದಾಗ ಒತ್ತಡದಿಂದ ಕಾಣಿಸಿಕೊಳ್ಳುವಂತಹ ತಲೆನೋವು ಸಾಮಾನ್ಯ. ಇದನ್ನು ತಡೆಯುವ ಸಲುವಾಗಿ ನೀವು ಮನೆಯಲ್ಲೇ ತಯಾರಿಸಿರುವಂತಹ ಸೌತೆಕಾಯಿ ಖಾದ್ಯ ಸೇವಿಸಿ. ಸಲಾಡ್, ಜ್ಯೂಸ್ ಅಥವಾ ಸ್ಮೂಥಿ ಮಾಡಿಯೂ ಇದನ್ನು ಬಳಸಬಹುದು. ಪಾಲಿಫಿನಾಲ್ ಗಳು ಮತ್ತು ಫೈಟೋನ್ಯೂಟ್ರಿಯಂಟ್ ಗಳು ಇದರಲ್ಲಿರುವ ಕಾರಣದಿಂದ ಇದು ಒತ್ತಡ ನಿವಾರಿಸುವುದು.
8. ಆ್ಯಂಟಿಆಕ್ಸಿಡೆಂಟ್
ದೇಹದಲ್ಲಿ ವಿಷಕಾರಿ ಅಂಶಗಳು ಜಮೆಯಾದರೆ ಅದರಿಂದ ಫ್ರೀ ರ್ಯಾಡಿಕಲ್ ಉಂಟಾಗಿ ಸಾಮಾನ್ಯವಾಗಿ ದೀರ್ಘಕಾಲದ ಅನಾರೋಗ್ಯ ಸಮಸ್ಯೆಗಳು ಕಾಣಿಸಿಕೊಳ್ಳುವುದು. ಫ್ರಿ ರ್ಯಾಡಿಕಲ್ ನಿಂದಾಗಿ ಕ್ಯಾನ್ಸರ್, ಹೃದಯ, ಶ್ವಾಸಕೋಶ ಮತ್ತು ಪ್ರತಿರೋಧಕ ವ್ಯವಸ್ಥೆಗೆ ಸಂಬಂಧಿಸಿದ ಅನಾರೋಗ್ಯ ಕಾಣಿಸುವುದು. ಸೌತೆಕಾಯಿಯು ಆ್ಯಂಟಿಆಕ್ಸಿಡೆಂಟ್ ನಿಂದ ಸಮೃದ್ಧವಾಗಿದ್ದು, ಇದು ರೋಗಗಳ ಅಪಾಯ ಕಡಿಮೆ ಮಾಡುವುದು.
9. ಕರುಳಿನ ಕ್ರಿಯೆ ಸರಾಗವಾಗಿರಲು ಸಹಕಾರಿ
ಸೌತೆಕಾಯಿ ದಿನನಿತ್ಯ ಸೇವನೆ ಮಾಡಿದರೆ ಅದರಿಂದ ಕರುಳಿನ ಕ್ರಿಯೆಯು ಸರಾಗವಾಗಿ ಆಗುವುದು. ಸೌತೆಕಾಯಿಯಲ್ಲಿ ಉನ್ನತ ಮಟ್ಟದ ನೀರು ಮತ್ತು ಹೀರಿಕೊಳ್ಳುವ ನಾರಿನಾಂಶವಿದೆ. ಇದರಿಂದ ಮಲಬದ್ಧತೆ ಸಮಸ್ಯೆ ಕಡಿಮೆಯಾಗುವುದು ಮತ್ತು ನಿಯಮಿತವಾಗಿ ಮಲ ವಿಸರ್ಜನೆಯಾಗುವುದು. ಹೊಟ್ಟೆಯ ಕೆಲವು ಲಾಭಕಾರಿ ಬ್ಯಾಕ್ಟೀರಿಯಾಗಳಿಗೆ ಪೋಷಣೆ ನೀಡಿ, ಕರುಳಿನ ಕ್ರಿಯೆ ಸರಾಗವಾಗುವಂತೆ ಮಾಡುವುದು.
10. ಸೌತೆಕಾಯಿಯು ನಂಜುನಿವಾರಕವಾಗಿದೆ
ಸೌತೆಕಾಯಿಯಲ್ಲಿರಬಹುದಾದ ಯಾವತ್ತೂ ಜಲವು ಒಂದು ಕಸಬರಿಕೆಯಂತೆ ವರ್ತಿಸಿ, ನಿಮ್ಮ ಶರೀರದ ತ್ಯಾಜ್ಯವನ್ನು ಗುಡಿಸಿ ನಿವಾರಿಸಿಬಿಡುತ್ತದೆ. ನಿಯಮಿತವಾದ ಸೌತೆಕಾಯಿಗಳ ಸೇವನೆಯು, ಮೂತ್ರಪಿಂಡದ ಕಲ್ಲುಗಳನ್ನೂ ಸಹ ಕರಗಿಸಿ ಬಿಡುತ್ತದೆ ಎಂದು ತಿಳಿದು ಬಂದಿದೆ.
11. ಜೀರ್ಣಕಾರ್ಯಕ್ಕೆ ಮತ್ತು ತೂಕಇಳಿಸಲು ಸಹಕಾರಿ
ಸೌತೆಕಾಯಿಯಲ್ಲಿ ಅಧಿಕ ಜಲಾಂಶವಿದ್ದು, ಕಡಿಮೆ ಕ್ಯಾಲರಿಯನ್ನು ಒಳಗೊಂಡಿರುವುದರಿಂದ, ತೂಕ ನಷ್ಟವನ್ನು ಹೊಂದಲು ಬಯಸುವವರಿಗೆ ಸೌತೆಕಾಯಿಯು ವರದಾನವಾಗಿದೆ. ಸೌತೆಕಾಯಿಗಳನ್ನು ಸೂಪುಗಳಲ್ಲಿ ಮತ್ತು ಸಲಾಡ್ ಗಳಲ್ಲಿ ಬಳಸಿರಿ. ಒಂದು ವೇಳೆ ಸೌತೆಕಾಯಿಯು ನಿಮ್ಮ ಇಷ್ಟದ ತಿನಿಸು ಅಲ್ಲವಾದರೆ, ನೀವು ನೀವು ಸೌತೆಕಾಯಿಯ ತುಣುಕುಗಳನ್ನು ಕಡ್ಡಿಯೊಂದಕ್ಕೆ ಸಿಕ್ಕಿಸಿ, ಅವುಗಳನ್ನು ಕಡಿಮೆ ಕೊಬ್ಬಿನಾಂಶವುಳ್ಳ, ಕೆನೆಯುಳ್ಳ ಮೊಸರಿನಲ್ಲಿ ಅದ್ದಿಯೂ ಸಹ ಸೇವಿಸಬಹುದು. ಸೌತೆಕಾಯಿಯ ತುಣುಕುಗಳನ್ನು ಜಗಿಯುವುದರಿಂದ ದವಡೆಗಳಿಗೆ ಉತ್ತಮ ವ್ಯಾಯಾಮವಾದಂತಾಗುತ್ತದೆ, ಜೊತೆಗೆ ಅದರ ನಾರಿನಂಶವು ಜೀರ್ಣಕ್ರಿಯೆಯಲ್ಲಿ ಬಹುವಾಗಿ ಸಹಕರಿಸುತ್ತದೆ. ಸೌತೆಕಾಯಿಯ ಪ್ರತಿದಿನದ ಬಳಕೆಯು ಬಹುಕಾಲದ ಮಲಬದ್ಧತೆಗೆ ಒಂದು ಸಾಧನ ಎಂದು ಪರಿಗಣಿಸಬಹುದು.
12. ನಿಮ್ಮ ಕಣ್ಣುಗಳಿಗೆ ಪುನಶ್ಚೇತನವನ್ನು ನೀಡುತ್ತದೆ
ತಂಪಾದ ಸೌತೆಯೊಂದರ ತುಣುಕನ್ನು ನಿಮ್ಮ ಊದಿಕೊಂಡ ಕಣ್ಣಿನ ಮೇಲಿರಿಸಿದರೆ, ಅದು ಹೊರನೋಟಕ್ಕೆ ಸೌಂದರ್ಯದ ಚಿಕಿತ್ಸೆಗೆ ಎಂದು ಅನಿಸಿದರೂ ಕೂಡ, ಸೌತೆಕಾಯಿಯು ತನ್ನ ಉರಿ ಪ್ರತಿಬಂಧಕ (anti-inflammatory) ಗುಣಗಳಿಂದಾಗಿ, ನಿಮ್ಮ ಕಣ್ಣಿನ ಉರಿಯೂತವನ್ನು ಕಡಿಮೆ ಮಾಡಬಲ್ಲುದಾಗಿದೆ.
13.. ಮಧುಮೇಹ, ಕೊಲೆಸ್ಟ್ರಾಲ್ ದೂರವಿಡುತ್ತದೆ
ಸೌತೆಕಾಯಿಯು ಮಧುಮೇಹವನ್ನು ಗುಣಪಡಿಸುತ್ತದೆ, ಕೊಲೆಸ್ಟ್ರಾಲ್ ಅನ್ನು ಕಡಿಮೆ ಮಾಡುತ್ತದೆ, ಮತ್ತು ರಕ್ತದೊತ್ತಡವನ್ನು ನಿಯಂತ್ರಿಸುತ್ತದೆ. ಸೌತೆಕಾಯಿಯು, ಮೇದೋಜೀರಕ ಗ್ರಂಥಿಯ ಕೋಶಗಳು ಇನ್ಸುಲಿನ್ ಅನ್ನು ಉತ್ಪಾದಿಸಲು ಅಗತ್ಯವಾದ ಹಾರ್ಮೋನ್ ಅನ್ನು ಹೊಂದಿದ್ದು, ಈ ಇನ್ಸುಲಿನ್, ಮಧುಮೇಹ ರೋಗಿಗಳಿಗೆ ಲಾಭದಾಯಕವೆಂದು ಜನಜನಿತವಾಗಿದೆ. ಸೌತೆಕಾಯಿಯಲ್ಲಿ ಸ್ಟೀರೋಲ್ಸ್ (sterols)ಎಂಬ ಸಂಯುಕ್ತ ವಸ್ತುವೊಂದಿದ್ದು, ಇದು ಶರೀರದಲ್ಲಿ ಕೊಲೆಸ್ಟರಾಲ್ ಮಟ್ಟವನ್ನು ತಗ್ಗಿಸಲು ಸಹಕಾರಿಯಾಗಿದೆ ಎಂಬುದನ್ನು ಸಂಶೋಧಕರು ಕಂಡುಕೊಂಡಿದ್ದಾರೆ. ಸೌತೆಕಾಯಿಗಳು ಬಹಳಷ್ಟು ನಾರು, ಪೊಟ್ಯಾಸಿಯಂ, ಮತ್ತು ಮೆಗ್ನೀಷಿಯಂ ಅನ್ನು ಒಳಗೊಂಡಿವೆ. ಈ ಪೋಷಕಾಂಶಗಳು ರಕ್ತದೊತ್ತಡವನ್ನು ಪರಿಣಾಮಕಾರಿಯಾಗಿ ನಿಭಾಯಿಸುವತ್ತ ಕಾರ್ಯನಿರ್ವಹಿಸುತ್ತವೆ. ಈ ಕಾರಣದಿಂದಲೇ, ಸೌತೆಕಾಯಿಯು ಅಧಿಕ ರಕ್ತದೊತ್ತಡ ಮತ್ತು ಕಡಿಮೆ ರಕ್ತದೊತ್ತಡ ಇವೆರಡಕ್ಕೂ ಚಿಕಿತ್ಸೆ ನೀಡಲು ಉತ್ತಮವಾಗಿದೆ.
14. ಕೀಲುಗಳ ಆರೋಗ್ಯವನ್ನು ಸುಧಾರಿಸುತ್ತದೆ
ಸೌತೆಕಾಯಿಯು ಕೀಲುಗಳ ಆರೋಗ್ಯವನ್ನು ಸುಧಾರಿಸುತ್ತದೆ, ಕೀಲುಗಳ ಮತ್ತು ಸಂದುಗಳ ಬೇನೆಯಿಂದ (ಸಂಧಿವಾತ) ವಿಮುಕ್ತಿಗೊಳಿಸುತ್ತದೆ. ಸೌತೆಕಾಯಿಯು ಸಿಲಿಕಾದ ಒಂದು ಉತ್ತಮ ಮೂಲವಾಗಿರುವುದರಿಂದ, ಇದು ಕೀಲುಗಳ ಅಂಗಾಂಶಗಳನ್ನು ಶಕ್ತಿಯುತಗೊಳಿಸುವುದರ ಮೂಲಕ ಸಂದುಗಳ ಆರೋಗ್ಯವನ್ನು ವೃದ್ಧಿಸುತ್ತದೆ. ಇದರ ರಸವನ್ನು ಕ್ಯಾರೆಟ್ ರಸದೊಂದಿಗೆ ಸೇರಿಸಿ ಸೇವಿಸಿದರೆ, ಅದು ಶರೀರದ ಯುರಿಕ್ ಆಮ್ಲಗಳ ಮಟ್ಟವನ್ನು ತಗ್ಗಿಸುವುದರ ಮೂಲಕ ಸಂದುಗಳು (ಕಾಲುಗಳ) ಮತ್ತು ಕೀಲುಗಳ ಉರಿಯೂತ ಮತ್ತು ನೋವಿನಿಂದ ವಿಮುಕ್ತಿಗೊಳಿಸುತ್ತದೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
100 ಕ್ಯಾಚ್; ಶತಕ ಬಾರಿಸಿ ಕೊಹ್ಲಿ ಗೆಲ್ಲಿಸಿದ ಮ್ಯಾಚ್
ಇಲ್ಲಿನ ಸೂಪರ್ ಸ್ಪೋರ್ಟ್ ಪಾರ್ಕ್ ಮೈದಾನದಲ್ಲಿಆತಿಥೇಯ ದಕ್ಷಿಣ ಆಫ್ರಿಕಾ ವಿರುದ್ಧ ನಡೆದ ಅಂತಿಮ ಏಕದಿನ ಪಂದ್ಯದಲ್ಲೂ ಎಂಟು ವಿಕೆಟುಗಳ ಅಂತರದ ಭರ್ಜರಿ ಗೆಲುವು ದಾಖಲಿಸಿರುವ ಟೀಮ್ ಇಂಡಿಯಾ, ಆರು ಪಂದ್ಯಗಳ ಏಕದಿನ ಸರಣಿಯನ್ನು 5-1ರ ಅಂತರದಲ್ಲಿ ವಶಪಡಿಸಿಕೊಂಡಿದೆ. ಈ ಮೂಲಕ ಹರಿಣಗಳ ತಂಡವು ಭಾರಿ ಮುಖಭಂಗಕ್ಕೊಳಗಾಗಿದೆ. ಗೆಲುವಿಗಾಗಿ 205 ರನ್ ಗುರಿ ಬೆನ್ನತ್ತಿದ ಟೀಮ್ ಇಂಡಿಯಾಕ್ಕೆ ಅಮೋಘ ಫಾರ್ಮ್‌ನಲ್ಲಿರುವ ನಾಯಕ ವಿರಾಟ್ ಕೊಹ್ಲಿ ಮಗದೊಂದು ಬಿರುಸಿನ ಶತಕ (129*) ಬಾರಿಸುವ ಮೂಲಕ ವಿಜಯದ ಹಾದಿಯನ್ನು ಸುಲಭಗೊಳಿಸಿದರು.
ವಿಜಯ ಕರ್ನಾಟಕ | Updated:
ಭಾರತ vs ದಕ್ಷಿಣ ಆಫ್ರಿಕಾ ಅಂತಿಮ ಏಕದಿನ ಸ್ಕೋರ್
ಸೆಂಚುರಿಯನ್: ಇಲ್ಲಿನ ಸೂಪರ್ ಸ್ಪೋರ್ಟ್ ಪಾರ್ಕ್ ಮೈದಾನದಲ್ಲಿಆತಿಥೇಯ ದಕ್ಷಿಣ ಆಫ್ರಿಕಾ ವಿರುದ್ಧ ನಡೆದ ಅಂತಿಮ ಏಕದಿನ ಪಂದ್ಯದಲ್ಲೂ ಎಂಟು ವಿಕೆಟುಗಳ ಅಂತರದ ಭರ್ಜರಿ ಗೆಲುವು ದಾಖಲಿಸಿರುವ ಟೀಮ್ ಇಂಡಿಯಾ, ಆರು ಪಂದ್ಯಗಳ ಏಕದಿನ ಸರಣಿಯನ್ನು 5-1ರ ಅಂತರದಲ್ಲಿ ವಶಪಡಿಸಿಕೊಂಡಿದೆ.
ಈ ಮೂಲಕ ಹರಿಣಗಳ ತಂಡವು ಭಾರಿ ಮುಖಭಂಗಕ್ಕೊಳಗಾಗಿದೆ. ಗೆಲುವಿಗಾಗಿ 205 ರನ್ ಗುರಿ ಬೆನ್ನತ್ತಿದ ಟೀಮ್ ಇಂಡಿಯಾಕ್ಕೆ ಅಮೋಘ ಫಾರ್ಮ್‌ನಲ್ಲಿರುವ ನಾಯಕ ವಿರಾಟ್ ಕೊಹ್ಲಿ ಮಗದೊಂದು ಬಿರುಸಿನ ಶತಕ (129*) ಬಾರಿಸುವ ಮೂಲಕ ವಿಜಯದ ಹಾದಿಯನ್ನು ಸುಲಭಗೊಳಿಸಿದರು.
ಇದರೊಂದಿಗೆ 32.1 ಓವರ್‌ಗಳಲ್ಲೇ ಎರಡು ವಿಕೆಟ್ ನಷ್ಟಕ್ಕೆ ಗುರಿ ತಲುಪಿತು. ಹಾಗೆಯೇ ದಕ್ಷಿಣ ಆಫ್ರಿಕಾ ನೆಲದಲ್ಲಿ ವಿರಾಟ್ ಕೊಹ್ಲಿ ಪಡೆ ಹೊಸ ಇತಿಹಾಸವನ್ನು ರಚಿಸಿದೆ.
ಕಿಂಗ್ 'ಚೇಸಿಂಗ್'
ಟೀಮ್ ಇಂಡಿಯಾಕ್ಕೆ ಆರಂಭದಲ್ಲೇ ಕಳೆದ ಪಂದ್ಯದ ಶತಕ ವೀರ ರೋಹಿತ್ ಶರ್ಮಾ (15) ವಿಕೆಟ್ ನಷ್ಟವಾಗಿತ್ತು. ಈ ವೇಳೆ ಕ್ರೀಸಿಗಿಳಿದ ನಾಯಕ ವಿರಾಟ್ ಕೊಹ್ಲಿ ಆರಂಭದಲ್ಲೇ ಬಿರುಸಿನ ಆಟಕ್ಕೆ ಒತ್ತು ನೀಡಿದರು.
ಇವರಿಗೆ ಶಿಖರ್ ಧವನ್ (18) ಅವರಿಂದಲೂ ಉತ್ತಮ ಬೆಂಬಲ ದೊರಕಿತು. ಶಿಖರ್ ಜತೆಗೆ ದ್ವಿತೀಯ ವಿಕೆಟ್‌ಗೆ 61 ರನ್‌ಗಳ ಜತೆಯಾಟ ನೀಡಿದ ಕೊಹ್ಲಿ ಮಗದೊಂದು ಜವಾಬ್ದಾರಿಯುತ ಇನ್ನಿಂಗ್ಸ್ ಕಟ್ಟಿದರು.
ಮೊನಚು ಕಳೆದುಕೊಂಡ ದಕ್ಷಿಣ ಆಫ್ರಿಕಾ ಬೌಲರ್‌ಗಳನ್ನು ಅಕ್ಷರಶ: ದಂಡಿಸಿದ ಕೊಹ್ಲಿ 36 ಎಸೆತಗಳಲ್ಲೇ ಅರ್ಧಶತಕದ ಗೆರೆಯನ್ನು ದಾಟಿದರು. ಹಾಗೆಯೇ ಸ್ವಲ್ಪದರಲ್ಲೇ ದ್ವಿಪಕ್ಷೀಯ ಏಕದಿನ ಸರಣಿಯಲ್ಲಿ 500 ರನ್ ಗಳಿಸಿದ ವಿಶ್ವದ ಮೊದಲ ಬ್ಯಾಟ್ಸ್‌ಮನ್ ಎಂಬ ದಾಖಲೆಗೂ ಪಾತ್ರವಾದರು.
ನಾಯಕ ಕೊಹ್ಲಿ ಅಂಜಿಕ್ಯ ರಹಾನೆ ಅವರಿಂದಲೂ ಉತ್ತಮ ಬೆಂಬಲ ವ್ಯಕ್ತವಾಯಿತು. ಇನ್ನೊಂದೆಡೆ ವಿರಾಟ್ ಶತಕದತ್ತ ಶರವೇಗದಲ್ಲಿ ಮುನ್ನುಗ್ಗಿದರು.
ಇನ್ನೇನು ನೋಡ ನೋಡುತ್ತಿರುವಂತೆಯೇ ಕೇವಲ 82 ಎಸೆತಗಳಲ್ಲಿ ಶತಕವನ್ನು ಬಾರಿಸಿದರು. ಈ ಮೂಲಕ ಒಂದೇ ದಿನದಲ್ಲಿ ಡಬಲ್ ಶತಕದ ಖುಷಿಯನ್ನು ಆಚರಿಸಿದರು. ಈ ಮೊದಲು ಕ್ಷೇತ್ರರಕ್ಷಣೆಯಲ್ಲಿ 100 ಕ್ಯಾಚ್ ಅಂತರಾಷ್ಟ್ರೀಯ ಕ್ಯಾಚ್‌ಗಳನ್ನು ಹಿಡಿದಿದ್ದರು.
ಹಾಗೆಯೇ ಪ್ರಸಕ್ತ ಸರಣಿಯಲ್ಲಿ ಮೂರನೇ ಹಾಗೂ ಒಟ್ಟಾರೆಯಾಗಿ ವೃತ್ತಿ ಜೀವನದಲ್ಲಿ 35ನೇ ಏಕದಿನ ಶತಕದ ಸಾಧನೆ ಮಾಡಿದರು.
ಇಲ್ಲಿಂದ ಬಳಿಕ ತಂಡಕ್ಕೆ ಹೆಚ್ಚಿನ ಆಘಾತವಾಗದಂತೆ ಗೆಲುವಿನ ಔಪಚಾರಿಕತೆಯನ್ನು ಪೂರ್ಣಗೊಳಿಸಿದರು. ವಿರಾಟ್ ಹಾಗೂ ರಹಾನೆ ಮುರಿಯದ ಮೂರನೇ ವಿಕೆಟ್‌ಗೆ 126 ರನ್‌ಗಳ ಜತೆಯಾಟವನ್ನು ನೀಡಿದರು.
ಅಂತಿಮವಾಗಿ 96 ಎಸೆತಗಳನ್ನು ಎದುರಿಸಿದ ವಿರಾಟ್ 19 ಬೌಂಡರಿ ಹಾಗೂ ಎರಡು ಮನಮೋಹಕ ಸಿಕ್ಸರ್‌ಗಳಿಂದ 129 ರನ್ ಗಳಿಸಿ ಅಜೇಯರಾಗುಳಿದರು. ಅತ್ತ 50 ಎಸೆತಗಳನ್ನು ಎದುರಿಸಿದ ರಹಾನೆ ಮೂರು ಬೌಂಡರಿಗಳಿಂದ 34 ರನ್ ಗಳಿಸಿ ಔಟಾಗದೆ ಉಳಿದರು.
ಶಾರ್ದುಲ್ ಮಿಂಚು; ದ.ಆಫ್ರಿಕಾ 204ಕ್ಕೆ ಆಲೌಟ್...
ಇದಕ್ಕೂ ಮೊದಲು ಕರಾರುವಕ್ ದಾಳಿ ಸಂಘಟಿಸಿರುವ ಟೀಮ್ ಇಂಡಿಯಾ, ಆತಿಥೇಯ ದಕ್ಷಿಣ ಆಫ್ರಿಕಾ ತಂಡವನ್ನು 204 ರನ್‌ಗಳಿಗೆ ಕಟ್ಟಿಹಾಕಿತ್ತು.
ಟಾಸ್ ಗೆದ್ದ ಟೀಮ್ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಮೊದಲು ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದ್ದರು. ಆದರೆ ಕೊನೆಯ ಪಂದ್ಯದಲ್ಲೂ ಉತ್ತಮ ಆರಂಭ ಪಡೆಯುವಲ್ಲಿ ದಕ್ಷಿಣ ಆಫ್ರಿಕಾ ವಿಫಲವಾಗಿತ್ತು. ತಂಡವು 43 ರನ್ ಗಳಿಸುವುದರೆಡೆಗೆ ಓಪನರುಗಳಾದ ನಾಯಕ ಏಡೆನ್ ಮಾರ್ಕ್ರಮ್ (24) ಹಾಗೂ ಹಾಶೀಮ್ ಆಮ್ಲಾ (10) ವಿಕೆಟುಗಳನ್ನು ಕಳೆದುಕೊಂಡಿತ್ತು.
ಇವರಿಬ್ಬರ ವಿಕೆಟುಗಳು ಯುವ ವೇಗಿ ಶಾರ್ದುಲ್ ಠಾಕೂರ್ ಪಾಲಾಯಿತು. ಈ ಮೂಲಕ ತಮಗೆ ಲಭಿಸಿದ ಅವಕಾಶವನ್ನು ಸಮರ್ಥವಾಗಿಯೇ ಬಳಸಿಕೊಂಡರು.
ಮೂರನೇ ವಿಕೆಟ್‌ಗೆ ಅನುಭವಿ ಎಬಿಡಿ ವಿಲಿಯರ್ಸ್ ಹಾಗೂ ಕಾಯ ಜೊಂಡೊ 62 ರನ್‌ಗಳ ಮಹತ್ವದ ಜತೆಯಾಟ ಕಟ್ಟಿದರು. ಈ ಹಂತದಲ್ಲಿ 30 ರನ್ ಗಳಿಸಿದ ವಿಲಿಯರ್ಸ್ ಅವರನ್ನು ಯಜುವೇಂದ್ರ ಚಹಲ್ ಕ್ಲೀನ್ ಬೌಲ್ಡ್ ಮಾಡಿದರು.
ಅತ್ತ ಯುವ ಪ್ರತಿಭಾವಂತ ಬ್ಯಾಟ್ಸ್‌ಮನ್ ಕಾಯ ಜೊಂಡೊ ಆಕ್ರಮಣಕಾರಿ ಬ್ಯಾಟಿಂಗ್ ಪ್ರದರ್ಶಿಸಿದರು. ಭಾರತೀಯ ಬೌಲರ್‌ಗಳನ್ನು ದಿಟ್ಟವಾಗಿ ಎದುರಿಸಿದ ಜೊಂಡೊ ಆಕರ್ಷಕ ಅರ್ಧಶತಕ ಬಾರಿಸಿದರು.
ಆದರೆ ವಿಕೆಟ್‌ನ ಮತ್ತೊಂದು ತುದಿಯಿಂದ ಉತ್ತಮ ಬೆಂಬಲ ಸಿಗದೇ ಹೋಯಿತು. ವಿಕೆಟ್ ಕೀಪರ್ ಬ್ಯಾಟ್ಸ್‌ಮನ್ ಹೆನ್‌ರಿಚ್ ಕ್ಲಾಸೆನ್ (22), ಫರ್ಹಾನ್ ಬೆಹಾರ್ಡಿನ್ (1) ಹಾಗೂ ಕ್ರಿಸ್ ಮೊರಿಸ್ (4) ಹೆಚ್ಚು ಹೊತ್ತು ಕ್ರೀಸಿನಲ್ಲಿ ನೆಲೆ ನಿಲ್ಲಲು ಸಾಧ್ಯವಾಗಲಿಲ್ಲ.
ಈ ಹಂತದಲ್ಲಿ ಒತ್ತಡವನ್ನು ನಿಭಾಯಿಸಲು ವಿಫಲವಾದ ಜೊಂಡೊ ಸಹ ವಿಕೆಟ್ ಒಪ್ಪಿಸಿದರು. ಇದರೊಂದಿಗೆ 151 ರನ್ ಗಳಿಸುವುದರಷ್ಟರಲ್ಲಿ ತಂಡವು ಏಳು ಪ್ರಮುಖ ವಿಕೆಟುಗಳನ್ನು ಕಳೆದುಕೊಂಡಿತು. 74 ಎಸೆತಗಳನ್ನು ಎದುರಿಸಿದ ಜೊಂಡೊ ಮೂರು ಬೌಂಡರಿ ಹಾಗೂ ಎರಡು ಸಿಕ್ಸರ್‌ಗಳಿಂದ 54 ರನ್ ಗಳಿಸಿದರು.
ಎಂಟನೇ ವಿಕೆಟ್‌ಗೆ ಆ್ಯಂಡಿಲ್ ಪೆಹ್ಲುಕಾಯೊ ಹಾಗೂ ಮೊರ್ನೆ ಮಾರ್ಕೆಲ್ (20) 36 ರನ್‌ಗಳ ಮಹತ್ವದ ಜತೆಯಾಟ ನೀಡಿದರು. ಅಂತೆಯೇ ಕೊನೆಯ ಹಂತದಲ್ಲಿ 34 ರನ್‌ಗಳ ಉಪಯುಕ್ತ ಇನ್ನಿಂಗ್ಸ್ ಕಟ್ಟಿದ ಪೆಹ್ಲುಕಾಯೊ ತಂಡದ ಮೊತ್ತವನ್ನು 200ರ ಗೆರೆ ದಾಟಿಸಿದರು. 42 ಎಸೆತಗಳನ್ನು ಎದುರಿಸಿದ ಪೆಹ್ಲುಕಾಯೊ ತಲಾ ಎರಡು ಬೌಂಡರಿ ಹಾಗೂ ಸಿಕ್ಸರ್‌ಗಳನ್ನು ಸಿಡಿಸಿದ್ದರು.
ಇನ್ನುಳಿದಂತೆ ಇಮ್ರಾನ್ ತಾಹೀರ್ (2) ರನ್ ಗಳಿಸಿದರು. ಅಂತಿಮವಾಗಿ 46.5 ಓವರ್‌ಗಳಲ್ಲಿ 204 ರನ್‌ಗಳಿಗೆ ಸರ್ವಪತನವನ್ನು ಕಂಡಿತ್ತು. ಭಾರತದ ಪರ ಶಾರ್ದುಲ್ ನಾಲ್ಕು, ಬುಮ್ರಾ ಎರಡು ಹಾಗೂ ಚಹಲ್ ತಲಾ ಎರಡು ಮತ್ತು ಪಾಂಡ್ಯ ಹಾಗೂ ಯಾದವ್ ತಲಾ ಒಂದು ವಿಕೆಟನ್ನು ಕಬಳಿಸಿದರು.
ಭುವಿಗೆ ವಿಶ್ರಾಂತಿ, ಶಾರ್ದುಲ್ ಇನ್...
ಟೀಮ್ ಇಂಡಿಯಾದಲ್ಲಿ ಪ್ರಮುಖವಾಗಿಯೂ ಒಂದು ಬದಲಾವಣೆ ತರಲಾಗಿದ್ದು, ಭುವನೇಶ್ವರ್ ಕುಮಾರ್ ಅವರಿಗೆ ವಿಶ್ರಾಂತಿ ಸೂಚಿಸಲಾಗಿದೆ. ಭುವಿ ಸ್ಥಾನಕ್ಕೆ ಯುವ ವೇಗಿ ಶಾರ್ದೂಲ್ ಠಾಕೂರ್‌ಗೆ ಅವಕಾಶ ನೀಡಲಾಗಿದೆ.
ಅತ್ತ ಆತಿಥೇಯ ತಂಡದಲ್ಲಿ ನಾಲ್ಕು ಬದಲಾವಣೆಗಳನ್ನು ತರಲಾಗಿದ್ದು, ಕ್ರಿಸ್ ಮೊರಿಸ್ ಜತೆಗೆ ಫರ್ಹಾನ್ ಬೆಹಾರ್ಡಿನ್, ಇಮ್ರಾನ್ ತಾಹೀರ್ ಹಾಗೂ ಖಾಯಾ ಝೊಂಡೊ ತಂಡವನ್ನು ಸೇರಿಕೊಂಡಿದ್ದಾರೆ.
ಆಗಲೇ ಆರು ಪಂದ್ಯಗಳ ಏಕದಿನ ಸರಣಿಯನ್ನು 4-1ರ ಅಂತರದಲ್ಲಿ ವಶಪಡಿಸಿಕೊಂಡಿರುವ ಟೀಮ್ ಇಂಡಿಯಾ, ದಕ್ಷಿಣ ಆಫ್ರಿಕಾ ನೆಲದಲ್ಲಿ ನೂತನ ದಾಖಲೆ ಬರೆದಿತ್ತು.
ತಂಡಗಳು ಇಂತಿದೆ:
— BCCI (@BCCI) February 16, 2018
South Africa (Playing XI): Hashim Amla, Aiden Markram(c), AB de Villiers, Khaya Zondo, Farhaan Behardien, Heinrich Klaasen(w), Chris Morris, Andile Phehlukwayo, Imran Tahir, Morne Morkel, Lungisani Ngidi
#TeamIndia Playing XI for the 6th and final ODI. Shardul Thakur comes in place of Bhuvneshwar Kumar #SAvIND pic.twitter.com/qJuA4HMEXu


Star birthday special
ಸಿನಿ ತಾರೆಯರ ಬರ್ತಡೇ ಸ್ಪೆಷಲ್
ಡಾ.ವಿಷ್ಣುವರ್ಧನ್, ರಿಯಲ್‌ಸ್ಟಾರ್ ಉಪೇಂದ್ರ ಮತ್ತು ಶ್ರುತಿ ಅವರ ಹುಟ್ಟು ಹಬ್ಬವನ್ನು ಅಭಿಮಾನಿಗಳು ಶುಕ್ರವಾರ (ಸೆ.18) ಆಚರಿಸಿದರು. ಈ ಬಾರಿ ಶ್ರುತಿ ತಮ್ಮ ಕಣ್ಣುಗಳನ್ನು ದಾನ ಮಾಡಿದ್ದು ವಿಶೇಷವಾಗಿತ್ತು.
| Updated:
Sep 19, 2015, 04:18AM IST
ಡಾ.ವಿಷ್ಣುವರ್ಧನ್, ರಿಯಲ್‌ಸ್ಟಾರ್ ಉಪೇಂದ್ರ ಮತ್ತು ಶ್ರುತಿ ಅವರ ಹುಟ್ಟು ಹಬ್ಬವನ್ನು ಅಭಿಮಾನಿಗಳು ಶುಕ್ರವಾರ (ಸೆ.18) ಆಚರಿಸಿದರು. ಈ ಬಾರಿ ಶ್ರುತಿ ತಮ್ಮ ಕಣ್ಣುಗಳನ್ನು ದಾನ ಮಾಡಿದ್ದು ವಿಶೇಷವಾಗಿತ್ತು.
* ಶರಣು ಹುಲ್ಲೂರು
ಕನ್ನಡ ಸಿನಿ ತಾರೆಯರ ಹುಟ್ಟುಹಬ್ಬಕ್ಕೆ ಈ ಶುಕ್ರವಾರ (ಸೆ.18) ಸಾಕ್ಷಿ ಆಯಿತು. ಡಾ.ವಿಷ್ಣುವರ್ಧನ್, ಉಪೇಂದ್ರ ಮತ್ತು ಶ್ರುತಿ ಅವರ ಜನ್ಮ ದಿನವನ್ನು ಅಭಿಮಾನಿಗಳು ಸಂಭ್ರಮದಿಂದ ಆಚರಿಸಿದರು.
ವಿಷ್ಣುವರ್ಧನ್ ಅವರ 65ನೇ ಹುಟ್ಟು ಹಬ್ಬದಂದು ಪತ್ನಿ ಭಾರತಿ ವಿಷ್ಣುವರ್ಧನ್ ಪೂಜೆ ಸಲ್ಲಿಸಿದರು. ಸಾವಿರಾರು ಅಭಿಮಾನಿಗಳು ಅಭಿಮಾನ ಸ್ಟುಡಿಯೋದಲ್ಲಿ ಜಮಾಯಿಸಿ, ನೆಚ್ಚಿನ ನಟನಿಗೆ ನಮಿಸಿದರು. ಹಲವು ಅಭಿಮಾನಿಗಳು ರಕ್ತದಾನ ಶಿಬಿರದಲ್ಲಿ ಪಾಲ್ಗೊಂಡಿದ್ದು ವಿಶೇಷವಾಗಿತ್ತು.
‘ವಿಷ್ಣುವರ್ಧನ್ ಯಾವತ್ತಿಗೂ ತಮ್ಮ ಹುಟ್ಟು ಹಬ್ಬವನ್ನು ಅಭಿಮಾನಿಗಳ ಸಮ್ಮುಖದಲ್ಲೇ ಆಚರಿಸುತ್ತಿದ್ದರು. ಹಾಗಾಗಿ ಪ್ರತಿ ವರ್ಷವೂ ಅಭಿಮಾನಿಗಳೇ ಅದನ್ನು ಮುಂದುವರೆಸಿಕೊಂಡು ಹೋಗುತ್ತಿದ್ದಾರೆ. ಅವರ ಅಭಿಮಾನ ದೊಡ್ಡದು’ ಅಂದರು ಭಾರತಿ ವಿಷ್ಣುವರ್ಧನ್.
47ನೇ ವಸಂತಕ್ಕೆ ಕಾಲಿಟ್ಟ ಉಪೇಂದ್ರ, ಮಧ್ಯರಾತ್ರಿ 12ಕ್ಕೆ ಅಭಿಮಾನಿಗಳು ತಂದಿದ್ದ ಕೇಕ್ ಕತ್ತರಿಸಿ, ಹುಟ್ಟು ಹಬ್ಬ ಆಚರಿಸಿಕೊಂಡರು. ಬೆಂಗಳೂರಿನ ಕತ್ರೆಗುಪ್ಪೆಯಲ್ಲಿರುವ ಅವರ ಮನೆ ಮುಂದೆ ನೆರೆದಿದ್ದ ಅಭಿಮಾನಿಗಳು ಉಪ್ಪಿಗೆ ಕೇಕ್ ತಿನ್ನಿಸಿ ಶುಭ ಹಾರೈಸಿದರು. ಆನಂತರ ಮಾಧ್ಯಮಗಳ ಜತೆ ಮಾತನಾಡಿ, ‘ಕಲಾವಿದರು ಬೆಳೆಯಲು ಅಭಿಮಾನಿಗಳೇ ಕಾರಣ. ಈ ದಿನವನ್ನು ಅವರಿಗಾಗಿ ಮೀಸಲಿಡುತ್ತೇನೆ. ರಾತ್ರಿಯಿಂದಲೇ ಅವರು ಮನೆಯ ಮುಂದೆ ಜಮಾಯಿಸುತ್ತಾರೆ. ಅವರ ಜತೆ ಸಂಭ್ರಮದಿಂದಲೇ ಪಾಲ್ಗೊಳ್ಳುವೆ’ ಅಂದರು.
ಉಪೇಂದ್ರ ಅವರ ಬರ್ತಡೇ ಗಿಫ್ಟ್ ಎನ್ನುವಂತೆ ಒಂದು ದಿನ ಮುಂಚಿತವಾಗಿಯೇ ಕಾಂಬೋಡಿಯಾದ ಅಂಕೋರ್ ವಿಶ್ವವಿದ್ಯಾಲಯ ಇವರಿಗೆ ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿದೆ.
ಶ್ರುತಿ ಅವರ ಹುಟ್ಟು ಹಬ್ಬ ಈ ಬಾರಿ ವಿಶೇಷವಾಗಿತ್ತು. ಕುಟುಂಬ ಸಮೇತ ನಾರಾಯಣ ನೇತ್ರಾಲಯಕ್ಕೆ ಭೇಟಿ ಮಾಡಿದ ಇವರು, ತಮ್ಮ ಕಣ್ಣುಗಳನ್ನು ದಾನ ಮಾಡಿದರು. ಈ ಸಂದರ್ಭದಲ್ಲಿ ಸಹೋದರ, ನಟ ಶರಣ್, ತಂದೆ ತಾಯಿ ಮತ್ತು ಮಗಳು ಹಾಜರಿದ್ದರು.
‘ಕಣ್ಣು ದಾನ ಶ್ರೇಷ್ಠವಾದದ್ದು. ಡಾ.ರಾಜ್ ಕುಮಾರ್ ಇಂತಹ ವಿಷಯಗಳಲ್ಲಿ ಆದರ್ಶ ಮೆರೆದವರು. ಕಣ್ಣು ದಾನಕ್ಕೆ ಅವರು ಕೂಡ ಸ್ಫೂರ್ತಿ’ ಅಂದರು.


MeeToo; ಅರ್ಜುನ್ ವಿರುದ್ಧದ ಆರೋಪದ ಹಿಂದೆ ಸೇಡು?ನಟ ಚೇತನ್ ಹೇಳೋದೇನು
Team Udayavani,  Oct 22, 2018, 4:46 PM IST
ಅ
ಅ
ಅ
ಬೆಂಗಳೂರು: ಮೀ ಟೂ ಅಭಿಯಾನದಲ್ಲಿ ದಕ್ಷಿಣ ಭಾರತದ ಖ್ಯಾತ ನಟ ಅರ್ಜುನ್ ಸರ್ಜಾ ವಿರುದ್ಧ ನಟಿ ಶ್ರುತಿ ಹರಿಹರನ್ ಮಾಡಿರುವ ಆರೋಪದ ಹಿಂದೆ ನಟ, ಸಾಮಾಜಿಕ ಹೋರಾಟಗಾರ ಚೇತನ್ ಅವರ ಕೈವಾಡವಿದೆ ಎಂಬ ಆರೋಪ ಕೇಳಿಬಂದಿದೆ.
ವೈಯಕ್ತಿಕ ಹಿತಾಸಕ್ತಿಗಾಗಿ ಆ ದಿನಗಳು ಸಿನಿಮಾದ ನಟ ಚೇತನ್ ಅವರು ಮೀ ಟೂ ಅಭಿಯಾನ ದುರುಪಯೋಗಪಡಿಸಿಕೊಂಡಿದ್ದಾರೆ ಎಂಬ ಚರ್ಚೆ ಆರಂಭವಾಗಿದೆ.
ಪ್ರೇಮ ಬರಹ ಸಿನಿಮಾ ಮತ್ತು ಸೇಡು?
ಅರ್ಜುನ್ ಸರ್ಜಾ ನಿರ್ದೇಶನದಲ್ಲಿ ಪ್ರೇಮ ಬರಹ ಸಿನಿಮಾ ಬಿಡುಗಡೆಯಾಗುವ ಮುನ್ನ. ಸಿನಿಮಾದಲ್ಲಿ ಹೀರೋ ಆಗಿ ನಟಿಸಲು ನಟ ಚೇತನ್ ಗೆ 10 ಲಕ್ಷ ರೂಪಾಯಿ ನೀಡಲಾಗಿತ್ತಂತೆ. ಹೀರೋಯಿನ್ ಆಗಿ ಅರ್ಜುನ್ ಸರ್ಜಾ ಪುತ್ರಿ ಐಶ್ವರ್ಯ ಕೂಡಾ ನಟಿಸಿದ್ದರು. ಏತನ್ಮಧ್ಯೆ ಅರ್ಜುನ್ ಸರ್ಜಾ ಅವರು ನಾಯಕನ ಪಾತ್ರಕ್ಕೆ ಚಂದನ್ ಅವರನ್ನು ಆಯ್ಕೆ ಮಾಡಿದ್ದರು. ಸಿನಿಮಾ ಬಿಡುಗಡೆಯಾಗಿ, ಪ್ರೇಕ್ಷಕರ ಮನಗೆದ್ದಿತ್ತು.
ನಂತರ ಮುಂಗಡವಾಗಿ ಕೊಟ್ಟಿದ್ದ ಹತ್ತು ಲಕ್ಷ ರೂಪಾಯಿಯನ್ನು ವಾಪಸ್ ಕೊಡುವಂತೆ ಅರ್ಜುನ್ ಸರ್ಜಾ ಕೇಳಿದ್ದರಂತೆ. ಈ ಹಿನ್ನೆಲೆಯಲ್ಲಿ ಚೇತನ್ ಅವರು ದ್ವೇಷ ಸಾಧಿಸುತ್ತಿದ್ದಾರೆ ಎಂದು ಗಂಭೀರವಾಗಿ ಆರೋಪಿಸಲಾಗಿದೆ.
ನಟ ಚೇತನ್ ಹೇಳುವುದೇನೂ?
ನನ್ನ ವಿರುದ್ಧದ ಹತ್ತು ಲಕ್ಷ ರೂಪಾಯಿ ಆರೋಪದಲ್ಲಿ ಯಾವುದೇ ಸತ್ಯಾಂಶವಿಲ್ಲ. ಇದೊಂದು ಷಡ್ಯಂತ್ರ. ನನ್ನ ಬಳಿ ಅರ್ಜುನ್ ಸರ್ಜಾ ಅವರು ದುಡ್ಡು ಕೇಳಿಯೇ ಇಲ್ಲ. ನನ್ನ ಜೊತೆ ಸರ್ಜಾ ಅವರು ಸ್ನೇಹದಿಂದಲೇ ಇದ್ದಾರೆ ಎಂದು ನಟ ಚೇತನ್ ಪ್ರತಿಕ್ರಿಯೆ ನೀಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಆಕ್ರೋಡ್ ಸೇವನೆ – ಕ್ಯಾನ್ಸರ್ ಕರುಳಿನ ಸಮಸ್ಯೆ ಬಲು ದೂರ…
May 29, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಆರೋಗ್ಯದಾಯಕವಾಗಿರಲು ನಾವು ಬಯಸುವುದು ಸಹಜವೇ ಸರಿ. ದಿನಕ್ಕೆ ಅರ್ಧ ಕಪ್ ಆಕ್ರೋಡು ಸೇವಿಸುವುದರಿಂದ ಜೀರ್ಣಾಂಗ ವ್ಯವಸ್ಥೆಯನ್ನು ರಕ್ಷಿಸಲು ಕರುಳಿನಲ್ಲಿ ಪ್ರೋಬಯಾಟಿಕ್ ಬ್ಯಾಕ್ಟೀರಿಯಾವನ್ನು ಹೆಚ್ಚಿಸುತ್ತದೆ ಮತ್ತು ಹೃದಯ ಮತ್ತು ಮಿದುಳಿನ ಕಾಯಿಲೆಗಳು ಮತ್ತು ಕ್ಯಾನ್ಸರ್ ಅಪಾಯಗಳನ್ನು ತಡೆಗಟ್ಟುತ್ತದೆ ಎಂದು ಸಂಶೋಧಕರು ಹೇಳುತ್ತಾರೆ. ಆವಿಷ್ಕಾರಗಳು, ಪ್ರಾಣಿಗಳ ಅಧ್ಯಯನದ ಪ್ರಕಾರ, ಆಕ್ರೋಡು-ಪುಷ್ಟೀಕರಿಸಿದ ಆಹಾರವು ಕರುಳಿನ ಸೂಕ್ಷ್ಮಜೀವಿ ಸಮುದಾಯವನ್ನು ಮರುಸೃಷ್ಟಿಸುತ್ತದೆ ಮತ್ತು ಲ್ಯಾಕ್ಟೋಬಾಸಿಲಸ್, ರೋಸ್ಬ್ಯುರಿಯ, ಮತ್ತು ರುಮಿನೋಕೊಕ್ಸೇಸಿಯಂತಹ ಪ್ರಯೋಜನಕಾರಿ ಬ್ಯಾಕ್ಟೀರಿಯಾಗಳಲ್ಲಿ ಗಮನಾರ್ಹ ಹೆಚ್ಚಳವನ್ನು ಉಂಟುಮಾಡುತ್ತದೆ.
ಆಕ್ರೋಡ್ ಜೀರ್ಣಾಂಗ ವ್ಯವಸ್ಥೆಯನ್ನು ಆರೋಗ್ಯಕರವಾಗಿರಿಸುವಲ್ಲಿ ಬ್ಯಾಕ್ಟೀರಿಯಾವನ್ನು ಬೆಳೆಸಲು ಮತ್ತು ಪ್ರೋಬಯಾಟಿಕ್ ಆಗಿ ಕಾರ್ಯನಿರ್ವಹಿಸುತ್ತದೆ ಎಂದು ಸಂಶೋಧಕರು ಹೇಳಿದ್ದಾರೆ.
“ಕರುಳಿನ ಆರೋಗ್ಯವು ದೇಹದ ಉಳಿದ ಭಾಗದಲ್ಲಿ ಒಟ್ಟಾರೆ ಆರೋಗ್ಯಕ್ಕೆ ಸಂಬಂಧಿಸಿದೆ ನಮ್ಮ ಅಧ್ಯಯನವು ಆಕ್ರೋಡ್ ಕರುಳಿನ ಆರೋಗ್ಯವನ್ನು ಸದೃಢವಾಗಿ ಬದಲಾಯಿಸುತ್ತದೆ ಎಂಬುದನ್ನು ತೋರಿಸುತ್ತದೆ, ಇದು ಹೃದಯ ಮತ್ತು ಮಿದುಳಿನ ಆರೋಗ್ಯವನ್ನು ಹೆಚ್ಚಿಸುತ್ತದೆ. ಆಕ್ರೋಡ್ ಸೇವನೆಯಿಂದ ಇತರ ಸಕಾರಾತ್ಮಕ ಆರೋಗ್ಯದ ಪ್ರಯೋಜನಗಳನ್ನು ವಿವರಿಸಲು ಸಹಾಯ ಮಾಡುತ್ತದೆ” ಯುಎಸ್ನ ಲೂಯಿಸಿಯಾನ ಸ್ಟೇಟ್ ಯೂನಿವರ್ಸಿಟಿಯ ಅಸೋಸಿಯೇಟ್ ಪ್ರಾಧ್ಯಾಪಕರಾದ ಪ್ರಮುಖ ಸಂಶೋಧಕ ಲಾರಿ ಬೈರ್ಲಿ ಹೇಳಿದರು.
ಆಕ್ರೋಡ್ ಸೇವಿಸುವುದರಿಂದ ಕೂಡ ಆರೋಗ್ಯ ಪ್ರಯೋಜನಗಳ ಜೊತೆಗೆ ಸಂಬಂಧಿಸಿದ, ಹೃದಯ ರೋಗ ಮತ್ತು ಕ್ಯಾನ್ಸರ್ ನ ಅಪಾಯ  ಕಡಿಮೆಯಾಗುತ್ತದೆ, ಎಂದು ಬೈರ್ಲೇ ಹೇಳಿದ್ದಾರೆ . ಆಕ್ರೋಡ್ ನ ಜೈವಿಕ ಅಂಶಗಳು ಈ ಆರೋಗ್ಯ ಪ್ರಯೋಜನಗಳನ್ನು ಒದಗಿಸುವಲ್ಲಿ ಕಾರಣವಾಗಬಹುದು. ಸಂಶೋಧಕರು ಪೌಷ್ಟಿಕಾಂಶದ ಬಯೋಕೆಮಿಸ್ಟ್ರಿ ನಿಯತಕಾಲಿಕದಲ್ಲಿ ವಿವರಿಸುತ್ತಾರೆ.
ಉತ್ತಮ ಬ್ಯಾಕ್ಟೀರಿಯಾದ ವೈವಿಧ್ಯತೆಯು ಉತ್ತಮ ಆರೋಗ್ಯದ ಫಲಿತಾಂಶಗಳೊಂದಿಗೆ ಸಂಬಂಧವನ್ನು ಹೊಂದಿರಬಹುದು, ಆದರೆ ಕಡಿಮೆ ವೈವಿಧ್ಯತೆಯು ಸ್ಥೂಲಕಾಯತೆ ಮತ್ತು ಉರಿಯೂತದ ಕರುಳಿನ ಕಾಯಿಲೆಗೆ ಸಂಬಂಧಿಸಿದೆ, “ಎಂದು ಬೈರ್ಲೆ ಗಮನಿಸಿದರು. ಸಸ್ಯ ಆಧಾರಿತ ಒಮೆಗಾ -3 ಕೊಬ್ಬಿನಾಮ್ಲ (ಒಂದು ಔನ್ಸ್ 2.5 ಗ್ರಾಂಗಳು) ಮತ್ತು ಪ್ರೋಟೀನ್ (ಒಂದು ಔನ್ಸ್ 4 ಗ್ರಾಂ) ಮತ್ತು ಫೈಬರ್ (ಒಂದು ಔನ್ಸ್ 2 ಗ್ರಾಂ) ನೀಡುತ್ತವೆ.
ಅಧ್ಯಯನಕ್ಕಾಗಿ, ಇಲಿಗಳು ಯಾದೃಚ್ಛಿಕವಾಗಿ(randomly)   ನೆಲದ ಆಕ್ರೋಡ್ ಹೊಂದಿರುವ ಆಹಾರಕ್ರಮಕ್ಕೆ ಬಳಸಿ ಪರೀಕ್ಷಿಸಲಾಯಿತು. ಇದು ಮನುಷ್ಯರಲ್ಲಿ ದಿನಕ್ಕೆ ಸುಮಾರು 2 ಔನ್ಸ್ (1/2 ಕಪ್) ಅಥವಾ 10 ವಾರಗಳ ಕಾಲ ಆಕ್ರೊಡ್ ಗಳಿಲ್ಲದ ಆಹಾರಕ್ರಮಕ್ಕೆ ಸಮನಾಗಿರುತ್ತದೆ.


Spain, First Published 3, Aug 2018, 11:53 AM IST
Highlights
ಬಿಎಫ್’ಸಿ ತಂಡವು ಕ್ರೀಡಾಂಗಣಕ್ಕೆ ತೆರಳುತ್ತಿದ್ದ ವೇಳೆ ಆಟಗಾರರಿದ್ದ ಬಸ್ ನಡುರಸ್ತೆಯಲ್ಲೇ ಕೆಟ್ಟು ನಿಂತಿತು. ಹೀಗಾಗಿ, ಆಟಗಾರರು ಕೆಳಗಿಳಿದು ಸ್ವಲ್ಪ ದೂರ ಬಸ್ ತಳ್ಳಬೇಕಾಯಿತು.
ವೇಲೆನ್ಸಿಯಾ(ಆ.03): ಎಎಫ್‌ಸಿ ಕಪ್ ಅಂತರ ವಲಯ ಸೆಮೀಸ್ ಪಂದ್ಯಕ್ಕೆ ತಯಾರಿ ನಡೆಸಲು ಸ್ಪೇನ್‌ಗೆ ತೆರಳಿರುವ ಬೆಂಗಳೂರು ಎಫ್‌ಸಿ ತಂಡಕ್ಕೆ ಗುರುವಾರ ವಿಭಿನ್ನ ಸವಾಲು ಎದುರಾಯಿತು.
ಕ್ರೀಡಾಂಗಣಕ್ಕೆ ತೆರಳುತ್ತಿದ್ದ ವೇಳೆ ಆಟಗಾರರಿದ್ದ ಬಸ್ ನಡುರಸ್ತೆಯಲ್ಲೇ ಕೆಟ್ಟು ನಿಂತಿತು. ಹೀಗಾಗಿ, ಆಟಗಾರರು ಕೆಳಗಿಳಿದು ಸ್ವಲ್ಪ ದೂರ ಬಸ್ ತಳ್ಳಬೇಕಾಯಿತು.
Because the session wasn't hard enough, the team bus decided to break down on a slope on the way back! Spot a couple of pretenders if you can :) #BluesInSpain pic.twitter.com/nQ46EwjGWj
— Bengaluru FC (@bengalurufc) August 2, 2018
ಬಿಎಫ್‌ಸಿ ಅಧಿಕೃತ ಟ್ವೀಟರ್ ಖಾತೆಯಲ್ಲಿ ಆಟಗಾರರು ಬಸ್ ತಳ್ಳುತ್ತಾ ಮೋಜಿನಲ್ಲಿ ತೊಡಗಿರುವ ವಿಡಿಯೋ ಹಾಕಲಾಗಿದ್ದು, ಅಭಿಮಾನಿಗಳ ಗಮನ ಸೆಳೆದಿದೆ.
Last Updated 3, Aug 2018, 11:53 AM IST


ಸೈನಾ ನೆಹ್ವಾಲ್ ಗೆ ‘ಜಿ’ ಗುಂಪಿನಲ್ಲಿ ಸ್ಥಾನ
  28-07-2016 10:27AM IST    /     No Comments    /     Posted In: Featured News , Sports
ಮುಂಬೈ: ಭಾರತದ ಭರವಸೆಯ ಬ್ಯಾಡ್ಮಿಂಟನ್ ಆಟಗಾರ್ತಿ ಸೈನಾ ನೆಹ್ವಾಲ್ ರಿಯೊ ಒಲಿಂಪಿಕ್ಸ್ ನ ಮಹಿಳಾ ಸಿಂಗಲ್ಸ್ ನಲ್ಲಿ ‘ಜಿ’ ಗುಂಪಿನಲ್ಲಿ ಸ್ಥಾನ ಪಡೆದುಕೊಂಡಿದ್ದಾರೆ. ರಿಯೊ ಒಲಿಂಪಿಕ್ಸ್ ನಲ್ಲಿ ಸೈನಾ ನೆಹ್ವಾಲ್ 5ನೇ ಶ್ರೇಯಾಂಕ ಪಡೆದುಕೊಂಡಿದ್ದಾರೆ.
ವಿಶ್ವದ 5ನೇ ರ್ಯಾಂಕಿಂಗ್ ಆಟಗಾರ್ತಿಯಾಗಿರುವ ಸೈನಾ 2012ರ ಲಂಡನ್ ಒಲಿಂಪಿಕ್ಸ್ ನಲ್ಲಿ ಕಂಚಿನ ಪದಕ ಗೆದ್ದಿದ್ದಾರೆ. ಇದೀಗ ಅವರು ರಿಯೋ ಒಲಿಂಪಿಕ್ಸ್ ನಲ್ಲಿ ಹೆಚ್ಚಿನ ಸಾಧನೆ ಮಾಡುವ ಗುರಿ ಹೊಂದಿದ್ದಾರೆ. ಸೈನಾ ನೆಹ್ವಾಲ್, ರಿಯೋ ಒಲಿಂಪಿಕ್ಸ್ ಗೆ ತೆರಳಲಿರುವ ಹಿನ್ನಲೆಯಲ್ಲಿ ಅವರ ತಾಯಿ ಉಷಾ ನೆಹ್ವಾಲ್ ಮೈಸೂರಿನ ಶ್ರೀ ಚಾಮುಂಡೇಶ್ವರಿ ಬೆಟ್ಟದಲ್ಲಿ ವಿಶೇಷ ಪೂಜೆ ಸಲ್ಲಿಸಿದ್ದು, ಯಶಸ್ವಿಯಾಗಲಿ ಎಂದು ಪ್ರಾರ್ಥಿಸಿದ್ದಾರೆ.
ರಿ ಡಿಜನೈರೋಗೆ ಸೈನಾ ತೆರಳಲಿದ್ದು, ಅವರ ತಾಯಿ ಸೈನಾ ಹೆಸರಲ್ಲಿ ಚಾಮುಂಡೇಶ್ವರಿ ದೇವಿ ಸನ್ನಿಧಿಯಲ್ಲಿ ಪೂಜೆ ಸಲ್ಲಿಸಿದ್ದಾರೆ. ಒಲಿಂಪಿಕ್ಸ್ ನಲ್ಲಿ ಸೈನಾ ನೆಹ್ವಾಲ್ ಪದಕ ಗೆದ್ದು ಬಂದರೆ, ಕುಟುಂಬ ಸಮೇತರಾಗಿ ಬಂದು ಪೂಜೆ ಸಲ್ಲಿಸುವುದಾಗಿ ಅವರು ತಿಳಿಸಿದ್ದಾರೆನ್ನಲಾಗಿದೆ.


ಮದುವೆಯಾಗುವ ಪ್ರತಿ ದಂಪತಿಯೂ ಕೂಡ ಈ ಆರು ರೀತಿಯಲ್ಲಿ ಫೋಟೋಗಳನ್ನು ಕ್ಲಿಕ್ಕಿಸಿಕೊಳ್ಳಲೇಬೇಕು…!!?!!
August 16, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಮದುವೆ ಎನ್ನುವುದು ಪ್ರತಿಯೊಬ್ಬ ಹುಡುಗ ಹುಡುಗಿಯ ಕನಸ್ಸು ಎಂದರೇ ತಪ್ಪಾಗುವುದಿಲ್ಲ. ಏಕೆಂದರೇ, ಮದುವೆ ಎಂದಾಕ್ಷಣ ಸಾವಿರಾರು ಕನಸ್ಸುಗಳು ಕಣ್ಣ ಮುಂದೆ ಬರುತ್ತದೆ. ನಮ್ಮ ಜೀವನದ ಅದ್ಭುತಗಳಲ್ಲಿ ಮದುವೆ ಎನ್ನುವುದು ಪ್ರಮುಖ ಸ್ಥಾನವನ್ನು ಪಡೆದುಕೊಳ್ಳುತ್ತದೆ. ಅದರಂತೆ ಮದುವೆ ಎಂದಾಕ್ಷಣ ನಮಗೆ ಮುಖ್ಯವಾಗಿ ನೆನಪಾಗುವುದು ಫೋಟೊ.
ನಮ್ಮ ಬದುಕಿನ ಹಿಂದಿನ ಪುಟಗಳನ್ನು ತೆಗೆದು ನೋಡಿದಾಗ ನಮಗೆ ಮದುವೆ ಫೋಟೊಗಳು ಸುಂದರ ಕಥೆಯನ್ನು ಹೇಳುತ್ತವೆ. ಅದರಂತೆ  ನಾವು ಮದುವೆಗೆಂದೇ ಗೊತ್ತುಪಡಿಸಿದ ಫೋಟೋಗ್ರಾಫರ್ ದಿನವಿಡೀ ಫೋಟೊಗಳನ್ನು ಕ್ಲಿಕ್ಕಿಸಿಕೊಳ್ಳುತ್ತಾರೆ. ಅವರು ನಿಮಗೆ ಬೇಕಾದ ಎಲ್ಲಾ ವಿಶೇಷ ಕ್ಷಣಗಳನ್ನು ಸೆರೆಹಿಡಿಯುತ್ತಾರೆ ಎಂದು ನೀವು ತಿಳಿದುಕೊಳ್ಳಬೇಕು. ಆದರೆ, ಕೆಲವೊಮ್ಮೆ ನೀವು ಅಂದುಕೊಂಡಂತೆ ಆ ಫೋಟೊ ಬರದಿದ್ದಾಗ ಆ ಘಟನೆಯನ್ನು ಮರುಸೃಷ್ಟಿಸಲು ನಮಗೆ ಎರಡನೇ ಅವಕಾಶಗಳು ಸಿಗುವುದಿಲ್ಲ. ಆದ್ದರಿಂದ ನೀವು “ಫೋಟೊಗಳ ಪರಿಶೀಲನೆ ಮಾಡಿ ನಿಮಗೆ ಬೇಕಾದಂತೆ ಫೋಟೊಗಳು ಕ್ಲಿಕ್ಕಿಸಿಕೊಳ್ಳಿ. ಆದರೆ ನಾವಿಂದು ನಿಮಗೆ ಸಲಹೆಯೊಂದನ್ನು ನೀಡುತ್ತಿದ್ದೇವೆ. ಅದೇನೇಂದರೇ, ನಿಮ್ಮ ಮದುವೆಯಲ್ಲಿ ಈ ಆರು ರೀತಿಯಲ್ಲಿ ವಿವಾಹದ ಫೋಟೊಗಳನ್ನು ಕ್ಲಿಕ್ಕಿಸಿಕೊಳ್ಳಲೇಬೇಕು. ಹಾಗಾದರೆ ಯಾವುದು ಆ ಆರು ರೀತಿ ಎಂಬುದುನ್ನು ನಾವಿಂದು ನಿಮಗೆ ತಿಳಿಸುತ್ತೇವೆ.
ಮೊದಲ ನೋಟ
ಸಾಂಪ್ರದಾಯಿಕವಾಗಿ ತಯಾರಾದ ದಂಪತಿಗಳು ಮಂಟಪದಲ್ಲಿ ಕುಳಿತಾದ ಈ ರೀತಿಯ ಫೋಟೊಗಳನ್ನು ತೆಗೆಯಬಹುದು. ನಿಮ್ಮ ವಿವಾಹದ ಬೆಳಿಗ್ಗೆ ನೀವು ಮೊದಲ ಬಾರಿಗೆ ಒಬ್ಬರನ್ನೊಬ್ಬರು ಕದ್ದು ಮುಚ್ಚಿ ನೋಡಿದಾಗ ಅದನ್ನು ಕ್ಯಾಮೆರಾ ಕಣ್ಣಿನಲ್ಲಿ ಸೆರೆಹಿಡಿಯಿರಿ. ಈ ಫೋಟೊದಲ್ಲಿ ಹೇಳಲಾಗದ ಭಾವನೆಗಳು, ಉತ್ಸಾಹ ಹಾಗೂ ಪ್ರೀತಿಯನ್ನು ಕಾಣಬಹುದಾಗಿದೆ.
ರೊಮ್ಯಾಂಟಿಕ್ ಶಾಟ್
ಮದುವೆಯಲ್ಲಿ ವರ ಮತ್ತು ವಧು ಕದ್ದ ನೋಟಗಳು, ಕೈಗಳನ್ನು ಹಿಡಿದುಕೊಳ್ಳುವುದು, ಕಣ್ಣುಗಳೊಂದಿಗೆ ಮಾತನಾಡುವುದು ಇತ್ಯಾದಿಗಳನ್ನು ರೊಮ್ಯಾಂಟಿಕ್ ಆಗಿ ಶಾಟ್ ತೆಗೆಯಲು ಪ್ರಯತ್ನಿಸಿ. ಇದನ್ನು ಒಮ್ಮೆ ನೋಡಿದಾಗ ನಿಮ್ಮಲ್ಲೇ ನೀವು ಹೇಳಲಾಗದಷ್ಟು ಭಾವನೆಗಳನ್ನು ಕಾಣಬಹುದಾಗಿದೆ. ಅಂತಹ ಚಿತ್ರಗಳನ್ನು ಕ್ಯಾಂಡಿಡ್ ಗಳಂತೆ ಅತ್ಯುತ್ತಮವಾಗಿ ಕ್ಲಿಕ್ಕಿಸಬಹುದು.
ನಿಮ್ಮ ಕನಸಿನ ಸ್ಥಳವನ್ನು ಆಯ್ಕೆಮಾಡಿ
ಮದುವೆಯೆಂಬುದು ಎಂದು ಮರೆಯಾಗದ ಕ್ಷಣ. ಅದನ್ನು ಇನ್ನಷ್ಟು ಸುಂದರವಾಗಿ ಮಾಡಲು ನಿಮ್ಮ ಕನಸಿನ ಸ್ಥಳವನ್ನು ಆಯ್ಕೆಮಾಡಿಕೊಳ್ಳಿ. ಏಕೆಂದರೆ ಮದುವೆಯಾಗುವ ಪ್ರತಿಯೊಬ್ಬ ಹುಡುಗ ಹುಡುಗಿಯರು ನಮ್ಮ ಮದುವೆ ಅಲ್ಲಿ ನಡೆಯಬೇಕು, ಇಲ್ಲಿ ನಡೆಯಬೇಕು ಎಂಬ ಕನಸ್ಸನ್ನು ಹೊತ್ತಿಕೊಂಡಿರುತ್ತಾರೆ ಅದರಂತೆ ನಿಮ್ಮ ನೆಚ್ಚಿನ ಸ್ಥಳಗಳಲ್ಲಿ ನಿಮ್ಮ ಭಾವಚಿತ್ರಗಳನ್ನು ಕ್ಲಿಕ್ಕಿಸಿಕೊಳ್ಳಿ.
ಖಾಸಗಿ ಕ್ಷಣಗಳು
ಇತ್ತೀಚಿನ ದಿನಗಳಲ್ಲಿ ಮದುವೆಗೂ ಮುಂಚೆಯೇ ಫೋಟೊಶೂಟ್ ಮಾಡಿಸುವುದು ಹಾಗೂ ಮದುವೆಯಾದ ಮೇಲೆ ಫೋಟೊಶೂಟ್ ಮಾಡಿಸುವುದು ಸಾಮಾನ್ಯವಾಗಿದೆ. ಅದರಲ್ಲೂ ದಂಪತಿ ತಮ್ಮ ಏಕಾಂತದ ಸಮಯವನ್ನು ಒಟ್ಟಾಗಿ ಕಳೆಯುವ ಅವಕಾಶವಿರುತ್ತದೆ. ಆಗ ಫೋಟೊಗ್ರಾಪರ್, ನೀವು ಪರಸ್ಪರ ಸ್ವಲ್ಪ ದೂರ ಓಡಾಡುವುದು, ಪರಸ್ಪರ ಕೈಯನ್ನು ಹಿಡಿದುಕೊಂಡು ಓಡಾಡುವುದನ್ನು ಕ್ಯಾಮೆರಾ ಕಣ್ಣಲ್ಲಿ ಕ್ಲಿಕ್ಕಿಸಿಬೇಕು.
ವಿಶೇಷ ಶಾಟ್
ಮದುವೆ ಎಂದರೇ ಅದು ವಿಶೇಷ. ಅದರಲ್ಲಿ ಪತಿ ತನ್ನ ಹೆಂಡತಿಗೆ ಮೊದಲ ಬಾರಿಗೆ ಹಣೆಗೆ ಸಿಂಧೂರ ಇಡುವ ಕ್ಷಣವನ್ನು ಬಣ್ಣಿಸಲು ಸಾಧ್ಯವಿರುವುದಿಲ್ಲ. ಆ ವಿಶೇಷ ಕ್ಷಣವನ್ನು ಕಣ್ತುಂಬಿಕೊಳ್ಳುವುದೇ ಒಂದು ಸುಂದರ. ಈ ಕ್ಷಣದಲ್ಲಿಯೇ ಇವರು ನನ್ನ ಪತ್ನಿ, ಇವರು ನನ್ನ ಪತಿಯೆಂದು ಎಂದು ಮನಸ್ಸಿನಲ್ಲಿ ಗುರುತಿಸಿಕೊಳ್ಳುತ್ತಾಳೆ. ಆದ ಕಾರಣ ಮದುವೆಯಲ್ಲಿ ಇಂತಹ ವಿಶೇಷ ಕ್ಷಣವನ್ನು ಸೆರೆಹಿಡಿಯಲು ನಿಮ್ಮ ಫೋಟೊಗ್ರಾಫರ್ ಗೆ ಸಲಹೆಯನ್ನು ನೀಡಿರಿ.
ಭಾವನಾತ್ಮಕ ಶಾಟ್
ಇನ್ನೇನು ಮದುವೆ ಮುಗಿಯುತ್ತಿದೆ ಎನ್ನುವಷ್ಟರಲ್ಲಿ ವಧು ತನ್ನ ತಂದೆ ತಾಯಿ ಕುಟುಂಬದವರನ್ನು ಬಿಟ್ಟು ಗಂಡನ ಮನೆಗೆ ಹೋಗುವ ಸಮಯ. ಆಗ ನಡೆಯುವ ಸಂದರ್ಭವನ್ನು ಬಣ್ಣಿಸಲು ಸಾಧ್ಯವಾಗುವುದಿಲ್ಲ. ಎಲ್ಲರ ಕಣ್ಣಿನ ತುದಿಯಲ್ಲಿ ಕಣ್ಣೀರು. ಹೇಳಲಾಗದಷ್ಟು ಮಾತುಗಳು. ಎಲ್ಲವೂ ಭಾವನಾತ್ಮಕ ಭಾವನೆಗಳನ್ನು ಕ್ಯಾಮೆರಾ ಕಣ್ಣಲ್ಲಿ ಸೆರೆಹಿಡಿಯಲು ಪ್ರಯತ್ನಿಸಿರಿ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಡೆನ್ಮಾಕ್ ಓಪನ್: ಸೈನಾ ಶುಭಾರಂಭ
ಭಾರತದ ವಿಶ್ವ ಖ್ಯಾತ ಬ್ಯಾಡ್ಮಿಂಟನ್ ತಾರೆ ಸೈನಾ ನೆಹ್ವಾಲ್ ಅವರು ಡೆನ್ಮಾರ್ಕ್ ಓಪನ್ ಸೂಪರ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿಯ ಮಹಿಳೆಯರ  ಸಿಂಗಲ್ಸ್ ಮೊದಲ ಸುತ್ತಿನಲ್ಲಿ ಗೆಲುವು ಸಾಧಿಸಿ ಎರಡನೇ ಸುತ್ತು  ಪ್ರವೇಶಿಸಿದರು.
ಏಜೆನ್ಸೀಸ್ | Updated:
Oct 18, 2012, 04:44AM IST
ಡೆನ್ಮಾಕ್ ಓಪನ್: ಸೈನಾ ಶುಭಾರಂಭ
ಓಡೆನ್ಸೆ (ಡೆನ್ಮಾರ್ಕ್): ಎರಡು ತಿಂಗಳ ಸಂಪೂರ್ಣ ವಿಶ್ರಾಂತಿ ಬಳಿಕ ಅಂಗಳಕ್ಕಿಳಿದ ಭಾರತದ ವಿಶ್ವ ಖ್ಯಾತ ಬ್ಯಾಡ್ಮಿಂಟನ್ ತಾರೆ ಸೈನಾ ನೆಹ್ವಾಲ್ ಅವರು ಇಲ್ಲಿ ನಡೆಯುತ್ತಿರುವ ಡೆನ್ಮಾರ್ಕ್ ಓಪನ್ ಸೂಪರ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿಯ ಮಹಿಳೆಯರ ಸಿಂಗಲ್ಸ್ ಮೊದಲ ಸುತ್ತಿನಲ್ಲಿ ಬುಧವಾರ ಗೆಲುವು ಸಾಧಿಸಿ ಎರಡನೇ ಸುತ್ತು ಪ್ರವೇಶಿಸಿದರು.
ಎದುರಾಳಿ ಕೊರಿಯಾದ ಯೆಆನ್ ಜು ಬೇ ವಿರುದ್ಧದ ಪಂದ್ಯದಲ್ಲಿ 21-17, 21-17ರಿಂದ ನೇರ ಸೆಟ್ ಜಯ ಸಾಧಿಸಿದರು.
ಎರಡನೇ ಸುತ್ತಿನಲ್ಲಿ, ಲಂಡನ್ ಒಲಿಂಪಿಕ್ ಕಂಚು ವಿಜೇತೆ ಸೈನಾ ಅವರು ಗುರುವಾರ ಜಪಾನಿನ ಮಿನಟ್ಸು ಮಿಟನಿ ಅವರನ್ನು ಎದುರಿಸುವರು.
ಪುರುಷರ ಸಿಂಗಲ್ಸ್‌ನಲ್ಲಿ ಭಾರತದ ಅರ್ಹತಾ ಆಟಗಾರ ಆನಂದ್ ಪವಾರ್ ಅವರು ಎದುರಾಳಿ ಐದನೇ ಶ್ರೇಯಾಂಕಿತ ಜಪಾನಿನ ಶೋ ಸಸಕಿ ಎದುರು 14-21, 21-15, 21-11ರಿಂದ ಗೆಲುವು ಸಾಧಿಸಿದರು.
ಪುರುಷರ ಡಬಲ್ಸ್‌ನಲ್ಲಿ ಭಾರತದ ತರುಣ್ ಕೋನಾ ಮತ್ತು ವಿಷ್ಣು ಜೋಡಿ ಇಂಡೋನೇಷ್ಯಾದ ಅಂಗ್ಗ ಪ್ರತಮ ಮತ್ತು ರಿಯಾನ್ ಅಗುಂಗ್ ಸಪುತ್ರ ಎದುರು 20-22, 19-21ರಿಂದ ತಲೆಬಾಗಿತು.


ಮಲಬದ್ಧತೆ ಸಾಮಾನ್ಯವೆಂದು ಕಡೆಗಣಿಸಬೇಡಿ
ಮಲಬದ್ಧತೆ ಸಾಮಾನ್ಯವೆಂದು ಕಡೆಗಣಿಸಬೇಡಿ
Oct 15, 2017 11:18:45 AM (IST)
ಜೀರ್ಣಕ್ರಿಯೆ ವ್ಯವಸ್ಥೆಯಲ್ಲಿ ಸರಿಯಾದ ರೀತಿಯ ಕಾರ್ಯವಾಗದೆ ಕರುಳು ಮಲ ಹೊರಹಾಕಲು ತುಂಬಾ ಕಷ್ಟಪಡುವುದು ಅಥವಾ ಒದ್ದಾಡುವುದನ್ನು ಮಲಬದ್ಧತೆ ಎನ್ನಲಾಗುವುದು. ಮಲಬದ್ಧತೆ ಇಂದಿನ ದಿನಗಳಲ್ಲಿ ತುಂಬಾ ಸಾಮಾನ್ಯ ಎನ್ನುವಂತೆ ಹೆಚ್ಚಿನವರಲ್ಲಿ ಕಾಣಿಸಿಕೊಳ್ಳುವುದು. ವಯಸ್ಸಾದವರಲ್ಲಿ ಕಾಣಿಸಿಕೊಳ್ಳುವ ಈ ಸಮಸ್ಯೆ ಈಗ ಹದಿಹರೆಯದವರಲ್ಲೂ ಕಂಡುಬರುವುದು. ಮಲಬ್ಧತೆ ಇದೆಯೆಂದರೆ ಕರುಳಿನ ಕ್ರಿಯೆಗಳು ಸರಾಗವಾಗಿ ಆಗುತ್ತಿಲ್ಲ ಮತ್ತು ಸಾಮಾನ್ಯಕ್ಕಿಂತ ಅದು ಭಿನ್ನವಾಗಿದೆ ಎನ್ನಬಹುದು. ಮಲಬದ್ಧತೆಯೊಂದಿಗೆ ಹೊಟ್ಟೆ ನೋವು ಅಥವಾ ಸೆಳೆತವಿದ್ದರೆ ತಕ್ಷಣ ಹೋಗಿ ವೈದ್ಯರನ್ನು ಭೇಟಿಯಾಗಿ.
ಮಲಬದ್ಧತೆ ಬರದಂತೆ ತಡೆಯಲು ಕೆಲವು ಸಲಹೆಗಳು ಇಲ್ಲಿವೆ.
1. ಮಲಬದ್ಧತೆ ಉಂಟು ಮಾಡುವಂತಹ ಬಿಳಿ ಅನ್ನ, ಬಾಳೆಹಣ್ಣು, ಚಾಕಲೇಟ್, ಸ್ಟ್ರಾಂಗ್ ಬ್ಲ್ಯಾಕ್ ಟೀ ಅಥವಾ ಕಾಫಿ ಸೇವಿಸಬೇಡಿ.
2. ಆಹಾರ ಕ್ರಮದಲ್ಲಿ ತರಕಾರಿ ಸೇರಿಸಿಕೊಳ್ಳಿ. ದಿನದಲ್ಲಿ ಎರಡು ಕಪ್ ಹಣ್ಣುಗಳು ಅಥವಾ ಎರಡು ಕಪ್ ತರಕಾರಿ ಪ್ರತಿನಿತ್ಯ ಸೇವಿಸಿ. ಹಣ್ಣು ಹಾಗೂ ತರಕಾರಿ ಸೇವಿಸಿದರೆ ಮಲಬದ್ಧತೆ ನಿಯಂತ್ರಣದಲ್ಲಿ ಇರುವುದು.
3. ನಿಯಮಿತವಾಗಿ ವ್ಯಾಯಾಮ ಮಾಡಿ. ದೈಹಿಕ ಚಟುವಟಿಕೆಯು ಕುರಳಿನ ಸ್ನಾಯುಗಳನ್ನು ಉತ್ತೇಜಿಸಿ ಹೆಚ್ಚು ಪರಿಣಾಮಕಾರಿಯಾಗಿ ಕೆಲಸ ಮಾಡುವಂತೆ ಮಾಡುವುದು. ಕರುಳಿನ ಮೂಲಕ ಆಹಾರ ಹಾದು ಹೋಗುವ ಸಮಯವನ್ನು ಇದು ಕಡಿಮೆ ಮಾಡುವುದು.
4. ಎಷ್ಟು ಸಾಧ್ಯವೋ ಅಷ್ಟು ನೀರು ಕುಡಿಯಿರಿ. ದಿನದಲ್ಲಿ ಎಂಟರಿಂದ ಹತ್ತು ಲೋಟ ನೀರು ಸೇವಿಸಿ. ನೀರು ಕರುಳಿಗೆ ಲ್ಯೂಬ್ರಿಕೆಂಟ್ ನೀಡುವುದು ಮಾತ್ರವಲ್ಲದೆ ತಿಂದ ಆಹಾರಕ್ಕೆ ತೇವಾಂಶ ನೀಡುವುದು. ಇದರಿಂದ ಜೀರ್ಣಕ್ರಿಯೆ ಸರಾಗವಾಗುವುದು.
5. ಐಸ್ ಕ್ರೀಮ್, ಚಿಪ್ಸ್, ಮಾಂಸ, ಫಿಜ್ಜಾ ಮತ್ತು ಸಂಸ್ಕರಿತ ಆಹಾರ ತ್ಯಜಿಸಿ. ಇದರಲ್ಲಿ ನಾರಿನಾಂಶ ಕಡಿಮೆ ಇರುವುದು ಮತ್ತು ಇದರಿಂದ ಮಲಬದ್ಧತೆ ಉಂಟಾಗಬಹುದು.
6. ಒತ್ತಡ ಕಡಿಮೆ ಮಾಡಿ. ಕರುಳಿನ ಕ್ರಿಯೆಯು ಹೊಟ್ಟೆ ಮತ್ತು ಮೆದುಳಿನ ಸಂಕೇತದಿಂದ ನಡೆಯುವುದು. ಮೆದುಳು ಹೆಚ್ಚು ಒತ್ತಡದಲ್ಲಿ ಇರುವಾಗ ಕರುಳು ಕೂಡ ಒತ್ತಡದಲ್ಲಿರುವುದು. ಯಾವುದೇ ವಿಷಯದ ಬಗ್ಗೆ ಹೆಚ್ಚು ಒತ್ತಡ ತೆಗೆದುಕೊಳ್ಳಬೇಡಿ.
7. ಸಮತೋಲಿತ ಆಹಾರವು ಮಲಬದ್ಧತೆ ನಿವಾರಣೆಯಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುವುದು. ರಿಫೈನ್ಡ್ ಮಾಡದೆ ಇರುವ ಇಡೀ ಧಾನ್ಯದ ಸೀರಲ್, ಮೊಳಕೆಕಾಳುಗಳು, ಜೇನುತುಪ್ಪ, ಹಸಿರೆಳೆ ತರಕಾರಿ, ಮೂಲಂಗಿ, ತಾಜಾ ಹಣ್ಣುಗಳು, ಒಣ ಹಣ್ಣುಗಳು ಮತ್ತು ಹಾಲಿ ಉತ್ಪನ್ನಗಳನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಿ.
8. ಆಹಾರ ಕ್ರಮದಲ್ಲಿ ಹೆಚ್ಚು ನಾರಿನಾಂಶವಿರುವ ಆಹಾರ ಸೇರಿಸಿಕೊಳ್ಳಿ. ಇದರಿಂದ ಕರುಳಿನ ಕ್ರಿಯೆ ಸರಾಗವಾಗುವುದು.
9. ಮೊಸರು ಹೆಚ್ಚು ಕ್ಯಾಲ್ಸಿಯಂನ್ನು ಒಳಗೊಂಡಿದೆ. ಇದು ಕರುಳಿಗೆ ಒಳ್ಳೆಯದು ಮತ್ತು ಮಲಬದ್ಧತೆ ನಿವಾರಿಸುವುದು.
ಮನರಂಜನೆ


ಗಂಟಲ ಕಿರಿಕಿರಿಗೆ ಅನೇಕ ಮನೆಮದ್ದುಗಳು ಇಲ್ಲಿದೆ ನೋಡಿ !
May 30, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಮೊದಲೇ ಮಳೆಗಾಲ, ಸ್ವಲ್ಪ  ನೀರು ವ್ಯತ್ಯಾಸವಾದರೂ ಗಂಟಲ ಕಿರಿಕಿರಿ ತಪ್ಪಿದ್ದಲ್ಲ. ಇದಕ್ಕೆ ಇಂದು ಮಾರುಕಟ್ಟೆಯಲ್ಲಿ ಅನೇಕ ಔಷಧಿಗಳಿವೆ. ಆದರೆ ಅವೆಲ್ಲವೂ ಎಷ್ಟರ ಮಟ್ಟಿಗೆ ಉಪಶಮನ ನೀಡುತ್ತವೆ ಎಂಬುದನ್ನು ಹೇಳಬೇಕಾಗಿಲ್ಲ. ಅವುಗಳಿಂದ ಅನೇಕ ಸೈಡ್ ಎಫೆಕ್ಟ್ಸ್ ಸಹ ಇರುತ್ತವೆ. ಹಾಗಿದ್ದರೆ ಮನೆಯಲ್ಲೇ ಏನೆಲ್ಲಾ ಮನೆಮದ್ದುಗಳನ್ನು ತಯಾರಿಸಿಕೊಳ್ಳಬಹುದು ಎಂಬುದನ್ನು ನೋಡೋಣ ಬನ್ನಿ.
* ಒಂದು ದಾಳಿಂಬೆಯ ಕಾಳುಗಳಿಂದ ಹಿಂಡಿ ತೆಗೆದ ರಸ ಹಾಗೂ ಸುಮಾರು ಮೂರರಿಂದ ನಾಲ್ಕು ಕಪ್ ನೀರನ್ನು ಇದಕ್ಕೆ ಬೆರೆಸಿ ಒಂದು ಬಾಟಲಿಯಲ್ಲಿ ಸಂಗ್ರಹಿಸಿ. ಈ ನೀರನ್ನು ಇಡಿಯ ದಿನ ಕೊಂಚಕೊಂಚವಾಗಿ ಕುಡಿಯುತ್ತಾ ಖಾಲಿ ಮಾಡಿ. ಗಂಟಲ ಕಿರಿಕಿರಿ ನಿವಾರಿಸಲು ಇದೂ ಒಂದು ಉತ್ತಮ ವಿಧಾನವಾಗಿದೆ.
* ಬಿಸಿನೀರಿಗೆ ಕೊಂಚ ಹಸಿಶುಂಠಿಯನ್ನು ಹಾಕಿ ಕುದಿಸಿ ಸೋಸಿ ತಯಾರಿಸಿದ ಟೀ ದಿನಕ್ಕೆರಡು ಕಪ್ ನಂತೆ ಕುಡಿಯಿರಿ. ಗಂಟಲ ಬೇನೆಗೆ ತಕ್ಷ ಣದ ಪರಿಹಾರ ನೀಡಲು ಈ ವಿಧಾನ ಉತ್ತಮವಾಗಿದೆ. ಒಂದು ವೇಳೆ ಕಫ ಗಟ್ಟಿಯಾಗಿದ್ದಂತೆ ಅನ್ನಿಸಿದರೆ ಈ ಟೀ ಯಲ್ಲಿ ಒಂದು ಚಮಚ ಜೇನು ಬೆರೆಸಿ ಕುಡಿಯಿರಿ.
* ಎರಡು ಲವಂಗವನ್ನು ಬಾಯಿಗೆ ಹಾಕಿಕೊಂಡು ಅದು ಮೆತ್ತಗೆ ಆಗುವ ತನಕ ಜಗಿಯುತ್ತಾ ಇರಿ. ಜಗಿದ ಬಳಿಕ ಇದನ್ನು ನುಂಗಿ. ಗಂಟಲು ನೋವಿಗೆ ಇದು ತುಂಬಾ ಪರಿಣಾಮಕಾರಿ.
* ಒಂದು ಲೀಟರ್ ನೀರಿಗೆ ಎರಡು ದೊಡ್ಡಚಮಚ ಮೆಂತೆಕಾಳುಗಳನ್ನು ಹಾಕಿ ಚಿಕ್ಕ ಉರಿಯಲ್ಲಿ ಕುದಿಸಿ. ನೀರು ಕುದಿಯುತ್ತಿದ್ದಂತೆಯೇ ನೀರಿನ ಬಣ್ಣವನ್ನು ಗಮನಿಸಿ. ಯಾವಾಗ ನೀರಿನಲ್ಲಿ ಮೆಂತೆ ಬಣ್ಣ ಬಿಡತೊಡಗುತ್ತದೆಯೋ ಆಗ ತಕ್ಷಣ ಉರಿ ಆರಿಸಿ ನೀರನ್ನು ಹಾಗೇ ತಣಿಯಲು ಬಿಡಿ. ಈ ನೀರಿನಿಂದ ಬಾಯಿಯನ್ನು ದಿನಕ್ಕೆ ಎರಡು ಬಾರಿ ಅಥವಾ ಮೂರು ಬಾರಿ ಮುಕ್ಕಳಿಸುತ್ತಿರಿ. ವಿಶೇಷವಾಗಿ ಮುಖ ಮೇಲೆತ್ತಿ ಗಂಟಲಿಗೆ ಗಳಗಳ ಮಾಡಿದರೆ ಗಂಟಲ ಬೇನೆ ಶೀಘ್ರವಾಗಿ ಕಡಿಮೆಯಾಗುತ್ತದೆ.
* ಒಂದು ಪಾತ್ರೆಯಲ್ಲಿ ನೀರನ್ನು ಕುದಿಸಿ ಇನ್ನೂ ಹಬೆಯಾಡುತ್ತಿರುವಂತೆಯೇ ಇದರ ಮೇಲೆ ಮುಖವಿರಿಸಿ ದಪ್ಪ ಟವೆಲ್ಲಿನಿಂದ ಪಾತ್ರೆಯನ್ನು ಆವರಿಸಿ ಹಬೆಯನ್ನು ಮೂಗಿನಿಂದ ಉಸಿರಾಡಿ. ಇನ್ನೂ ಉತ್ತಮ ಪರಿಣಾಮ ಪಡೆಯಲು ಈ ನೀರಿಗೆ ಒಂದೆರಡು ತೊಟ್ಟು ನೀಲಗಿರಿ ಎಣ್ಣೆಯನ್ನು ಹಾಕಿ ಈ ಹಬೆಯನ್ನು ಕೆಲವಾರು ನಿಮಿಷಗಳವರೆಗೆ ಉಸಿರಾಡಿ.
Tags